A 44-year-old woman has been arrested under the Juvenile Justice Act In Palakkad | മക്കളെ ഉപേക്ഷിച്ച് 26കാരനായ കാമുകനോടൊപ്പം ഒളിച്ചോടി; 44കാരിയായ സ്ത്രീക്ക് പൊലീസിന്റെ മുട്ടൻപണി - Malayalam Oneindia\n17 min ago പുതിയ പാര്‍ലമെന്റ് കട്ടിടത്തിന് പ്രധാനമന്ത്രി ഡിസംബര് 10ന് തറക്കല്ലിടും\n26 min ago കാർഷിക നിയമം ഭേദഗതി ചെയ്യാമെന്ന് കേന്ദ്രം, പിൻവലിക്കാതെ പിന്നോട്ടില്ലെന്ന് കർഷകർ, ചർച്ച തുടരുന്നു\nPublished: October 10 2020, 17:42 [IST]\nപാലക്കാട്: പ്രായപൂര്‍ത്തിയാകാത്ത രണ്ട് മക്കളെ ഉപേക്ഷിച്ച് കാമുകനൊപ്പം ഒളിച്ചോടിയ 44കാരിയായ സ്ത്രീയെ പൊലീസ് അറസ്റ്റ് ചെയ്തു. പട്ടാമ്പി സ്വദേശിനിയെയാണ് തമിഴ്‌നാട് അതിര്‍ത്തി ഗ്രാമമായ ഗോപാലപുരത്ത് നിന്ന് പൊലീസ് അറസ്റ്റ് ചെയ്തത്. അയല്‍വാസിയും ഡ്രൈവറുമായ യുവിവിനൊപ്പം ഇവര് തമിഴ്‌നാട്ടിലെ ഒരു ഗ്രാമത്തില് താമസിച്ച് വരികയായിരുന്നു. മാസങ്ങള്‍ക്ക് മുമ്പാണ് ഇവര് നാടുവിട്ടത്. വിശദാംശങ്ങളിലേക്ക്...\nകഴിഞ്ഞ ഫെബ്രുവരി മാസത്തിലാണ് ഇവര് അയല്‍വാസിയും 26കാരനുമായ കാമുകനൊപ്പം ഒളിച്ചോടി പോയത്. ആദ്യം ഇവര് തമിഴ്‌നാട്ടിലെ ഏര്‍വാടിയിലായിരുന്നു താമസിച്ചത്. എന്നാല് ഇതിനിടെ ലോക്ക് ഡൗണ് പ്രഖ്യാപിച്ചതോടെ ഇവര് രണ്ട് പേരും പാലക്കാടിന്റെ അതിര്‍ത്തിയിലുള്ള ഗോപാല് പുരത്തേക്ക് സ്ഥലം മാറി. പൊലീസ് നടത്തിയ അന്വേഷണത്തില്‍ഇവിടെ നിന്നുമാണ് ഇവരെ അറസ്റ്റ് ചെയ്തത്.\nജുവൈനല് ജസ്റ്റിസ് ആക്ട്\nമൂന്ന് മക്കളാണ് സ്ത്രീകള്‍ക്കുള്ളത്. ഇവരില് രണ്ട് പേര്‍ക്ക് പ്രായപൂര്‍ത്തിയായിട്ടില്ല. മക്കളെ സംരക്ഷിക്കാതെ ഉപേക്ഷിച്ചതില് ജുവനൈല് ജസ്റ്റിസ് ആക്ട് പ്രകാരമാണ് ഇവര്‍ക്കെതിരെ കേസെടുത്തത്. സ്ത്രീയുടെ ഭര്‍ത്താവിന്റെ വീട്ടുകാരാണ് ഇത് സംബന്ധിച്ച് പരാതി നല്‍കിയത്.\nപട്ടാമ്പി സര്‍ക്കിള് ഇന്‍സ്‌പെക്ടര് സിദ്ദിഖിന്റെ നേതൃത്വത്തിലുള്ള സംഘമാണ് ഇവരെ അറസ്റ്റ് ചെയ്തത്. ഇവര് ഗോപാലുുരത്തുണ്ടെന്ന വിവരത്തെ തുടര്‍ന്ന് അന്വേഷണ സംഘം അവിടെയെത്തി അറസ്റ്റ് ചെയ്യുകായിരുന്നു. എസ്‌ഐ പ്രദീപ്, സീനിയര് വുമണ് സിവില് പൊലീസ് ഓഫീസര് പ്രസീദ എന്നിവടങ്ങുന്ന സംഘമാണ് ഇവരെ അറസ്റ്റ് ചെയ്തത്.\npalakkad police kerala arrest പാലക്കാട് പൊലീസ് കേരളം അറസ്റ്റ്\nA 44-year-old woman has been arrested under the Juvenile Justice Act In Palakkad\nStory first published: Saturday, October 10, 2020, 17:42 [IST]


Conductor-less Bus Service | കണ്ടക്ടർമാരില്ലാതെ സർവീസ് നടത്താൻ BMTC; ഇനി എല്ലാം ഡിജിറ്റലാകും | BMTC to operate bus service without conductors – News18 Malayalam\nConductor-less Bus Service | കണ്ടക്ടർമാരില്ലാതെ സർവീസ് നടത്താൻ BMTC; ഇനി എല്ലാം ഡിജിറ്റലാകും\nLast Updated : April 08, 2022, 14:02 IST\nകണ്ടക്ടർമാരില്ലാതെ (Conductors) ഓടുന്ന ബസോ? കേൾക്കുമ്പോൾ അതിശയം തോന്നിയേക്കാം. എന്നാൽ ഇക്കാര്യം യാഥാർഥ്യമാക്കാൻ പോകുകയാണ് ബാംഗ്ലൂർ മെട്രോപൊളിറ്റൻ ട്രാൻസ്പോർട്ട് കോർപ്പറേഷൻ (Bangalore Metropolitan Transport Corporation). അടുത്ത വർഷം മുതൽ ഇത് പ്രാവർത്തികമാക്കും എന്നാണ് റിപ്പോർട്ടുകൾ.\nകണ്ടക്ടർമാരില്ലാതെ ഓടുക എന്നാൽ എല്ലാം ഡിജിറ്റൽ ആക്കുന്നു എന്നർഥം. ഡിജിറ്റൽ പാസുകളിലൂടെയും ടിക്കറ്റുകളിലൂടെയും ആയിരിക്കും ഇത് യാഥാർഥ്യമാക്കുക. ഓട്ടോമാറ്റിക് ഫെയർ കളക്ഷനുമായി (AFC) ബന്ധപ്പെട്ട കരാർ ഉടൻ പൂർത്തിയാക്കാൻ കോർപ്പറേഷൻ പദ്ധതിയിടുന്നതായി ബിഎംടിസി മാനേജിങ്ങ് ഡയറക്ടർ ടൈംസ് ഓഫ് ഇന്ത്യയോട് പറഞ്ഞു. ഇത്തരം ഡിജിറ്റൽ ഗതാഗത സംവിധാനങ്ങളെ കേന്ദ്രസർക്കാർ പ്രോത്സാഹിപ്പിക്കുന്നുണ്ടെന്നും അദ്ദേഹം കൂട്ടിച്ചേർത്തു.\nബിഎംടിസിയുടെ 6,600 ബസുകളിൽ നിന്ന് കണ്ടക്ടർമാരെ ഒഴിവാക്കുന്നതിലൂടെ പ്രതിമാസം ഏകദേശം 25 കോടി മുതൽ 30 കോടി രൂപ വരെ കോർപ്പറേഷന് ലാഭിക്കാൻ കഴിയുമെന്നാണ് കണക്കാക്കുന്നത്. അപ്പോഴും ആയിരക്കണക്കിന് ആളുകൾ തൊഴിൽരഹിതരാകുകയല്ലേ എന്ന ചോദ്യത്തിന് എംഡിയുടെ മറുപടി ഇങ്ങനെ: ''ബെംഗളൂരുവിൽ നിലവിൽ കുറഞ്ഞത് 12,000 ബസുകളെങ്കിലും ഉണ്ടായിരിക്കും. എന്നാൽ 5,500 ബസുകൾ മാത്രമാണ് ഇപ്പോൾ ഓടുന്നത്. അധിക ബസുകൾ നിരത്തിലിറക്കുമ്പോൾ അവ ഓടിക്കാൻ ബിഎംടിസിക്ക് ഉടൻ തന്നെ കൂടുതൽ ജീവനക്കാരെ ആവശ്യമായി വരും''. ബസുകൾക്കുള്ളിൽ കണ്ടക്ടർമാരെ വിന്യസിക്കില്ലെങ്കിലും, ടിക്കറ്റ് പരിശോധിക്കുന്നതിന് ബസ് സ്റ്റോപ്പുകളിലും ബസ് ടെർമിനലുകളിലും കണ്ടക്ടർമാരെ ഇനിയും ആവശ്യമുണ്ടെന്നും അദ്ദേഹം പറഞ്ഞു.\nആധുനിക സാങ്കേതിക വിദ്യയുടെ സഹായത്തോടെ, കണ്ടക്ടർ രഹിത ബസുകൾ എന്ന ചിന്ത സാധ്യമാണെന്നും ആദ്യം ബിഎംടിസിയുടെ 800 വോൾവോ ബസുകളിൽ പരീക്ഷണാടിസ്ഥാനത്തിൽ ഈ സാങ്കേതികവിദ്യ പരീക്ഷിക്കുമെന്നും എംഡി പറഞ്ഞു. പിന്നീട് ഘട്ടംഘട്ടമായി എല്ലാ ബസുകളിലേക്കും ഈ സാങ്കേതികവിദ്യ വ്യാപിപ്പിക്കും.\nAlso Read- തിരുതയുടെ പ്രശസ്തിക്കു പിന്നിൽ;വേഗത്തിൽ വളര്‍ച്ച; മറ്റുളളവയുമായി പൊരുത്തപ്പെട്ടു പോകാനുള്ള കഴിവ്; രുചിയും ഉയര്‍ന്ന വിലയും\nദിനംപ്രതിയുള്ള ഇന്ധനവില വർധനവിനിടയിലും കോർപ്പറേഷൻ അതിന്റെ വരുമാനത്തിന്റെ 60 ശതമാനവും ജീവനക്കാരുടെ ശമ്പളവും ഇൻസെന്റീവുകളും ഉൾപ്പെടെയുള്ള പ്രവർത്തങ്ങൾക്കായി ചെലവഴിക്കുകയാണെന്നും എംഡി പറഞ്ഞു . ''സ്‌മാർട്ട് കാർഡ് അധിഷ്‌ഠിത ടിക്കറ്റിംഗ് (smart card-based ticketing) ഏർപ്പെടുത്തിയാൽ കണ്ടക്ടർ ഇല്ലാത്ത ബസുകൾ അവതരിപ്പിക്കുക എന്ന ആശയം എളുപ്പമാകും. സ്മാർട്ട് കാർഡ്, മൊബൈൽ ടിക്കറ്റ്, ദേശീയ കോമൺ മൊബിലിറ്റി കാർഡ് എന്നിവ ഇല്ലാത്തവർക്ക് ഡ്രൈവറുടെ പക്കൽ പണം നൽകാം. പണരഹിത സൗകര്യങ്ങൾ തിരഞ്ഞെടുക്കുന്നവർക്ക് കിഴിവ് ലഭിക്കും. അതിനാൽ കൂടുതൽ യാത്രക്കാരും ഈ ഓപ്ഷൻ തരഞ്ഞെടുക്കാനാണ് സാധ്യത'', എംഡി കൂട്ടിച്ചേർത്തു.\n1990-കളുടെ അവസാനത്തിൽ കണ്ടക്ടർമാരില്ലാത്ത പുഷ്പക് ബസുകൾ (Pushpak buses) ബിഎംടിസി അവതരിപ്പിച്ചിരുന്നു. എന്നാൽ ടിക്കറ്റ് നൽകുന്നതും തിരക്കുള്ള റോഡിലൂടെ ഓടിക്കുന്നതുമൊക്കെ ഒരുമിച്ച് കൊണ്ടുപോകാൻ ഡ്രൈവർമാർ ബുദ്ധിമുട്ടി. ചില അപകടങ്ങൾക്ക് കാരണമായതിനാൽ ഉടൻ തന്നെ ഈ രീതി നിർത്തലാക്കുകയായിരുന്നു. എന്നാൽ അത്തരം സംഭവങ്ങൾ ഇത്തവണ ഉണ്ടാകില്ലെന്ന ശുഭാപ്തി വിശ്വാസത്തിലാണ് ഉദ്യോഗസ്ഥർ.\nFirst published: April 08, 2022, 14:02 IST


കേരളത്തിൽ ഇന്ന് അഞ്ച് കൊവിഡ് മരണം.. | Daily Indian Herald\nAugust 19, 2020 3:18 pm By : Indian Herald Staff\nതിരുവനന്തപരും: ആശങ്കയുണര്‍ത്തി സംസ്ഥാനത്ത് കൊവിഡ് രോഗികളുടെ എണ്ണവും മരണവും വര്‍ധിക്കുന്നു. ഇന്നലെ അര്‍ധരാത്രിയും ഇന്ന് പുലര്‍ച്ചയുമായി കൂടുതൽ പേര് കൊവിഡ് ബാധിച്ച് മരിച്ചു.കോഴിക്കോട് മെഡിക്കൽ കോളജിൽ മാത്രം മൂന്ന് മരണം സ്ഥിരീകരിച്ചു. മലപ്പുറം സ്വദേശിയായ രണ്ട് പേരും, കോഴിക്കോട്, പത്തനംതിട്ട, ആലപ്പുഴ സ്വദേശികളായ ഓരോരുത്തർ വീതവുമാണ് മരിച്ചത്.\nകൊവിഡ് ബാധിച്ച് മരിച്ച കോഴിക്കോട് നല്ലളം അരീക്കാട് സ്വദേശി ഹംസക്ക് 72 വയസായിരുന്നു. ഇദ്ദേഹത്തിന്റെ രോഗ ഉറവിടം വ്യക്തമല്ല. 12 ദിവസം കൊവിഡ് ബാധിച്ച് ചികിത്സയിൽ കഴിഞ്ഞതിന് പിന്നാലെയാണ് മരണം. 58 വയസുകാരനായ മലപ്പുറം നടുവത്ത് സ്വദേശി മുഹമ്മദ് ഇഖ്ബാൽ മരിച്ചു. ഇദ്ദേഹം ശ്വാസകോശത്തിൽ അർബുദബാധയെ തുടർന്ന് ചികിത്സയിലായിരുന്നു. 71 വയസുകാരനായ മലപ്പുറം ചെറിയമുണ്ട സ്വദേശി എയ്ന്തിൻകുട്ടി മെഡിക്കൽ കോളജിൽ ചികിത്സയിൽ ഇരിക്കേ മരിച്ചു. ഹൃദയ , വൃക്ക സംബന്ധമായ അസുഖങ്ങൾക്ക് ചികിത്സയിലായിരുന്നു.\nകലഞ്ഞൂർ സ്വദേശി രാമകൃഷ്ണപിളളയാണ് പത്തനംതിട്ടയിൽ കൊവിഡ് ബാധിച്ച് മരിച്ചത്. 73 വയസായിരുന്നു. കോട്ടയം മെഡിക്കൽ കോളജ് ആശുപത്രിയിൽ ചികിത്സയിലിരിക്കേയാണ് മരണം. ഇന്നലെ രാത്രിയോടെ മരിച്ച ആലപ്പുഴ കനാൽ വാർഡ് സ്വദേശിയായ ക്ലീറ്റസിനും കൊവിഡ് സ്ഥിരീകരിച്ചു. കഴിഞ്ഞ ദിവസം ജില്ലാ ആശുപത്രിയിൽ പനിക്ക് ചികിത്സ തേടിയ ക്ലീറ്റസിന്റെ സ്രവ പരിശോധന ഫലമാണ് പോസിറ്റീവായത്.


മണ്ണില് പതിയാത്ത കാലുമായി....\nപൂക്കളോടും പൂമ്പാറ്റകളോടും കിന്നാരം പറഞ്ഞ് പുസ്തകസഞ്ചിയെടുത്ത് അമ്മയുടെ സാരിത്തുമ്പില് മറഞ്ഞുനിന്ന് ക്ലാസ്സില് കയറണോ വേണ്ടയോ എന്ന് ശങ്കിക്കുന്ന സ്‌കൂള് ബാല്യം. പില്‍ക്കാല ജീവിത വഴിയില് നനവൂറും ഓര്‍മക്കാലം. കഥകള് പറഞ്ഞുകൊടുത്തും പാട്ടുകള് ചൊല്ലിച്ചും പുന്നാരമക്കളെ സ്‌കൂളിലയക്കാന് അമ്മ മനസ്സ് ആദ്യമേ തയ്യാറെടുത്തിരിക്കും. ജിമിയുടെയും സുമിയുടെയും അമ്മയും അങ്ങനെ തന്നെ. നഴ്‌സറി ക്ലാസ്സ് തൊട്ടേ നൃത്തച്ചുവടുകള് വെച്ച് ആടിപ്പാടിക്കളിക്കുന്ന ജിമിയെയും അവളുടെ അനിയത്തി സുമിയെയും കുറിച്ച് ഒരുപാടൊരുപാട് പ്രതീക്ഷകളായിരുന്നു അക്ഷരങ്ങളെ അങ്ങേയറ്റം സ്‌നേഹിക്കുന്ന അവരുടെ അമ്മക്കും അഛനും. വയനാടന് ഗ്രാമത്തിന്റെ നിഷ്‌കളങ്കതയില് ആ കുട്ടികള് വളരുന്തോറും കൃഷിക്കാരനായ അഛന്റെയും അമ്മയുടെയും പ്രതീക്ഷകളും വളരുകയായിരുന്നു. പക്ഷേ ജിമി വളരുന്തോറും അവളുടെ തിമര്‍ത്താടിക്കളിക്കുന്ന ആ കാലുകള് കുഴയുന്നതുപോലെ. കളിചിരികള്‍ക്കിടയില് അവള് പലപ്പോഴും തെന്നിവീണു. കാലുറച്ച് നടന്നുശീലിച്ചുവന്ന ആറു വയസ്സിലും അവള് വീഴുന്നത് ആ അഛനെയും അമ്മയെയും പല ചിന്തകളിലേക്കും നയിച്ചു. വീഴ്ചകള് പതിവായപ്പോള് അവര് അടുത്തുള്ള വൈദ്യനെ കാണിച്ചു. ചികിത്സയും മരുന്നും പ്രാര്‍ഥനയുമായി ദിനങ്ങള് കഴിയുന്തോറും ശരീരത്തെ താങ്ങിനിര്‍ത്താന് ആ കാലുകള്‍ക്കാവുന്നില്ല. തളര്‍ന്നുവീഴുന്ന മകളെയും കൊണ്ട് വൈദ്യശാസ്ത്ര വാതിലുകള് മുട്ടിയ അവരോട് വിദഗ്ധ ഡോക്ടര്‍മാര് പറഞ്ഞുകൊടുത്തത് ഈ രോഗത്തിന് ഇനിയും ഒരു മരുന്ന് നമ്മള് പഠിച്ചിട്ടില്ലെന്നാണ്. ഇനിയുമൊരു കുഞ്ഞുണ്ടാവുകയാണെങ്കില് ആ കുട്ടിക്കും ഈ ഗതി വന്നേക്കാം എന്ന മുന്നറിയിപ്പും. ആ വാക്കുകളുടെ യാഥാര്‍ഥ്യം രണ്ടാമത്തെ മകള് സുമിയിലൂടെ അവര്‍ക്ക് പെട്ടെന്നു തന്നെ ബോധ്യപ്പെട്ടു. മൂത്തവളെക്കാള് മൂന്ന് വയസ്സിനിളയവളുടെയും ശരീരം പതിയെപ്പതിയെ ഇടറിവീഴാന് തുടങ്ങിയപ്പോള് അവരുടെ പ്രതീക്ഷ ബാംഗ്ലൂരിലെ നിംഹാന്‍സിലേക്കായി. ആധുനിക വൈദ്യശാസ്ത്രത്തിന്റെ പരിമിതിയെയാണ് അവരും നിവര്‍ത്തിക്കാണിച്ചത്. പിന്നീട് ആയുര്‍വേദം പരീക്ഷിച്ചു. ശരീരത്തില് ചില ഉണര്‍വുകള് ഉണ്ടായെങ്കിലും ആ വൈദ്യമേഖലയും അവരുടെ രോഗത്തിനു മുന്നില് തോറ്റുമാറി. പതിയെപ്പതിയെ ആക്രമിച്ചുകയറി വന്ന രോഗം രണ്ടു മക്കളെയും ഇനിയൊരിക്കലും എണീറ്റുനടക്കാന് അനുവദിക്കില്ലെന്ന യാഥാര്‍ഥ്യത്തിലേക്കാണ് അവരെ എത്തിച്ചത്.\nവൈദ്യശാസ്ത്രം ഒഴിവുകഴിവുകള് പറഞ്ഞ മസ്‌കുലര് ഡിസ്‌ട്രോഫിയ എന്ന രോഗത്തെക്കുറിച്ച ആശങ്ക മാത്രമല്ല അവരെ തളര്‍ത്തിയത്; കാലുകള് ഉറപ്പിച്ച് എണീറ്റു നടക്കാന് പറ്റാത്ത മക്കളുടെ വേദനയോടൊപ്പം ചുറ്റും കാണുന്നവരുടെ സഹതാപവും അവരെ വേദനിപ്പിച്ചു. പക്ഷേ മക്കളിനി എണീറ്റു നടക്കില്ലെന്ന യാഥാര്‍ഥ്യം ഉള്‍ക്കൊണ്ട വയനാട് പുല്‍പ്പള്ളി പാമ്പനാനിക്കലെ മേരിയും ജോണും നിരാശരായതേയില്ല. എന്തിനാണിങ്ങനെ വയ്യാത്ത മക്കളെയും കൊണ്ട് കഷ്ടപ്പെടുന്നതെന്ന വിവരക്കേടുള്ള ചോദ്യത്തിനു മുന്നില് നിസ്സഹായരായി തോറ്റു പിന്മാറാന് ആ അഛനുമമ്മയും ഒരുക്കമല്ലായിരുന്നു.\nഅറിവാണ് ജീവിതത്തില് തുണയെന്ന തിരിച്ചറിവുള്ള ആ മാതാപിതാക്കള് ആറാം വയസ്സിന്റെ ആശങ്കയുള്ള സ്‌കൂള് ബാല്യത്തെ വീടിന്റെ വരാന്തയിലേക്ക് മാറ്റി. ക്ലാസ്സ് മുറിക്കു പകരം വീടിന്റെ കോലായിലിരുന്നു ആ അമ്മ മക്കളെ അക്ഷരം പഠിപ്പിച്ചു. ബലക്കുറവുള്ള കൈകളില് മഷിപ്പേന പിടിപ്പിച്ചു. സ്‌കൂള് ബെഞ്ചിനുപകരം വീട്ടിലെ കോലായിരുന്നു അവര് തറയും പറയും പഠിച്ചു. സ്റ്റീല് സ്പൂണും പ്ലെയിറ്റും ലെന്‍സാക്കിയും ചെമ്പരത്തിപ്പൂവ് ലിറ്റ്മസ് പേപ്പറാക്കി കാണിച്ചും അവര്‍ക്ക് അമ്മ ശാസ്ത്രപാഠങ്ങള് പഠിപ്പിച്ചു. 'ഇവരെപ്പഠിപ്പിച്ചിട്ടുവേണം ഇനി' എന്ന വിവരം കെട്ട പരിഹാസത്തെ അവര് പുറംകാല് കൊണ്ട് അവഗണിച്ചു. വയനാടന് ഗ്രാമത്തിന്റെ അവശതകള് പേറുന്ന ഇടവഴിയും റോഡും താണ്ടി ആ മക്കളെ ചുമലിലേറ്റി അവരുടെ അഛന് പരീക്ഷയെഴുതിക്കാന് അങ്ങകലെയുള്ള സ്‌കൂളിലേക്ക് കൊണ്ടുപോയി. കുളിപ്പിച്ചും ചോറുവാരിക്കൊടുത്തും മുടിചീകിക്കൊടുത്തും ഉടുപ്പിടീപ്പിച്ചും ആ അമ്മ അവര്‍ക്കുമുമ്പില് സങ്കടങ്ങളെ മറന്നു.\nതങ്ങള് തളരില്ലെന്ന് അവരെന്നോ ഉറപ്പിച്ചിരുന്നു. കുഞ്ഞു മനസ്സാണെങ്കിലും ആ ഇളം പെതങ്ങള്‍ക്കറിയാം എല്ലാവരെയും പോലെയല്ല നമ്മള് പഠിക്കുന്നതും പരീക്ഷയെഴുതുന്നതും. ജീവിതഭാരം മാത്രമല്ല തങ്ങളുടെ ശരീരഭാരവും കൂടിയാണ് അഛനുമമ്മയും പേറി നടക്കുന്നത്. അതുകൊണ്ട് ചേച്ചി അനിയത്തിയോട് പറയും: ''എടീ നല്ലോണം മാര്‍ക്കുവാങ്ങണം. നമ്മളെ തോളെത്തെടുത്തിട്ടാ അഛനുമമ്മയും പരീക്ഷ എഴുതിക്കാന് പോവുന്നതെന്ന്.'' ഈ വിചാരത്തോടെ പഠിച്ചപ്പോള് എഴുതിയ സ്‌കൂള് പരീക്ഷകളിലൊക്കെ അവര്‍ക്കായിരുന്നു ഫസ്റ്റ്. ഔപചാരിക വിദ്യാഭ്യാസത്തിന് സ്‌കൂള് കെട്ടിടത്തിനകത്തേക്ക് പോകാത്ത അവര് എല്ലാ ക്ലാസ്സിലും ഒന്നാമതായി. സെന്റ് തോമസ് പെരിങ്ങല്ലൂര് സ്‌കൂളില് നിന്നും എല്.പി.യും സെന്റ് മേരീസ് എ.യു.പി സ്‌കൂളില് നിന്ന് യു.പിയും പരീക്ഷ എഴുതി. പിന്തിരിപ്പിക്കാനും പരിഹസിക്കാനും നിന്നവരെക്കാള് കൂടെ നിന്നവരുടെ നന്മയെ അതിജീവനത്തിനുള്ള മരുന്നാക്കി മാറ്റിയ ആ കുട്ടികള് കബനി ഗിരി നിര്‍മ്മല ഹൈസ്‌കൂളില് നിന്നും നല്ല മാര്‍ക്കോടെ എസ്.എസ്.എല്.സിയും സെന്റ് മേരീസ് ഹയര് സെക്കന്ററിയില് നിന്നും പ്ലസ്ടുവും പാസായി. ക്ലാസ്സുകള് കയറുന്നതിനനുസരിച്ച് ആ രക്ഷിതാക്കളുടെ ആധിയും കൂടിവന്നു. വിദ്യാഭ്യാസത്തിന് വേണ്ടത്ര സൗകര്യമില്ലാത്ത നാട്ടില് തുടര്‍പഠനം അസാധ്യമായിരുന്നു. എന്നാലും പ്ലസ്ടു വരെ രണ്ടാളെയും ചുമന്നുകൊണ്ട് പരീക്ഷയെഴുതിക്കാന് ആ മാതാപിതാക്കള് തയ്യാറായി.\nനന്മകള് വറ്റാത്ത സന്മനസ്സുള്ള അധ്യാപകരായിരുന്നു ജോണിനും മേരിക്കും താങ്ങ് നിന്നത്. ഒഴിവുസമയങ്ങളില് വീട്ടില് വന്നു ട്യൂഷനെടുത്തുകൊടുത്ത സോമന് സര്, ബീനു ടീച്ചര് തുടങ്ങി ഒരുപാട് സാറന്മാരെ അവരിന്നും ഓര്‍ക്കുന്നതും അതുകൊണ്ടു തന്നെ. വീടിന്റെ ചുറ്റുവട്ടത്തുള്ള മണ്ണിനപ്പുറം അവര് കണ്ട മറ്റൊരു ലോകം കൊല്ലപ്പരീക്ഷക്കു വേണ്ടി അച്ഛന്റെ തോളിലേറി പോയ അങ്ങകലെയുള്ള സ്‌കൂള് കെട്ടിടമായിരുന്നു. തണുത്തുറഞ്ഞ വയനാടന് മണ്ണിനപ്പുറം അവര് മറ്റൊരു ലോകത്തെ കണ്ടത് പത്താം ക്ലാസ് പഠനസമയത്ത് സ്‌കൂള് സമ്മാനിച്ച കമ്പ്യൂട്ടറിന്റെ വിസ്മയത്തിലൂടെയാണ്. തല്ലുകൂടിയും കൂട്ടുകൂടിയും ആര്‍മാദിച്ചും കൂട്ടുകാരോടൊപ്പം പാറിനടന്നു ചുറ്റുപാടിനെ അറിഞ്ഞുവളരാനാകാത്ത ആ പെണ്‍കുട്ടികള്‍ക്ക് പ്രതീക്ഷയുടെ പാലം തുറന്നത് കമ്പ്യൂട്ടറെന്ന അതിരുകളില്ലാത്ത പെട്ടിയായിരുന്നു. അതിന്റെ ബാലപാഠങ്ങള് അഭ്യസിച്ചുകൊടുത്ത് എന്നും കൂടെ നിന്ന മധു സാറിനെ അവര്‍ക്കൊരിക്കലും മറക്കാനാവില്ല.\nമക്കള് വളരുകയാണ്. അവരെ ഇനിയും പഴയതുപോലെ താങ്ങിയെടുത്ത് സ്‌കൂള് മുറ്റത്തേക്കെത്തിക്കാന് ആ രക്ഷിതാക്കള്‍ക്കാവില്ല. യാത്രക്ക് സഹായകമാകുന്ന വീല്‍ചെയറും അന്നില്ല. ഡിഗ്രിക്ക് യൂനിവേഴ്‌സിറ്റി ക്രെഡിറ്റ് സെമസ്റ്റര് നടപ്പിലാക്കിയതോടെ പഠനത്തിന്റെ ഔപചാരിക വഴികള് അവര്‍ക്കു മുന്നില് നിന്നു. കാലിക്കറ്റില് ബി.എ ഹിസ്റ്ററിക്കു ചേര്‍ന്നെങ്കിലും പഠനം ദുസ്സഹമായി. നിയമം അവര്‍ക്കു മുന്നില് കനിയുമെന്ന് കരുതിയെങ്കിലും അതുമുണ്ടായില്ല. ഔപചാരിക വിദ്യാഭ്യാസത്തിന്റെ പ്രതീക്ഷകളെ വിധിക്കു മുമ്പില് കൊട്ടിയടക്കാന് വിധിക്കപ്പെട്ട ആ മക്കള് വിധിയോട് തോറ്റുകൊടുത്തു തളരുന്നത് നോക്കിനില്‍ക്കാന് പക്ഷേ അറിവിനെ വെളിച്ചമായി കാണുന്ന അമ്മക്ക് സാധിക്കുമായിരുന്നില്ല. മറ്റെന്തെങ്കിലും വഴികാണുമെന്ന് വിശ്വസിച്ച അവര് വിവിധ മത വേദഗ്രന്ഥങ്ങളുടെ പഠനവഴിയിലേക്ക് മക്കളെ തിരിച്ചുവിടുന്നതാണ് നല്ലതെന്നുറച്ചു. സ്‌നേഹവും കരുണയും പഠിപ്പിക്കുന്ന ദൈവത്തെ അറിഞ്ഞ് മക്കള് വളരണമെന്നാശിച്ച് മത-ജാതി ഭേദമില്ലാതെ മതപാഠങ്ങള് പഠിപ്പിക്കുന്ന പുസ്തകങ്ങള് വാങ്ങിക്കൊടുത്തു. അതാകുമ്പോള് ട്യൂഷനോ പരീക്ഷയോ വേണ്ടെന്ന സമാധാനവുമുണ്ട്.\nആയിടക്കാണ് സ്വപ്‌നങ്ങളെ വഴിയിലുപേക്ഷിക്കേണ്ടി വന്ന ജിമി -സുമി സഹോദരങ്ങളെക്കുറിച്ചൊരു ഫീച്ചര് പ്രാദേശിക ചാനലില് വന്നത്. ദൈവത്തിന്റെ കൈയ്യൊപ്പു പതിഞ്ഞ മനുഷ്യര് ആലംബഹീനര്‍ക്ക് താങ്ങായി എവിടെയങ്കിലും ഉണ്ടാകും. അങ്ങനെയുള്ള ചിലരതു കണ്ടു. താങ്ങുനഷ്ടപ്പെട്ടവര്‍ക്ക് ഊന്നുവടി പോലെ ഒരുപറ്റം മനുഷ്യര് എപ്പോഴും ഉണ്ടാകുമെന്ന് അവരാദ്യമായി അനുഭവിച്ചറിഞ്ഞു. തോട്ടത്തില് റഷീദും, ജെ.ഡി.ടി ഇസ്‌ലാം മേധാവിയായ സി.പി കുഞ്ഞുമുഹമ്മദും അവരെ ഏറ്റെടുത്ത് പഠനവും ജീവിത സുരക്ഷിതത്വവും നല്‍കാന് തയ്യാറായി. കോഴിക്കോട് വരാന് തയ്യാറാണോയെന്ന അവരുടെ ചോദ്യത്തിന് പഠിക്കാനുള്ള അതിയായ ആഗ്രഹം മറ്റൊന്നും ചിന്തിക്കാതെ തയ്യാറാണെന്ന് പറയാന് പ്രേരിപ്പിച്ചു. അവര്‍ക്ക് എല്ലാം അവരുടെ അമ്മയായിരുന്നു. കുഞ്ഞുമക്കളെ നോക്കുന്നതുപോലെ നോക്കിയാണ് ആ അമ്മ മക്കളെ ഇതുവരെയാക്കിയത്. സ്വന്തമായി ഒന്നും ചെയ്യാന് പ്രാപ്തിയില്ലാത്ത ആ മക്കള്‍ക്ക് അമ്മയില്ലാതെ അവിടുന്ന് വരാനാവില്ല. അതുമനസ്സിലാക്കിയ ജെ.ഡി.ടി അധികാരികള് അതിനുള്ള പരിഹാരം കണ്ടു. കുടുംബത്തെ ഒന്നാകെ ഏറ്റെടുക്കാന് അവര് തയ്യാറായി. അമ്മയും മക്കളും ജെ.ഡി.ടിയുടെ കാമ്പസിനകത്തേക്കു വന്നു. ഒരുപാട് അനാഥ മക്കളുടെ കണ്ണീരൊപ്പിയ സ്ഥാപനം വിധിക്കുമുന്നില് തോറ്റുപോകുമായിരുന്ന ഒരു കുടുംബത്തിന്റെ തേങ്ങലും ഇല്ലാതാക്കാന് തയ്യാറായി. മുറിഞ്ഞുപോകുമായിരുന്ന പഠനത്തെ വീണ്ടെടുക്കാനായതുമാത്രമല്ല, ആള്‍ക്കൂട്ടത്തിനിടയില് കൂട്ടുകാര്‍ക്കിടയില് തിങ്ങിനിറഞ്ഞ തിരക്കുകള്‍ക്കിടയില് അവരിലൊരാളായി മാറാനുള്ള മോഹത്തിനാണ് സാക്ഷാത്ക്കാരമായത്. ലോകത്തെ കാണാനായി തന്റെ പ്രിയപ്പെട്ട അധ്യാപകര് നല്‍കിയ കമ്പ്യൂട്ടര് മുന്നില് വെച്ച് സ്വപ്‌നം നെയ്ത ജിമിക്കും സുമിക്കും മള്‍ട്ടി മീഡിയയുടെ അനന്തസാധ്യകളിലേക്ക് ഇറങ്ങിച്ചെല്ലാനായി. കൂട്ടുകാരോടൊപ്പം ഇരുന്നു പഠിച്ച് അതിലവര് ബിരുദവും ബിരുദാനന്തരബിരുദവുമെടുത്തു. കാലിക്കറ്റ് യൂനിവേഴ്‌സിറ്റിയില് നിന്ന് ഒന്നാം റാങ്കോടെയാണ് ജിമി ബിരുദം പൂര്‍ത്തിയാക്കിയത്. ഇന്നവര് അധ്യാപകരാണ്. ജെ.ഡി.ടിയുടെ വിശാലമായ കാമ്പസിനകത്ത് അവര് ഉരുട്ടുന്നത് പ്രതീക്ഷയുടെ ചക്രങ്ങളാണ്. അവര്‍ക്ക് താങ്ങും തണലുമായി നില്‍ക്കുന്ന ഒരുപറ്റം അധ്യാപകര്. സ്‌നേഹത്തോടെ അവരുടെ പാഠഭാഗങ്ങള് ശ്രദ്ധിക്കുന്ന വിദ്യാര്‍ഥികള് ....\nമണ്ണിലൂടെ നടക്കാന് കഴിയുന്ന നാളുകളെക്കുറിച്ച് ഒരുപാട് സ്വപ്‌നം കണ്ട പെണ്‍കുട്ടികള്, അവര് നടന്ന മണ്ണും മണല്‍ത്തരികളും ഒരുപാട് പേരുടെ പാദസ്പര്‍ശനമേറ്റ് അവരെ മറന്നുപോയോ എന്നാശങ്കിച്ച് സങ്കടപ്പെട്ടവര്.... അവര്‍ക്കിന്ന് സങ്കടങ്ങളില്ല, പ്രതീക്ഷകളേയുള്ളൂ. തങ്ങള് ദൈവത്തെ അറിയുന്ന ഒരുപറ്റം ആളുകളുടെ ഇടയിലാണെന്ന പ്രതീക്ഷ. ജീവിതത്തില് ഇനിയും പുതിയ തളിരുകള് വിടരുമെന്ന പ്രതീക്ഷ...


ഐശ്വര്യ റായിക്കെതിരായ ട്രോൾ: മാപ്പുപറഞ്ഞ് വിവേക് ഒബ്റോയി; ട്വീറ്റും മുക്കി : Bollywood News\nബോളിവുഡ് നടി ഐശ്വര്യ റായിക്കെതിരേ ട്വിറ്ററിൽ പങ്കുവച്ച ട്രോളിൽ മാപ്പുപറഞ്ഞ് നടൻ വിവേക് ഒബ്റോയി. മാപ്പുപറയില്ലെന്ന് നിലപാട് സ്വീകരിച്ചു മണിക്കൂറുകൾക്കു ശേഷമാണ് ഒബ്റോയി ക്ഷമാപണം നടത്തിയത്. തന്‍റെ ഒൗദ്യോഗിക ട്വിറ്റർ അക്കൗണ്ടിൽനിന്നു ട്രോൾ നീക്കുകയും ചെയ്തു.\nഒറ്റനോട്ടത്തിൽ ഒരാൾക്ക് നിർദോഷവും രസകരവുമായി തോന്നുന്ന കാര്യം മറ്റുള്ളവർക്ക് അങ്ങനെ ആകണമെന്നില്ലെന്നും ഒരു സ്ത്രീയോടും മോശമായി പെരുമാറുന്നതിനെ കുറിച്ച് ചിന്തിക്കാൻ പോലും തനിക്കു കഴിയില്ലെന്നും ചൊവ്വാഴ്ച രാവിലെ ഒബ്റോയി ട്വീറ്റ് ചെയ്തു. കഴിഞ്ഞ പത്തു വർഷത്തിനിടെ 2000-ൽ അധികം പെണ്‍കുട്ടികളെ താൻ സഹായിച്ചിട്ടുണ്ടെന്നും നടൻ അവകാശപ്പെട്ടു.\nഅഭിപ്രായ സർവെ, എക്സിറ്റ് പോൾ, തെരഞ്ഞെടുപ്പ് ഫലം ഇവ മൂന്നും തമ്മിലുള്ള അന്തരത്തെക്കുറിച്ച് സൽമാൻ ഖാൻ, ഐശ്വര്യ റായ്, അഭിഷേക് ബച്ചൻ, ഐശ്വര്യയുടെ മകൾ ആരാധ്യ എന്നിവരുടെ ചിത്രങ്ങൾക്കൊപ്പം തന്‍റെയും ചിത്രങ്ങൾ വച്ചുള്ള മീമാണ് വിവേക് ഒബ്റോയി ട്വിറ്ററിൽ പങ്കുവച്ചത്.\nഇതിൽ രാഷ്ട്രീയമല്ലെന്നും വെറും ജീവിതമാണെന്നുമുള്ള കുറിപ്പോടെയാണ് വിവേക് ഒബ്റോയി ട്രോൾ ട്വീറ്റ് ചെയ്തത്. മീം സൃഷ്ടിച്ച വ്യക്തിയുടെ സർഗാത്മകതയെ അദ്ദേഹം പ്രശംസിക്കുകയും ചെയ്തു.\nഇതോടെ താരത്തിനെതിരെ വ്യാപകമായ പ്രതിഷേധം ഉയർന്നു. തീർത്തും അരോചകം എന്നായിരുന്നു നടി സോനം കപൂറിന്‍റെ പ്രതികരണം. ട്വീറ്റ് എന്തൊരു അസംബന്ധമാണെന്നും വിവേകിന്‍റെ അവസ്ഥയിൽ നിരാശയുണ്ടെന്നും ജ്വാല ഗുട്ട ട്വിറ്ററിൽ കുറിച്ചു. എന്നാൽ തിങ്കളാഴ്ച ഇതിൽ ഖേദപ്രകടനം നടത്താൻ ഒബ്റോയി വിസമ്മതിച്ചു. എന്തിനാണ് താൻ മാപ്പു പറയേണ്ടതെന്നായിരുന്നു അദ്ദേഹത്തിന്‍റെ സംശയം.


haritha – Kairali News | Kairali News Live\nപി കെ നവാസിനെതിരായ ലൈംഗികാധിക്ഷേപ പരാതി; നിലപാടിലുറച്ച് മുന് ഹരിത നേതാക്കള്\nഎം എസ് എഫ് സംസ്ഥാന പ്രസിഡന്റ് പി കെ നവാസിനെതിരായ ലൈംഗികാധിക്ഷേപ പരാതിയില് നിലപാടിലുറച്ച് മുന് ഹരിത നേതാക്കള്. വാര്‍ത്താ സമ്മേളനത്തില് പറഞ്ഞ വിവരങ്ങള്‍ക്ക് പുറമെ കൂടുതല് ...\nലൈംഗിക അധിക്ഷേപ പരാതി; വനിതാ കമ്മീഷന് മൊഴി നൽകാനുറച്ച് മുൻ ഹരിതാ നേതാക്കൾ\nഎംഎസ്എഫ് സംസ്ഥാന പ്രസിഡന്റ് പി കെ നവാസ്, ലൈംഗികമായി അധിക്ഷേപിച്ചെന്ന പരാതിയിൽ മുൻ ഹരിതാ നേതാക്കൾ വനിതാ കമ്മീഷനു മൊഴി നൽകും. നാളെ കോഴിക്കോട്ട് നടക്കുന്ന സിറ്റിങ്ങിൽ ...\nസ്ത്രീ വിരുദ്ധ പരാമര്‍ശം ; എംഎസ്എഫ് നേതാക്കൾക്കെതിരായ പരാതിയിൽ മുൻ ഹരിത നേതാക്കൾ മൊഴി നൽകും\nഎംഎസ്എഫ് നേതാക്കൾക്കെതിരായ സ്ത്രീ വിരുദ്ധ പരാതിയിൽ മുൻ ഹരിതാ നേതാക്കൾ തിങ്കളാഴ്ച മൊഴി നൽകും. രാവിലെ 11 മണിക്ക് വനിതാ കമ്മീഷന് മൊഴി നൽകാൻ കോഴിക്കോട് ടൗൺ ...\nഹരിത വിഷയത്തിൽ പി എം എ സലാമിനെ തള്ളി എം കെ മുനീർ\nഹരിത വിഷയത്തിൽ പി എം എ സലാമിനെ തള്ളി എം കെ മുനീർ. പന്ത് മുൻ ഹരിത ഭാരവാഹികളുടെ കോർട്ടിലാണ്. വനിതാ കമ്മീഷനിൽ കൊടുത്ത പരാതി അനുസരിച്ചാവും ...\n‘നമ്മൾ ലീഗിലെ സ്ത്രീകളാണെങ്കിലും മുസ്ലീം ആണെന്ന ബോധം മറക്കരുത്’; ഹരിത മുൻ ഭാരവാഹികൾക്ക് മറുപടിയുമായി നൂർബിന റഷീദ്\nമുൻ ഹരിത ഭാരവാഹികളുടെ വാദങ്ങൾ പൂർണമായും തള്ളി വനിതാ ലീഗ് ദേശീയ ജനറൽ സെക്രട്ടറി നൂർബിന റഷീദ്. ലീഗിൽ സ്ത്രീപക്ഷവാദമില്ല. ലീഗ് ഉയർത്തി പിടിക്കുന്നത് സമുദായ രാഷ്ട്രീയം. ...\nപിരിച്ചുവിട്ട ഹരിതാ നേതാക്കളെ അനുനയിപ്പിയ്ക്കാൻ മുസ്ലിം ലീഗ്. ഇവരെ യൂത്ത് ലീഗ് ഉൾപ്പെടെ മറ്റു പോഷക സംഘടനകളുടെ ഭാരവാഹിത്വങ്ങളിലേക്ക് പരിഗണിച്ചേക്കും. 26 - ന് ചേരുന്ന സംസ്ഥാന ...\nഹരിതയ്‌ക്കെതിരെ നിലപാട് കടുപ്പിച്ച് മുസ്ലിം ലീഗ്; എടുത്തതീരുമാനങ്ങളില് മാറ്റമുണ്ടാവില്ലെന്ന് കുഞ്ഞാലിക്കുട്ടി\nഹരിതയ്‌ക്കെതിരെ നിലപാട് കടുപ്പിച്ച് മുസ്ലിം ലീഗ്. എടുത്തതീരുമാനങ്ങളില് മാറ്റമുണ്ടാവില്ലെന്ന് പി കെ കുഞ്ഞാലിക്കുട്ടിയും പിരിച്ചുവിട്ട ഹരിതാ ഭാരവാഹികളെ യൂത്ത് ലീഗില് ഉള്‍പ്പെടുത്തുന്ന കാര്യം ചര്‍ച്ചചെയ്തിട്ടില്ലെന്ന് എം കെ ...\nമുസ്ലിം ലീഗ്, എം.എസ്.എഫ് നേതൃത്വത്തിനെതിരെ രൂക്ഷ വിമർശനവുമായി 'ഹരിത' മുൻ നേതാക്കൾ. ഗുരുതര അധിക്ഷേപങ്ങൾക്ക് വിധേയരായെന്നും രൂക്ഷമായ സൈബർ ആക്രമണമാണ് തങ്ങൾക്കെതിരെ നടത്തുന്നതെന്നും ഇവർ ആരോപിച്ചു. കോഴിക്കോട് ...\nഹരിതയിലെ പല പെണ്‍കുട്ടികളുടെയും വീഡിയോകളും ചിത്രങ്ങളും അയാളുടെ കൈയിലുണ്ടെന്നും അയാള്‍ക്കെതിരെ നടപടിയെടുത്താല് വീഡിയോകള് അയാള് പ്രചരിപ്പിക്കുമെന്നും നവാസ് പറഞ്ഞതായി ഹരിത മുന് നേതാക്കള്. ഇതോടെ, എംഎസ്എഫ് നേതാക്കള് ...\nആത്മാഭിമാനം ചോദ്യം ചെയ്യപ്പെട്ടു; മുസ്ലിം ലീഗ് സംസ്ഥാന ജനറല് സെക്രട്ടറി പറഞ്ഞ രീതിയില് ഞങ്ങള് കോഴിക്കോട് അങ്ങാടിയില് തെണ്ടി തിരിഞ്ഞ് നടക്കുന്നവരല്ലെന്ന് ഹരിത നേതാക്കള്\nമുസ്ലിം ലീഗ് സംസ്ഥാന ജനറൽ സെക്രട്ടറി പറഞ്ഞ രീതിയിൽ ഞങ്ങൾ കോഴിക്കോട് അങ്ങാടിയിൽ തെണ്ടി തിരിഞ്ഞ് നടക്കുന്നവരല്ലെന്ന് ഹരിത നേതാക്കൾ. ഞങ്ങളുടെ ആത്മാഭിമാനം ചോദ്യം ചെയ്യപ്പെടുന്നു എന്ന ...\nഹരിതയെ പിന്തുണച്ച എം എസ് എഫ് നേതാക്കളെ പുറത്താക്കാന് മുസ്ലിം ലീഗ് നീക്കം. പി പി ഷൈജലിനെ അടക്കമുള്ള നേതാക്കളെ പുറത്താക്കാനാണ് നീക്കം. കഴിഞ്ഞ ദിവസം ഹരിത ...\n‘ലീഗിന്റെ തെറ്റ് അവരെ കൊണ്ട് തന്നെ തിരുത്തിക്കും’ ഫാത്തിമ തെഹ്ലിയ കൈരളി ന്യൂസിനോട്\nഹരിതയുടെ പുതിയ കമ്മിറ്റിയില് അതൃപ്തി അറിയിച്ച് ഫാത്തിമ തെഹ്ലിയ. പുതിയ കമ്മിറ്റി തൃപ്തികരമല്ലെന്നും അതൃപ്തി ലീഗിനെ അറിയിക്കുമെന്നും ഫാത്തിമ തെഹ്ലിയ കൈരളി ന്യൂസിനോടു പ്രതികരിച്ചു. ലീഗിന്റെ തെറ്റ് ...\nപുതിയ ഹരിത കമ്മിറ്റിയെ മുസ്ലീംലീഗ് പ്രഖ്യാപിച്ചു\nമുസ്ലീംലീഗ് സംസ്ഥാന നേതൃയോഗ തീരുമാന പ്രകാരം വിവിധ ജില്ലാ മുസ്ലിംലീഗ് കമ്മിറ്റികളുമായി കൂടിയാലോചന നടത്തി ഹരിത ഭാരവാഹികളെ സംസ്ഥാന കമ്മിറ്റി പുനഃസംഘടിപ്പിച്ചതായി മുസ്ലീംലീഗ് സംസ്ഥാന കമ്മിറ്റി പ്രഖ്യാപിച്ചു. ...\nഹരിതയുടെ ലൈംഗിക അധിക്ഷേപ പരാതിയില്, എം എസ് എഫ് സംസ്ഥാന പ്രസിഡന്റ് പി കെ നവാസ് അറസ്റ്റിലായതോടെ ലീഗ് നേതൃത്വം കൂടുതല് പ്രതിസന്ധിയിലായി. നവാസിനെ തള്ളി പറയാനോ ...\nഎംഎസ്എഫിനെതിരെ ശബ്ദമുയര്‍ത്തിയതിന് ഹരിതയെ മരവിപ്പിച്ച സംഭവത്തില് ലീഗിനെതിരെ രൂക്ഷ വിമര്‍ശനവുമായി പ്രമുഖ സാമൂഹ്യ വിമര്‍ശകനും സാഹിത്യകാരനുമായ എം എന് കാരശ്ശേരി. ഈ ഇരുപത്തിയൊന്നാം നൂറ്റാണ്ടില് ഈ കേരളത്തില് ...\nഇനി പിന്നോട്ടില്ല, പോരാട്ടം തുടരും; ഹരിത പിരിച്ച് വിട്ടതിനെതിരെ ഫാത്തിമ തഹ്ലിയ കൈരളി ന്യൂസിനോട്\nമുസ്ലീം ലീഗിന്‍റെ നിലപാടിനെതിരെ എം.എസ്.എഫ് ദേശീയ വൈസ് പ്രസിഡന്റ് ഫാത്തിമ തഹ്ലിയ. ഈ വിഷയത്തില് ഇനി പിന്നോട്ടില്ലെന്നും പോരാട്ടം തുടരുക തന്നെ ചെയ്യുമെന്നും ഫാത്തിമ തഹ്ലിയ കൈരളി ...\nസ്‌ത്രീവിരുദ്ധ പരാമര്‍ശം; ഖേദം പ്രകടിപ്പിച്ച് പി.കെ.നവാസ്\nഹരിത പ്രവർത്തകരോട് സ്‌ത്രീവിരുദ്ധ പരാമർശം നടത്തിയ എംഎസ്എഫ് സംസ്ഥാന പ്രസിഡൻറ് പി.കെ.നവാസ് ഖേദം പ്രകടപ്പിച്ചു. സഹപ്രവർത്തകർക്ക് തെറ്റിദ്ധാരണ ഉണ്ടായതിൽ ഖേദിക്കുന്നുവെന്ന് നവാസ് ഫെയ്സ്ബുക്കിൽ കുറിച്ചു. പാർട്ടിയാണ് പ്രധാനം, ...\nകാലാനുസൃതമായ മാറ്റം രാഷ്ട്രീയപാര്‍ട്ടികള്‍ക്ക് ഉണ്ടാകണം; മുസ്ലീംലീഗിന്റെ പക്വതയില്ലായ്മയും പരാജയവുമാണ് ഇത് വെളിവാക്കുന്നതെന്ന് വി പി സുഹറ\nകാലാനുസൃതമായ മാറ്റം രാഷ്ട്രീയപാര്‍ട്ടികള്‍ക്ക് ഉണ്ടാകണമെന്ന് എഴുത്തുകാരിയും സാമൂഹ്യ പ്രവര്‍ത്തകയുമായ വി.പി സുഹറ. ഒരു വ്യക്തി എന്തെങ്കിലും കുറ്റം ചെയ്താല് തികച്ചും അത് വ്യക്തിയില് മാത്രം ഒതുങ്ങുനില്‍ക്കണം. എന്നാല് ...\n‘രഹ്ന ഫാത്തിമയെ നഗ്നയായി നിര്‍ത്തി മസാജ് ചെയ്യുന്ന വീഡിയോ എടുത്തിടുന്ന ഇവര് വൃത്തികെട്ട സംസ്‌കാരത്തിന്റെ ഭാഗമാണ്, ഇതിന്റെ വായില് എന്തെങ്കിലും തിരുകി കയറ്റ്’; ജസ്ല മാടശ്ശേരിയെ അധിക്ഷേപിച്ച് ലീഗ് നേതാവ്\nചാനല് ചര്‍ച്ചയില് ജസ്ല മാടശ്ശേരിയെ അധിക്ഷേപിച്ച് ലീഗ് നേതാവ് ഷാഫി ചാലിയം. കേരളത്തിന്റെ സ്ത്രീപക്ഷത്ത് നിന്ന് സംസാരിക്കാന് ജസ്ലയ്ക്ക് ഒരു യോഗ്യതയില്ലെന്നും കേരളത്തില് ഒരു സ്ത്രീയും ഇഷ്ടപ്പെടുന്ന ...\nവനിതാ കമ്മീഷനില് നല്‍കിയ പരാതി പിന്‍വലിച്ചില്ല; ഹരിത സംസ്ഥാന കമ്മിറ്റി ലീഗ് പിരിച്ചുവിട്ടേക്കും\nഎംഎസ്‌എഫ് നേതാക്കൾ സ്ത്രീവിരുദ്ധ പരാമർശം നടത്തിയതിൽ പരാതി നൽകിയ ഹരിത നേതാക്കൾക്കെതിരെ ലീഗ് നടപടിയെടുക്കും. എംഎസ്‌എഫ് സംസ്ഥാന പ്രസിഡന്റ് പി.കെ. നവാസും മലപ്പുറം ജില്ലാ ജനറൽ സെക്രട്ടറി ...\n‘ഈ ഞരമ്പ് രോഗിയെ എടുത്ത് പുറത്തിടാന് മുസ്ലിംലീഗ് തയ്യാറാവണം…’; എംഎസ്എഫ് ജില്ലാ പ്രസിഡന്റിനെതിരെ ഹരിത നേതാവ്\nഎം.എസ്.എഫ് മലപ്പുറം ജില്ലാ പ്രസിഡന്‍റ് കബീര് മുതുപറമ്പിനെ വെല്ലുവിളിച്ച് ഹരിത നേതാവും തളിപ്പറമ്പ് സര് സയിദ് കോളജിലെ എം.എസ്.എഫ് യൂണിറ്റ് വൈസ് പ്രസിഡന്റുമായ ആഷിഖ ഖാനം. മിസ്റ്റര് ...


അടയാളപ്പെടുത്തുക ൬ - വിശുദ്ധ ബൈബിൾ [മലയാളം ബൈബിൾ 1992]\n൧ ൨ ൩ ൪ ൫ ൬ ൭ ൮ ൯ ൧൦ ൧൧ ൧൨ ൧൩ ൧൪ ൧൫ ൧൬\n൬:൧ ൬:൨ ൬:൩ ൬:൪ ൬:൫ ൬:൬ ൬:൭ ൬:൮ ൬:൯ ൬:൧൦ ൬:൧൧ ൬:൧൨ ൬:൧൩ ൬:൧൪ ൬:൧൫ ൬:൧൬ ൬:൧൭ ൬:൧൮ ൬:൧൯ ൬:൨൦ ൬:൨൧ ൬:൨൨ ൬:൨൩ ൬:൨൪ ൬:൨൫ ൬:൨൬ ൬:൨൭ ൬:൨൮ ൬:൨൯ ൬:൩൦ ൬:൩൧ ൬:൩൨ ൬:൩൩ ൬:൩൪ ൬:൩൫ ൬:൩൬ ൬:൩൭ ൬:൩൮ ൬:൩൯ ൬:൪൦ ൬:൪൧ ൬:൪൨ ൬:൪൩ ൬:൪൪ ൬:൪൫ ൬:൪൬ ൬:൪൭ ൬:൪൮ ൬:൪൯ ൬:൫൦ ൬:൫൧ ൬:൫൨ ൬:൫൩ ൬:൫൪ ൬:൫൫ ൬:൫൬\nഅവന് അവിടെ നിന്നു പുറപ്പെട്ടു, തന്റെ പിതൃനഗരത്തില് ചെന്നു; അവന്റെ ശിഷ്യന്മാരും അനുഗമിച്ചു.\nശബ്ബത്തായപ്പോള് അവന് പള്ളിയില് ഉപദേശിച്ചുതുടങ്ങി; പലരും കേട്ടു വിസ്മയിച്ചുഇവന്നു ഇവ എവിടെനിന്നു? ഇവന്നു കിട്ടിയ ഈ ജ്ഞാനവും ഇവന്റെ കയ്യാല് നടക്കുന്ന വീര്യപ്രവൃത്തികളും എന്തു?\nഇവന് മറിയയുടെ മകനും യാക്കോബ് യോസെ, യൂദാ, ശിമോന് എന്നവരുടെ സഹോദരനുമായ തച്ചനല്ലയോ? ഇവന്റെ സഹോദരികളും ഇവിടെ നമ്മോടു കൂടെ ഇല്ലയോ എന്നു പറഞ്ഞു അവങ്കല് ഇടറിപ്പോയി.\nയേശു അവരോടുഒരു പ്രവാചകന് തന്റെ പിതൃനഗരത്തിലും ചാര്‍ച്ചക്കാരുടെ ഇടയിലും സ്വന്ത ഭവനത്തിലും അല്ലാതെ ബഹുമാനമില്ലാത്തവന് അല്ല എന്നു പറഞ്ഞു.\nഏതാനും ചില രോഗികളുടെ മേല് കൈ വെച്ചു സൌഖ്യം വരുത്തിയതു അല്ലാതെ അവിടെ വീര്യപ്രവൃത്തി ഒന്നും ചെയ്‍വാന് കഴിഞ്ഞില്ല.\nഅവരുടെ അവിശ്വാസം ഹേതുവായി അവന് ആശ്ചര്യപ്പെട്ടു. അവന് ചുറ്റുമുള്ള ഊരുകളില് ഉപദേശിച്ചുകൊണ്ടു സഞ്ചരിച്ചു പോന്നു.\nഅനന്തരം അവന് പന്തിരുവരെ അടുക്കെ വിളിച്ചു, അവരെ ഈരണ്ടായി അയച്ചു തുടങ്ങി, അവര്‍ക്കും അശുദ്ധാത്മാക്കളുടെ മേല് അധികാരം കൊടുത്തു.\nഅവര് വഴിക്കു വടി അല്ലാതെ ഒന്നും എടുക്കരുതു; അപ്പവും പൊക്കണവും മടിശ്ശീലയില് കാശും അരുതു; ചെരിപ്പു ഇട്ടുകൊള്ളാം;\nരണ്ടു വസ്ത്രം ധരിക്കരുതു എന്നിങ്ങനെ അവരോടു കല്പിച്ചു.\nനിങ്ങള് എവിടെയെങ്കിലും ഒരു വീട്ടില് ചെന്നാല് അവിടം വിട്ടു പുറപ്പെടുവോളം അതില് തന്നേ പാര്‍പ്പിന് .\nആരെങ്കിലും നിങ്ങളെ കൈക്കൊള്ളാതെയും നിങ്ങളുടെ വാക്കു കേള്‍ക്കാതെയും ഇരുന്നാല് അവിടം വിട്ടു പോകുമ്പോള് നിങ്ങളുടെ കാലിലെ പൊടി അവര്‍ക്കും സാക്ഷ്യത്തിന്നായി കുടഞ്ഞുകളവിന് എന്നും അവരോടു പറഞ്ഞു.\nഅങ്ങനെ അവര് പുറപ്പെട്ടു മാനസാന്തരപ്പെടേണം എന്നു പ്രസംഗിച്ചു;\nവളരെ ഭൂതങ്ങളെ പുറത്താക്കുകയും അനേകം രോഗികള്‍ക്കു എണ്ണതേച്ചു സൌഖ്യം വരുത്തുകയും ചെയ്തു.\nഇങ്ങനെ അവന്റെ പേര് പ്രസിദ്ധമായി വരികയാല് ഹെരോദാരാജാവു കേട്ടിട്ടു; യോഹന്നാന് സ്നാപകന് മരിച്ചവരുടെ ഇടയില് നിന്നു ഉയിര്‍ത്തെഴുന്നേറ്റിരിക്കുന്നു; അതുകൊണ്ടു ഈ ശക്തികള് അവനില് വ്യാപരിക്കുന്നു എന്നു പറഞ്ഞു.\nഅവന് ഏലീയാവാകുന്നു എന്നു മറ്റു ചിലര് പറഞ്ഞു. വേറെ ചിലര്‍അവന് പ്രവാചകന്മാരില് ഒരുത്തനെപ്പോലെ ഒരു പ്രവാചകന് എന്നു പറഞ്ഞു.\nഅതു ഹെരോദാവു കേട്ടാറെഞാന് തലവെട്ടിച്ച യോഹന്നാന് ആകുന്നു അവന് ; അവന് ഉയിര്‍ത്തെഴുന്നേറ്റിരിക്കുന്നു എന്നു പറഞ്ഞു.\nഹെരോദാ തന്റെ സഹോദരനായ ഫീലിപ്പോസിന്റെ ഭാര്യ ഹെരോദ്യയെ പരിഗ്രഹിച്ചതുകൊണ്ടു അവള്‍നിമിത്തം ആളയച്ചു, യോഹന്നാനെ പിടിച്ചു തടവില് ആക്കിയിരുന്നു.\nസഹോദരന്റെ ഭാര്യയെ പരിഗ്രഹിക്കുന്നതു നിനക്കു വിഹിതമല്ല എന്നു യോഹന്നാന് ഹെരോദാവോടു പറഞ്ഞിരുന്നു.\nഹെരോദ്യയോ അവന്റെ നേരെ പകവെച്ചു അവനെ കൊല്ലുവാനും ഇച്ഛിച്ചു; സാധിച്ചില്ല താനും.\nയോഹന്നാന് നീതിയും വിശുദ്ധിയുമുള്ള പുരുഷന് എന്നു ഹെരോദാവു അറിഞ്ഞു അവനെ ഭയപ്പെടുകയും അവനെ കാത്തുകൊള്‍കയും ചെയ്തു; അവന്റെ വചനം കേട്ടിട്ടു വളരെ കലങ്ങിയെങ്കിലും സന്തോഷത്തോടെ കേട്ടുപോകുന്നു.\nഎന്നാല് ഹെരോദാവു തന്റെ ജനനോത്സവത്തില് തന്റെ മഹത്തുക്കള്‍ക്കും സഹസ്രാധിപന്മാര്‍ക്കും ഗലീലയിലെ പ്രമാണികള്‍ക്കും വിരുന്നു കഴിച്ചപ്പോള് ഒരു തരം വന്നു.\nഹെരോദ്യയുടെ മകള് അകത്തു ചെന്നു നൃത്തം ചെയ്തു ഹെരോദാവിനെയും വിരുന്നുകാരെയും പ്രസാദിപ്പിച്ച സമയംമനസ്സുള്ളതു എന്തെങ്കിലും എന്നോടു ചോദിച്ചു കൊള്‍ക; നിനക്കു തരാം എന്നു രാജാവു ബാലയോടു പറഞ്ഞു.\nഎന്തു ചോദിച്ചാലും, രാജ്യത്തില് പകുതിയോളം ആയാലും നിനക്കു തരാം എന്നു സത്യം ചെയ്തു.\nഅവള് പുറത്തിറങ്ങി അമ്മയോടുഞാന് എന്തു ചോദിക്കേണം എന്നു ചോദിച്ചതിന്നുയോഹന്നാന് സ്നാപകന്റെ തല എന്നു അവള് പറഞ്ഞു.\nഉടനെ അവള് ബദ്ധപ്പെട്ടു രാജാവിന്റെ അടുക്കല് ചെന്നുഇപ്പോള് തന്നെ യോഹന്നാന് സ്നാപകന്റെ തല ഒരു തളികളയില് തരേണം എന്നു പറഞ്ഞു.\nരാജാവു അതിദുഃഖിനായി എങ്കിലും ആണയെയും വിരുന്നുകാരെയും വിചാരിച്ചു അവളോടു നിഷേധിപ്പാന് മനസ്സില്ലാഞ്ഞു.\nഉടനെ രാജാവു ഒരു അകമ്പടിയെ അയച്ചു, അവന്റെ തല കൊണ്ടുവരുവാന് കല്പിച്ചു.\nഅവന് പോയി തടവില് അവനെ ശിര:ഛേദം ചെയ്തു; അവന്റെ തല ഒരു തളികയില് കൊണ്ടുവന്നു ബാലെക്കു കൊടുത്തു; ബാല അമ്മെക്കു കൊടുത്തു.\nഅവന്റെ ശിഷ്യന്മാര് അതു കേട്ടിട്ടു വന്നു അവന്റെ ശവം എടുത്തു ഒരു കല്ലറയില് വെച്ചു.\nപിന്നെ അപ്പൊസ്തലന്മാര് യേശുവിന്റെ അടുക്കല് വന്നുകൂടി തങ്ങള് ചെയ്തതും ഉപദേശിച്ചതും എല്ലാം അറിയിച്ചു.\nവരുന്നവരും പോകുന്നവരും വളരെ ആയിരുന്നതിനാല് അവര്‍ക്കും ഭക്ഷിപ്പാമ്പോലും സമയം ഇല്ലായ്കകൊണ്ടു അവന് അവരോടുനിങ്ങള് ഒരു ഏകാന്തസ്ഥലത്തു വേറിട്ടുവന്നു അല്പം ആശ്വസിച്ചുകൊള്‍വിന് എന്നു പറഞ്ഞു.\nഅങ്ങനെ അവര് പടകില് കയറി ഒരു ഏകാന്ത സ്ഥലത്തു വേറിട്ടുപോയി.\nഅവര് പോകുന്നതു പലരും കണ്ടു അറിഞ്ഞു, എല്ലാ പട്ടണങ്ങളില് നിന്നും കാല്‍നടയായി അവിടേക്കു ഔടി, അവര്‍ക്കും മുന്പ് എത്തി.\nഅവന് പടകില് നിന്നു ഇറങ്ങിയാറെ വലിയ പുരുഷാരത്തെ കണ്ടു, അവര് ഇടയന് ഇല്ലാത്ത ആടുകളെപ്പോലെ ആകകൊണ്ടു അവരില് മനസ്സലിഞ്ഞു പലതും ഉപദേശിച്ചു തുടങ്ങി.\nപിന്നെ നേരം നന്നേ വൈകീട്ടു ശിഷ്യന്മാര് അവന്റെ അടുക്കല് വന്നു; ഇതു നിര്‍ജ്ജനപ്രദേശം അല്ലോ;\nനേരവും നന്നേ വൈകി; ഭക്ഷിപ്പാന് ഇല്ലായ്കയാല് അവര് ചുറ്റുമുള്ള കുടിലുകളിലും ഊരുകളിലും ചെന്നു ഭക്ഷിപ്പാന് വല്ലതും കൊള്ളേണ്ടതിന്നു അവരെ പറഞ്ഞയക്കേണം എന്നു പറഞ്ഞു.\nഅവന് അവരോടുനിങ്ങള് അവര്‍ക്കും ഭക്ഷിപ്പാന് കൊടുപ്പിന് എന്നു കല്പിച്ചതിന്നുഞങ്ങള് പോയി ഇരുനൂറു വെള്ളിക്കാശിന്നു അപ്പം കൊണ്ടിട്ടു അവര്‍ക്കും തിന്മാന് കൊടുക്കയോ എന്നു അവനോടു പറഞ്ഞു.\nഅവന് അവരോടുനിങ്ങള്‍ക്കു എത്ര അപ്പം ഉണ്ടു? ചെന്നു നോക്കുവിന് എന്നു പറഞ്ഞു; അവര് നോക്കിട്ടുഅഞ്ചു, രണ്ടു മീനും ഉണ്ടു എന്നു പറഞ്ഞു.\nപിന്നെ അവന് അവരോടുഎല്ലാവരെയും പച്ചപ്പുല്ലില് പന്തിപന്തിയായി ഇരുത്തുവാന് കല്പിച്ചു.\nഅവര് നൂറും അമ്പതും വീതം നിരനിരയായി ഇരുന്നു.\nഅവന് ആ അഞ്ചു അപ്പവും രണ്ടു മീനും എടുത്തു സ്വര്‍ഗ്ഗത്തേക്കു നോക്കി വാഴ്ത്തി, അപ്പം നുറുക്കി, അവര്‍ക്കും വിളമ്പുവാന് തന്റെ ശിഷ്യന്മാര്‍ക്കും കൊടുത്തു; ആ രണ്ടു മീനും എല്ലാവര്‍ക്കും വിഭാഗിച്ചുകൊടുത്തു.\nഎല്ലാവരും തിന്നു തൃപ്തരായി.\nകഷണങ്ങളും മീന് നുറുക്കും പന്ത്രണ്ടു കൊട്ട നിറച്ചെടുത്തു.\nഅപ്പം തിന്നവരോ അയ്യായിരം പുരുഷാന്മാര് ആയിരുന്നു.\nതാന് പുരുഷാരത്തെ പറഞ്ഞയക്കുന്നതിനടയില് തന്റെ ശിഷ്യന്മാരെ ഉടനെ പടകു കയറി അക്കരെ ബേത്ത്സയിദെക്കു നേരെ മുന്നോടുവാന് നിര്‍ബന്ധിച്ചു.\nഅവരെ പറഞ്ഞച്ചു വിട്ടശേഷം താന് പ്രാര്‍ത്ഥിപ്പാന് മലയില് പോയി.\nവൈകുന്നേരം ആയപ്പോള് പടകു കടലിന്റെ നടുവിലും താന് ഏകനായി കരയിലും ആയിരുന്നു.\nകാറ്റു പ്രതിക്കുലം ആകകൊണ്ടു അവര് തണ്ടുവലിച്ചു വലയുന്നതു അവന് കണ്ടു ഏകദേശം രാത്രാ നാലാം യാമത്തില് കടലിന്മേല് നടന്നു അവരുടെ അടുക്കല് ചെന്നു അവരെ കടന്നുപോകുവാന് ഭാവിച്ചു.\nഅവന് കടലിന്മേല് നടക്കുന്നതു കണ്ടിട്ടു ഭൂതം എന്നു അവര് നിരൂപിച്ചു നിലവിളിച്ചു.\nഎല്ലാവരും അവനെ കണ്ടു ഭ്രമിച്ചിരുന്നു. ഉടനെ അവന് അവരോടു സംസാരിച്ചുധൈര്യപ്പെടുവിന് ; ഞാന് തന്നേ ആകുന്നു; ഭയപ്പെടേണ്ടാ എന്നു പറഞ്ഞു.\nപിന്നെ അവന് അവരുടെ അടുക്കല് ചെന്നു പടകില് കയറി, കാറ്റു അമര്‍ന്നു; അവര് ഉള്ളില് അത്യന്തം ഭ്രമിച്ചാശ്ചര്യപ്പെട്ടു.\nഅവരുടെ ഹൃദയം കടുത്തിരുന്നതുകൊണ്ടു അപ്പത്തിന്റെ സംഗതി അവര് ഗ്രഹിച്ചില്ല.\nഅവര് അക്കരെ എത്തി ഗെന്നേസരത്ത് ദേശത്തു അണഞ്ഞു.\nഅവര് പടകില് നിന്നു ഇങ്ങിയ ഉടനെ ജനങ്ങള് അവനെ അറിഞ്ഞു.\nആ നാട്ടില് ഒക്കെയും ചുറ്റി ഔടി, അവന് ഉണ്ടു എന്നു കേള്‍ക്കുന്ന ഇടത്തേക്കു ദീനക്കാരെ കിടക്കയില് എടുത്തുംകൊണ്ടുവന്നു തുടങ്ങി.\nഊരുകളിലോ പട്ടണങ്ങിലോ കുടികളിലോ അവന് ചെന്നെടത്തൊക്കെയും അവര് ചന്തകളില് രോഗികളെ കൊണ്ടുവന്നു വെച്ചു, അവന്റെ വസ്ത്രത്തിന്റെ തൊങ്ങല് എങ്കിലും തൊടേണ്ടതിന്നു അപേക്ഷിക്കയും അവനെ തൊട്ടവര്‍ക്കും ഒക്കെയും സൌഖ്യം വരികയും ചെയ്തു.


മുൻ ഐഎഎസ് ഉദ്യോഗസ്ഥൻ കണ്ണൻ ഗോപിനാഥൻ മുംബൈ പൊലീസ് കസ്റ്റഡിയിൽ - Janayugom Online\nമുൻ ഐഎഎസ് ഉദ്യോഗസ്ഥൻ കണ്ണൻ ഗോപിനാഥൻ മുംബൈ പൊലീസ് കസ്റ്റഡിയിൽ\nമുംബൈ: മുൻ ഐഎഎസ് ഉദ്യോഗസ്ഥൻ കണ്ണൻ ഗോപിനാഥനെ പൊലീസ് കസ്റ്റഡിയിലെടുത്തു. മുംബൈയിൽ വച്ചാണ് ഇദ്ദേഹത്തെ പൊലീസ് കസ്റ്റഡിയിലെടുത്തത്. ഇവിടെ പൗരത്വ ഭേദഗതി നിയമത്തിനെതിരായ പ്രതിഷേധത്തിൽ പങ്കെടുക്കാനെത്തിയതായിരുന്നു അദ്ദേഹം. പ്രതിഷേധം തുടങ്ങും മുൻപേ കണ്ണൻ ഗോപിനാഥനെ മുംബൈ പൊലീസ് കസ്റ്റഡിയിലെടുത്തു.പൗരത്വ ഭേദഗതി നിയമത്തിനെതിരായ പ്രതിഷേധവുമായി ബന്ധപ്പെട്ടാണ് ഇദ്ദേഹത്തെ കസ്റ്റഡിയിൽ എടുത്തിരിക്കുന്നത്. നിയമത്തിനെതിരെ മുംബൈയിൽ നിശ്ചയിച്ചിരുന്ന ലോങ്ങ് മാർച്ചിൽ പങ്കെടുക്കാനാണ് അദ്ദേഹം എത്തിയത്. കശ്മീരിൽ കേന്ദ്ര സർക്കാർ ഏർപ്പെടുത്തിയ നിയന്ത്രണങ്ങളിൽ പ്രതിഷേധിച്ചാണ് ഇദ്ദേഹം ഐഎഎസ് ജോലി രാജിവച്ചത്.\nഅതേസമയം പൗരത്വ ബില്ലിനെതിരെ രാജ്യത്തെമ്പാടും ശക്തമായ പ്രതിഷേധം നടക്കുന്നുണ്ട്. ജാമിയ മിലിയ സര്‍വകലാശാല വിദ്യാര്‍ത്ഥികള് നടത്തിയ പ്രതിഷേധസമരം പൊലീസ് തടഞ്ഞതിനെ തുടര്‍ന്ന് ദില്ലിയിൽ തെരുവ് യുദ്ധമാണ് ഇന്ന് അരങ്ങേറിയത്. പാർലമെൻറ് മാർച്ച് നടത്താനുള്ള വിദ്യാർത്ഥികളുടെ ശ്രമമാണ് സംഘർഷത്തിൽ കലാശിച്ചത്. ബാരിക്കേഡുകൾ തകർക്കാൻ ശ്രമിച്ച വിദ്യാർത്ഥികളെ പൊലീസ് അറസ്റ്റ് ചെയ്തു. ഇതോടെ സംഘർഷമായി വിദ്യാർത്ഥികളും പൊലീസും തമ്മിൽ കല്ലേറ് തുടങ്ങി. പൊലീസ് കണ്ണീർവാതകം പ്രയോഗിച്ചു ഒരു മണിക്കൂറോളം സംഘർഷം നീണ്ടു നിന്നു.\nരാജ്യത്ത് നടക്കുന്നത് തെറ്റാണെന്ന് തോന്നിയിട്ടും മൗനം പാലിക്കാത്തവർ രാജ്യദ്രോഹികളാണെന്ന് കണ്ണൻ ഗോപിനാഥൻ അഭിപ്രായപ്പെട്ടു. തീരുമാനങ്ങൾ എടുക്കാനുള്ള അധികാരം സർക്കാരിനുണ്ടെന്നും എന്നാൽ അവയ്ക്കെതിരെ പ്രതികരിക്കാനുള്ള അവകാശം നിഷേധിക്കാൻ സർക്കാരിനാകില്ലെന്നും കണ്ണൻ ഗോപിനാഥൻ നേരത്തേ വ്യക്തമാക്കിയിരുന്നു.


Daniel Craig: I’d rather slash my wrists than do another Bond movie - Malayalam Filmibeat\n| Updated: Thursday, October 8, 2015, 17:01 [IST]\nഫുട്‌ബോള് താരം ഡേവിഡ് ബെക്കാമിനു പിന്നാലെ നടന് ഡാനിയല് ക്രെയ്ഗും ജെയിംസ് ബോണ്ടിനെ കൈവിട്ടു. ഇനി ജെയിംസ് ബോണ്ടാകാന് ഇല്ലെന്നാണ് താരം ഡാനിയല് ക്രെയ്ഗ് പറഞ്ഞിരിക്കുന്നത്. ജെയിംസ് ബോണ്ട് ആകുന്നതിലും നല്ലത് ആത്മഹത്യയാണെന്നാണ് താരം പറഞ്ഞത്.\nജെയിംസ് ബോണ്ടിന്റെ പുതിയ ചിത്രത്തിലും ഡാനിയല് ക്രെയ്ഗ് ആണ് നായകന്. സ്‌പെക്ട്രെ തിയറ്ററില് എത്തുന്നതോടെ ഇനിയൊരു ജെയിംസ് ബോണ്ട് ചിത്രം ചെയ്യില്ലെന്നാണ് താരം പറഞ്ഞിരിക്കുന്നത്. അടുത്ത ബോണ്ട് ചിത്രത്തില് അഭിനയിക്കുമോ എന്ന ചോദ്യത്തിന് താരം ഉത്തരം പറഞ്ഞത് ഇങ്ങനെ, അതിലും ഭേദം തന്നെ അങ്ങ് കൊല്ലുന്നതാണ്. ഇനി ഒരിക്കലും ബോണ്ട് ചിത്രം ചെയ്യില്ല.\nചെയ്യേണ്ടതൊക്കെ ചെയ്തു കഴിഞ്ഞു. ഇനി വിശ്രമം ആവശ്യമാണെന്നും താരം പറഞ്ഞു. ചിത്രത്തിന്റെ അണിയറ പ്രവര്‍ത്തകരോട് നന്ദി പറയാനും ഡാനിയല് മറന്നില്ല. ആത്മാര്‍ത്ഥതയോടെ ഇനി ബോണ്ട് ചിത്രം ചെയ്യാനാകില്ല. പിന്നെ പണം ഉണ്ടാക്കാന് വേണ്ടി ചെയ്യണം. തല്‍ക്കാലം അതിന്റെ ആവശ്യമില്ലെന്നും അദ്ദേഹം പറഞ്ഞു.\nനല്ല കഥാപാത്രങ്ങള് ചെയ്യാനാണ് ആഗ്രഹമെന്നും താരം പറഞ്ഞു. മൂന്ന് ബോണ്ട് ചിത്രങ്ങളിലും നായകന് ഡാനിയല് ക്രെയ്ഗ് ആയിരുന്നു. ഫുട്‌ബോള് ഇതിഹാസം ഡേവിഡ് ബെക്കാം അടുത്ത ജെയിംസ് ബോണ്ടാകാന് എത്തുന്നുവെന്നുള്ള വാര്‍ത്ത പ്രചരിച്ചിരുന്നു. എന്നാല്, ഒരു കുറ്റവാളിയായി അഭിനയിക്കാന് താല്‍പര്യപ്പെടുന്നില്ലെന്നായിരുന്നു അദ്ദേഹം പറഞ്ഞത്. ഇപ്പോള് ഡാനിയല് ക്രെയ്ഗും കൈവിട്ടതോടെ ആരായിരിക്കും അടുത്ത ജെയിംസ് ബോണ്ട് എന്ന ചര്‍ച്ചയാണ് നടക്കുന്നത്.\nRead more about: daniel craig hollywood james bond film actor ഡാനിയല് ക്രെയ്ഗ് ഹോളിവുഡ് ജെയിംസ് ബോണ്ട് സിനിമ നടന്\nActor says he would do another Bond only ‘for the money’ and advised any successor in the role not to be rubbish: ‘You’ve got to step up’


ജര്‍മനിയില് നാശം വിതച്ച് കൊടുങ്കാറ്റും പേമാരിയും വെള്ളപ്പൊക്കവും; 58 മരണം | Germany News\nജര്‍മനിയില് നാശം വിതച്ച് കൊടുങ്കാറ്റും പേമാരിയും വെള്ളപ്പൊക്കവും; 58 മരണം\nജോസ് കുമ്പിളുവേലിൽ July 16, 2021 09:31 AM IST\nബര്‍ലിന് ∙ ജര്‍മനിയുടെ വിവിധ ഭാഗങ്ങളിലും കൊടുങ്കാറ്റും പേമാരിയും കനത്ത നാശം വിതച്ചു. രക്ഷാ പ്രവര്‍ത്തനത്തിനിടെ രണ്ടു അഗ്നിശമന സേനാംഗങ്ങള് ഉള്‍പ്പടെ 58 പേര് മരിച്ചു. മരണസംഖ്യ ഇനിയും ഉയര്‍ന്നേക്കുമെന്നാണ് ഏറ്റവും ഒടുവിലത്തെ റിപ്പോര്‍ട്ടുകള് സൂചിപ്പിക്കുന്നത്. 100 ലധികം ആളുകളെ കാണാതായിട്ടുണ്ട്. പടിഞ്ഞാറന് ജര്‍മനിയിലാണ് ഏറ്റവും അധികം നാശം ഉണ്ടായിരിയ്ക്കുന്നത്. ഐഫല് മേഖലയിലാണ് കൂടുതല് ആളുകള് മരിച്ചത്. കൊളോണില് 72 വയസുള്ള ഒരു സ്ത്രീയും 54 വയസുള്ള പുരുഷനും വെള്ളംകയറി വീടിന്റെ നിലവറകളില് വെച്ചാണ് മരിച്ചത്.\nവേനല്‍ക്കാലമായിട്ടും പതിവിനു വിപരീതമായി 24 മണിക്കൂര് നീണ്ടു നിന്ന മഴ ജര്‍മനിയില് ചൊവ്വ, ബുധന് ദിവസങ്ങളില് സമൃദ്ധമായിരുന്നു. സാക്സണി, തുരിഗന്, നോര്‍ത്ത് റൈന് വെസ്ററ്ഫാലിയ, ബവേറിയ എന്നീ സ്റേററ്റുകളെയാണ് പ്രകൃതിക്ഷോഭം കൂടുതല് ബാധിച്ചത്. പല പ്രദേശങ്ങളിലും വന്‍മരങ്ങള് കടപുഴകി വീണു.100 ലധികം വീടുകള് തകര്‍ന്നു വീണു. ജനജീവിതം ആകപ്പാടെ താറുമാറായി. വെള്ളപ്പൊക്കത്തില്‍പ്പെട്ട് കാറുകള് ഒഴുകിപ്പോവുകയും കെട്ടിടങ്ങള്‍ക്ക് കേടുപാട് സംഭവിക്കുകയും ചെയ്തിട്ടുണ്ട്.\nവെള്ളപ്പൊക്കത്തില് അനേകംപേര് വീടുകളുടെ മേല്‍ക്കൂരയില് കുടുങ്ങിയിട്ടുണ്ട്. പടിഞ്ഞാറന് പ്രവിശ്യയായ ഒയ്സ്്കിര്‍ഷെനില് മാത്രം 15 പേര് മരിച്ചു. കോബ്ളെന്‍സ് നഗരത്തില് നാല് പേര് മരിച്ചു. റൈന് സീഗ് മേഖലയിലെ സ്റെറയിന്‍ബാഹല് ഡാം തകരാനുള്ള സാധ്യത കണക്കിലെടുത്ത് സമീപ ഗ്രാമങ്ങളിലെ ജനങ്ങളെ മാറ്റിപാര്‍പ്പിച്ചു. പ്രളയത്തിലും മണ്ണിടിച്ചിലിലും പല ഗ്രാമങ്ങളും ഒറ്റപ്പെട്ട അവസ്ഥയിലാണ്.\nകാറുകളില് പോകുന്ന വഴി വെള്ളത്താല് ചുറ്റപ്പെട്ട് കുടുങ്ങിപ്പോയ നിരവധി പേരെ രക്ഷപെടുത്തി. ഹൈവേ അടക്കം പല റോഡ് ശൃംഖലകളിലും ട്രെയിന്, ബസ് ഗതാഗതവും നിലച്ചിരിക്കുകയാണ്. സേലന്‍ഡോര്‍ഫില് 600 പേര് ഒറ്റപ്പെട്ടിരിയ്ക്കയാണ്. ഹെലികോപ്റ്റർ മുഖേനയുള്ള രക്ഷാപ്രവര്‍ത്തനങ്ങളാണ് നടത്തുന്നത്. രണ്ടു ദിവസമായി കനത്ത മഴ പെയ്യുന്ന സാഹചര്യത്തില് രാജ്യത്തിന്റെ പടിഞ്ഞാറന് മേഖലയിലും മധ്യ ജര്‍മനിയിലും അടിയന്തരാവസ്ഥ പ്രഖ്യാപിച്ചിട്ടുണ്ട്.\nകൊളോണിന്റെ ഹൃദയഭാഗത്തുകൂടി ഒഴുക്കുന്ന റൈന് നദിയും, ഡ്യൂസല്‍ഡോഫ് നഗരത്തെ ആകര്‍ഷണമാക്കുന്ന ഡ്യൂസ് നദിയും. ഐഫല്, ട്രിയര് പ്രദേശങ്ങളെ ബന്ധിപ്പിക്കുന്ന മോസല് നദിയും, ആര് നദിയും, മെയിന്‍സിലെ റൈന് അം മൈയിനും കവിഞ്ഞൊഴുകുകയാണ്. റോഡും നദിയും അരുവികളും, ചെറുതോടുകളും എല്ലാം ഇപ്പോള് ഒരുപോലെ ജലനിബിഢമാണ്. ഇതെത്തുടര്‍ന്ന് നോര്‍ത്ത് റൈന് വെസ്റ്റ് ഫാലിയയില് പല പ്രദേശങ്ങളിലും അടിയന്തരാവസ്ഥ പ്രഖ്യാപിച്ചിരിക്കുകയാണ്. മറ്റു സംസ്ഥാനങ്ങളിലെയും നദികള് കരകവിഞ്ഞൊഴുകുകയാണ്. ഉയരുന്ന വെള്ളത്തില് നിരവധി വീടുകള് ഇടിഞ്ഞുവീഴുകയാണ്.ചിലയിടങ്ങളില് കുടിവെള്ളളംവരെ നിലച്ചതായി റിപ്പോര്‍ട്ടുണ്ട്.\nകാണാതായ പ്രിയപ്പെട്ടവരെ കണ്ടെത്തുന്നതിനായി പൊലീസ് എല്ലായിടത്തും ഹോട്ട്ലൈന് സര്‍വീസ് സജ്ജമാക്കിയിട്ടുണ്ട്, ഒപ്പം തിരയലില് സഹായിക്കാനാകുന്ന വിഡിയോകളും ഫോട്ടോകളും അയയ്ക്കാന് ആളുകളോണ് ആവശ്യപ്പെട്ടിട്ടുണ്ട്. വീടുകളുടെയും കെട്ടിടസമുച്ചയങ്ങളുടെയും നിലവറകള് മുങ്ങിയ സാഹചര്യത്തില് കുടുങ്ങിപ്പോയ ആളുകളെ രക്ഷപെടുത്താന് ഹെലികോപ്റ്ററുകളില് രക്ഷാപ്രവര്‍ത്തകരെ വിന്യസിച്ചിട്ടുണ്ട്. 100 ലധികം വീടുകളുടെ മേല്‍ക്കൂരയില് കയറിയാണ് താമസക്കാരെ രക്ഷപെടുത്തിയത്.\nറൈന്‍ലാന്‍ഡ് ഫാല്‍സില് ഒരു ചതുരശ്ര മീറ്ററിന് 148 ലിറ്റര് വരെ മഴ പെയ്തു. ചെറിയ അരുവികള് പ്രവചനാതീതമായ വെള്ളപ്പൊക്കമായി മാറിയിരിക്കുന്നു. അഹ്വീലര്, ബിറ്റ്ബര്‍ഗ്പ്രീം, വള്‍ക്കനിഫെല്, ട്രയര്‍സാര്‍ബര്‍ഗ് എന്നീ ജില്ലകളാണ് ഏറ്റവും കൂടുതല് ബാധിച്ചത്. പടിഞ്ഞാറന് ജര്‍മ്മനിയില് കുറഞ്ഞത് 200,000 ആളുകള് വൈദ്യുതിയില്ലാതെ കഴിയുകയാണ്. പ്രത്യേകിച്ചും ഗ്രാമീണ മേഖലകളായ ഐഫലില്. വെള്ളപ്പൊക്കത്തില് സ്ഥലങ്ങള്, റോഡുകള് എല്ലാംതന്നെ തകര്‍ന്നു. ഇനിയും വീടുകള്, മറ്റ് പല കെട്ടിടങ്ങളിലും തകര്‍ന്ന് വീഴാനുള്ള സാധ്യതയുള്ളതായി റിപ്പോര്‍ട്ടുണ്ട്. കാണാതായ ഡസന് കണക്കിന് ആളുകള് നിര്‍ഭാഗ്യവശാല് മരിച്ചുപോയേക്കുമെന്നും സൂചനയുണ്ട്. എങ്കിലും തെരച്ചില് തുടരുകയാണ്.\nജൂലൈ മധ്യത്തിലെ കടുത്ത കാലാവസ്ഥവ്യതിയാനത്തിലുണ്ടായ കനത്ത മഴയിലും വെള്ളപ്പൊക്കത്തിലും മില്യന് യറോയുടെ നാശനഷ്ടങ്ങളാണ് സംഭവിച്ചിരിക്കുന്നത്. മിക്കയിടങ്ങളിലും വെള്ളപ്പൊക്കം രൂക്ഷമായി. ജലപ്രവാഹത്തെത്തുടര്‍ന്ന് 76 ജീവനക്കാരുള്ള ഒരു റിട്ടയര്‍മെന്റ് ഹോം ഒഴിപ്പിച്ചു. ചേറില് അകപ്പെട്ട ഒരാളെ നിസാര പരിക്കുകളോടെ രക്ഷപ്പെടുത്തി. വെള്ളത്തില് കുടുങ്ങിയ 200 ഓളം ഡ്രൈവര്‍മാരെ അവരുടെ കാറുകളില് നിന്ന് മോചിപ്പിച്ചു. ഹാഗന് നഗരത്തില് വൈദ്യുതി ഭാഗികമായി നിര്‍ത്തലാക്കി. ഇവിടെ ഒരു വൃദ്ധസദനം പൂര്‍ണ്ണമായും ഒഴിപ്പിച്ചു. മലയാളികളുടെ വീട്ടിലും നിലവറയിലും വെള്ളം കയറിയതായും വിവരം ലഭിച്ചിട്ടുണ്ട്. ഫ്രാങ്ക്ഫര്‍ട്ടില് മാത്രം വളരെ കുറഞ്ഞ സമയത്തിനുള്ളില് ഒരു ചതുരശ്ര മീറ്ററിന് 45 ലിറ്റര് വരെ മഴ പെയ്ത് ഭൂഗര്‍ഭ അടിത്തറകളിലേക്കും ഗാരേജുകളിലേക്കും വെള്ളപ്പൊക്ക ഭീഷണിയിലേക്കും പാതകളിലേക്കും നയിച്ചു.\nനോര്‍ത്ത് റൈന്‍വെസ്റ്റഫാലിയ, റൈന്‍ലാന്‍ഡ്പാലറ്റിനേറ്റ് എന്നിവിടങ്ങളില് കുറഞ്ഞത് 200,000 പേര്‍ക്ക് വൈദ്യുതിയില്ലെന്ന് വൈദ്യുതി വിതരണ ശൃംഖല ഓപ്പറേറ്റര് വെസ്റ്റനൈറ്റ്സ് അറിയിച്ചു. സുരക്ഷാ കാരണങ്ങളാല്, വെള്ളം ഇരച്ചുകയറിയതിാല് ട്രാന്‍സ്ഫോര്‍മര് സ്റേറഷനുകള് ഓഫ് ചെയ്യുമെന്ന് കമ്പനി അറിയിച്ചു. മിക്ക സംസ്ഥാനങ്ങളിലും വെള്ളപ്പൊക്ക ഭീഷണിയും, ദുരന്തമുന്നറിയിപ്പും നല്‍കിയിട്ടുണ്ട്.\nമരിച്ചതായി റിപ്പോര്‍ട്ട് ചെയ്യപ്പെട്ട നാലുപേര് ഷുള്‍ഡ് മുനിസിപ്പാലിറ്റിയില് നിരവധി വീടുകള് വെള്ളപ്പൊക്കത്തില് തകര്‍ന്നതായി റൈന്‍ലാന്‍ഡ്ഫാല്‍സ് സംസ്ഥാനത്തിലെ കോബ്ളെന്‍സ് നഗരത്തിലെ പൊലീസ് വക്താവ് അറിയിച്ചു. വെള്ളപ്പെക്കവും അതേതുടര്‍ന്നുള്ള ദുരന്തവും നേരിട്ടു മനസിലാക്കാന് സംസ്ഥാന മുഖ്യമന്ത്രിമാര് അതുതു പ്രദേശങ്ങളില് നേരിട്ടെത്തി സ്ഥിതിഗതികള് വിലയിരുത്തി.\nമിക്കയിടങ്ങളിലും വൈദ്യുതി പ്രവാഹം താല്‍ക്കാലികമായി നിര്‍ത്തിവെച്ചു. കാറുകളും മറ്റു വാഹനഹബ്ബുളും ശക്തമായ ഒഴുക്കില്‍പ്പെട്ട് ഒലിച്ചുപോയി. വെള്ളപ്പൊക്കമുണ്ടായതിനാല് അടച്ചുപൂട്ടേണ്ടിവന്നതിനാല് 1,90,000 വീടുകളില് വൈദ്യുതി ഇല്ലെന്ന് ഗ്രിഡ് ഓപ്പറേറ്റര് വെസ്ററ്നെറ്റ്സിന്റെ വക്താവ് റിപ്പോര്‍ട്ട് ചെയ്തു. ബെര്‍ഗിഷെസ് ലാന്‍ഡിനെയും ഈഫല് മേഖലയെയുമാണ് ഇത് പ്രത്യേകമായി ബാധിച്ചത്. ട്രെയിനുകളും മറ്റ് ഗതാഗതങ്ങളും റദ്ദാക്കുകയോ തടസ്സപ്പെടുത്തുകയോ ചെയ്തതിനാല് കാലാവസ്ഥാ വ്യതിയാനം സഞ്ചാരത്തെയും ചരക്കുനീക്കത്തെയും സാരമായി ബാധിച്ചു.\nകടുത്ത മഴയും കൊടുങ്കാറ്റും ഈ ആഴ്ച ജര്‍മ്മനിയെ ബാധിക്കുമെന്ന് നേരത്തെ കാലാവസ്ഥാ മുന്നറിയിപ്പ് ഉണ്ടായിരുന്നു. രാജ്യത്തിന്റെ കിഴക്ക്, പടിഞ്ഞാറന് അതിര്‍ത്തികളില് വെള്ളപ്പൊക്കമുണ്ടായി. വെള്ളപ്പൊക്ക സാധ്യത പ്രാദേശികമായി വളരുകയാണന്ന് ജര്‍മ്മന് കലാവസ്ഥാ സര്‍വീസ് അറിയിച്ചു. കഴിഞ്ഞ 200 വര്‍ഷത്തിനിടെയാണ് കനത്ത മഴ ഇത്രയും കുറഞ്ഞ സമയത്തിനുള്ളില് ഉണ്ടായതെന്ന് കണക്കുകള് വ്യക്തമാക്കുന്നു.\nജര്‍മ്മന് വെതര് സര്‍വീസ് റിപ്പോര്‍ട്ടനുസരിച്ച് ഓള്‍ഗുവില് ഒരു ചതുരശ്ര മീറ്ററിന് 80 ലിറ്റര് വരെ മഴ 24 മണിക്കൂറിനുള്ളില് പെയ്തു. തെക്കുപടിഞ്ഞാറന്, മധ്യ, കിഴക്ന് താഴ്ന്ന പര്‍വതനിരയിലും ബവേറിയന് വനത്തിലും പകല് സമയത്ത് ശക്തമായ ഇടിമിന്നല് വീണ്ടും ഉണ്ടായി. ചുരുങ്ങിയ സമയത്തിനുള്ളില് 20 ചതുരശ്ര മീറ്ററില് കൂടുതല് കനത്ത മഴ പ്രതീക്ഷിക്കുന്നു. ചിലപ്പോള് മണിക്കൂറുകളോളം മഴ പെയ്യാം, മഴ 35 ചതുരശ്ര മീറ്റര് വരെ വര്‍ദ്ധിക്കുന്നു. കൂടാതെ, ചെറിയ ധാന്യ ആലിപ്പഴവും, ഹാഗല് കൊടുങ്കാറ്റും എന്നിവയും ഉണ്ടാകുമെന്നാണ് മുന്നറിയിപ്പ്.\nമരിച്ചവരുടെയും കാണാതായവരുടെയും ബന്ധുക്കളെ ആശ്വസിപ്പിച്ചുകൊണ്ട് ചാന്‍സലര് മെര്‍ക്കല് അനുശോചനം അറിയിച്ചു. അപ്രതീക്ഷിത ദുരന്തത്തില് ഞെട്ടിപ്പോയി, വെള്ളപ്പൊക്ക പ്രദേശങ്ങളില് നിരവധി ആളുകള് കഷ്ടപ്പെടേണ്ടി വരുന്നതായും സര്‍ക്കാര് വക്താവ് സ്ററീഫന് സൈബര്‍ട്ടിന്റെ ട്വീറ്റില് മെര്‍ക്കല് പറഞ്ഞു. കാണാതായവരുടെയും ബന്ധുക്കളുടെയും അനുശോചനം അറിയിക്കുന്നു. ഹൃദയത്തിന്റെ അടിത്തട്ടില് നിന്നുള്ള നിരവധി അശ്രാന്ത സഹായികള്‍ക്കും അടിയന്തിര സേവനങ്ങള്‍ക്കും നന്ദി പറയുന്നതായും ട്വീറ്റില് കുറിച്ചു.\nവെള്ളപ്പൊക്ക ദുരന്തനിവാരണത്തിനായി യൂറോപ്യന് യൂണിയന് സഹായം വാഗ്ദാനം ചെയ്തു. ജര്‍മ്മനി, ബെല്‍ജിയം, ലക്സംബര്‍ഗ്, നെതര്‍ലാന്‍ഡ്സ് എന്നിവിടങ്ങളിലെ വെള്ളപ്പൊക്ക ദുരിതബാധിത സമൂഹങ്ങളുടെ സഹായത്തിനായി യൂറോപ്യന് യൂണിയന് സഹായഹസ്തം നീട്ടി. ഇക്കാര്യം ഇയു കമ്മീഷന് പ്രസിഡന്റ് ഉര്‍സുല വോണ് ഡെര് ലെയ്ന് ട്വീറ്റ് ചെയ്യുകയായിരുന്നു. യൂറോപ്യന് സിവില് പ്രൊട്ടക്ഷന്, ഡിസാസ്റ്റര് പ്രൊട്ടക്ഷന് വഴി രാജ്യങ്ങള്‍ക്ക് സഹായം അഭ്യർഥിക്കാമെന്നും ലെയന് പറഞ്ഞു.\nEnglish Summary : Many Dead and missing In Germany, Belgium As Storms Lash Europe


maradu flat demolition | മരട് ഫ്ളാറ്റ് പൊളിക്കുന്ന സമയക്രമത്തിൽ മാറ്റമില്ല; ദ്വാരങ്ങളിൽ സ്ഫോടക വസ്തുക്കൾ നിറച്ച് കഴിഞ്ഞാൽ ഫ്ളാറ്റ് പരിസരത്ത് നിയന്ത്രണം കർശനമാക്കും; ജോലിക്കാർ ഉൾപ്പെടെയുള്ളവർ മൊബൈൽ ഫോണുകൾ ഉപയോഗിക്കരുത്; 200 മീറ്റർ പരിധിയിൽ ഡ്രോണുകൾ അനുവദിക്കില്ല; സ്ഫോടനത്തിന് മുമ്പായി ശ്രദ്ധിക്കേണ്ട കാര്യങ്ങൾ ഇതെല്ലാമാണ്... - MarunadanMalayalee.com\nJanuary 04, 202005:32 PM IST Permalink\nകൊച്ചി : മരടിലെ ഫ്ളാറ്റുകൾ പൊളിക്കാൻ ദിവസങ്ങൾ മാത്രം ബാക്കി നിൽക്കേ വലിയ ആശങ്കയിലാണ് പരിസരവാസികൾ. അതുകൊണ്ട് തന്നെ ഫ്ളാറ്റ് പൊളിക്കുന്ന സമയക്രമം മാറ്റണമെന്ന് പരിസരവാസികൾ ആവശ്യപ്പെട്ടിരുന്നു. എന്നാൽ മരട് ഫ്ളാറ്റ് പൊളിക്കുന്ന സമയക്രത്തിൽ മാറ്റം വരുത്താൻ സാധ്യതയില്ലെന്നാണ് അറിയുന്നത്.\nസമയമാറ്റത്തെ സംബന്ധിച്ച് നടത്തിയ ചർച്ചയിൽ തീരുമാനമൊന്നുമുണ്ടായതുമില്ല. എന്തെന്നാൽ സമയക്രമത്തിൽ മാറ്റം വരുത്തിയാൽ കൂടുതൽ ബുദ്ധിമുട്ട് ഉണ്ടായേക്കാം എന്നാണ് സമിതിയുടെ വിലയിരുത്തൽ. മാത്രമല്ല സമയക്രമം മാറ്റണമെന്നത് പരിസരവാസികളുടെ അപേക്ഷ മാത്രമായിരുന്നെന്നും സബ് കലക്ടർ സ്നേഹിൽ കുമാർ പറഞ്ഞു.\nഅതേസമയം സമയക്രമം സുപ്രീംകോടതിയിൽ നൽകിയതാണെന്നും. പൊളിക്കാൻ ചുമതലയുള്ള കമ്പനികൾ സമയക്രമത്തിൽ മാറ്റം വരുത്തുന്നതിനെക്കുറിച്ച് ഇതുവരെയും പ്രതികരിച്ചിട്ടുമില്ലെന്നും പറഞ്ഞ സ്നേഹിൽകുമാർ. സിറ്റി പൊലീസ് കമ്മീഷണർ, കലക്ടർ എന്നിവരുമായുള്ള ചർച്ചകൾക്ക് ശേഷം ഇന്ന് അന്തിമ തീരുമാനമെടുക്കുമെന്നുമാണ് പറഞ്ഞത്. അതേസമയം ജനവാസമില്ലാത്ത മേഖലയിലെ ഫ്ളാറ്റുകൾ ആദ്യം പൊളിക്കണമെന്ന ആവശ്യവുമായി നെട്ടൂർ ആൽഫാ സെറീൻ ഫ്ളാറ്റ് പരിസരവാസികൾ നിരാഹാര സമരത്തിലായിരുന്നു. പിന്നീട് മന്ത്രി എ.സി.മൊയ്തീൻ വിളിച്ചു ചേർത്ത യോഗത്തിൽ സമയക്രമം മാറ്റുന്നത് പരിഗണിക്കാമെന്ന ഉറപ്പിലാണ് പരിസരവാസികൾ നിരാഹാരം ഉപേക്ഷിച്ചത്. അതിനാൽ തന്നെ ഇപ്പോൾ സമിതിയെടുത്തിരിക്കുന്ന തീരുമാനം തങ്ങളെ പരിഹസിക്കുന്നതാണെന്നാണ് പരിസരവാസികൾ പറയുന്നത്.\nഫ്ളാറ്റുകൾ നിയന്ത്രണ സ്ഫോടനത്തിന് വിധേയമാക്കുന്നതിന് മുന്നോടിയായുള്ള സ്ഫോടക വസ്തുക്കൾ ഇന്ന് നിറയ്ക്കും. സ്ഫോടകവസ്തുക്കൾ നിറച്ച് കഴിഞ്ഞാൽ ഫ്ളാറ്റ് പരിസരത്ത് കർശന നിയന്ത്രണം ഏർപ്പെടുത്തും. പൊളിക്കപ്പെടുന്ന ഫ്ളാറ്റുകളിൽ ഗോൾഡൻ കായലോരം ഫ്ളാറ്റ് രണ്ടായി പിളർത്തെിക്കൊണ്ടവും പോളിക്കുക.\nഅതായത് ഫ്ളാറ്റിന്റെ മധ്യത്തിലൂടെ ഭാഗികമായി മുറിച്ചിരിക്കുകയാണ്. അങ്ങനെ വരുമ്പോൾ സ്ഫോടനം നടത്തപ്പെടുമ്പോൾ ഫ്ളാറ്റ് രണ്ടായി മുറിയുകയും കെട്ടിടത്തിന്റെ ഒരു ഭാഗം മുൻ വശത്തേയ്ക്കും മറു വശം പിന്നിലേക്കും വീഴും. സ്ഫോടന സമയം ഫ്ളാറ്റിന് സമീപത്തുള്ള അങ്കണവാടിയിലേക്ക് സ്ഫോടനം നടക്കുമ്പോഴുള്ള അവശിഷ്ടങ്ങൾ വീഴാതിരിക്കാനാണ് ഇത്. പൊളിക്കപ്പെടുന്ന നാല് ഫ്ളാറ്റുകളിൽ ഏറ്റവും ചെറിയ ഫ്ളാറ്റായ ഗോൾഡൻ കായലോരം ഫ്ളാറ്റിൽ സ്ഫോടക വസ്തുക്കൾ നിറയ്ക്കാൻ 960 ദ്വാരങ്ങൾ മാത്രമാണ് വേണ്ടത്.\nഎന്തായാലും സ്ഫോടനത്തോട് അനുബന്ധിച്ച് ഫ്ളാറ്റുകളുടെ 200 മീറ്റർ പരിസരത്തുള്ള വീടുകളിൽ എത്ര പേർ വീതമുണ്ടെന്ന് പൊലീസ് കണക്കെടുപ്പ് തുടങ്ങി. ഈ കൂട്ടത്തിൽ മൃഗങ്ങളുടെ എണ്ണവും എടുക്കുന്നുണ്ട്. കൗൺസിലർമാരെ ബന്ധപ്പെട്ടും നേരിട്ടും പൊലീസ് കണക്ക് ശേഖരിക്കും. മാത്രമല്ല ഇവരയെല്ലാം സ്ഫോടന ദിവസം 3-4 മണിക്കൂർ നേരത്തേക്ക് വീടുകളിൽ നിന്ന് ഒഴിപ്പിക്കും. സ്ഫോടനത്തിന്2മണിക്കൂർ മുമ്പായി ഇവരെ തേവര എസ്.എച്ച് കോളേജ്, പനങ്ങാട് ഫിഷറീസ് കോളേജ് എന്നിവിടങ്ങളിലേക്കാണ് മാറ്റുക.\nഫ്ളാറ്റുകളിൽ സ്ഫോടക വസ്തുക്കൾ നിറച്ചു കഴിഞ്ഞാൽ ശ്രദ്ധിക്കേണ്ട കാര്യങ്ങൾ ;\n*സ്ഫോടക വസ്തുക്കൾ നിറച്ച് കഴിഞ്ഞാൽ ഫ്ളാറ്റ് പരിസരങ്ങൾ കർശന നിയന്ത്രണങ്ങൾക്ക് വിധേയമാകും.\n*ഫ്ളാറ്റിന്റെ കോമ്പൗണ്ടിലേക്ക് ആരെയും പ്രേവേശിപ്പിക്കുകയില്ല.\n*ജോലിക്കാർ ഉൾപ്പെടെയുള്ളവർ കോമ്പൗണ്ടിനുള്ളിൽ മൊബൈൽ ഫോൺ ഉപയോഗിക്കാൻ പാടില്ല.\n*ഫ്ളാറ്റിന്റെ 200 മീറ്റർ പരിധിയിലുള്ളവരെ ഒഴിപ്പിക്കുമ്പോൾ ആൽഫ, ഹോളിഫെയ്ത് ഫ്ളാറ്റുകളുടെ സമീപത്തുള്ള ഹോട്ടലിന്റെ പിൻഭാഗവും ഒഴിപ്പിക്കേണ്ടിവരുമെന്ന് ഫോർട്ട് കൊച്ചി സബ് കലക്ടർ സ്നേഹികുമാർ അറിയിച്ചു.\n*പൊളിക്കുന്ന ഫ്ളാറ്റുകളുടെ 200 മീറ്റർ പരിധിയിൽ ഡ്രോണുകൾ അനുവദിക്കില്ല. ഉപയോഗിച്ചാൽ നടപടിയുണ്ടാകും.\nസ്ഫോടനം നടത്തുന്നതിനോട് അനുബന്ധിച്ച് സുരക്ഷാ ക്രമീകരണങ്ങൾ ശക്തമാക്കുന്നുണ്ട്. മാത്രമല്ല സ്ഫോടനം നടക്കുന്ന സമയം പത്ത് മിനിറ്റ് നേരത്തേയ്ക്ക് മാത്രം ഗതാഗതം നിയന്ത്രിക്കും. കൂടാതെ സ്ഫോടനത്തിന് ശേഷമുണ്ടാകുന്ന പൊടി ടാങ്കറുകളിൽ വെള്ളം ഉപയോഗിച്ച് നിയന്ത്രിക്കും.


sbi online registration process - Malayalam Goodreturns\n» എസ്. ബി.ഐ ഓൺലൈനായി സേവിങ്സ് അക്കൗണ്ട് എങ്ങനെ തുറക്കാനാകും?\nഎസ്. ബി.ഐ ഓൺലൈനായി സേവിങ്സ് അക്കൗണ്ട് എങ്ങനെ തുറക്കാനാകും?\nPublished: Friday, October 5, 2018, 18:27 [IST]\nനിലവിൽ രാജ്യത്തെ ഏറ്റവും വലിയ ബാങ്കായ സ്റ്റേറ്റ് ബാങ്ക് ഓഫ് ഇന്ത്യ രണ്ട് തരത്തിലുള്ള സേവിംഗ്സ് അക്കൗണ്ടുകൾ അനുവദിക്കുന്നുണ്ട്, ഇൻസ്റ്റാ സേവിംഗ്സ് അക്കൗണ്ടും ഡിജിറ്റൽ സേവിംഗ്സ് അക്കൗണ്ടും.ഈ രണ്ട് അക്കൗണ്ടുകൾ ലഭിക്കാനും,അപേക്ഷകൻ ബാങ്ക് ബ്രാഞ്ചുകൾ സന്ദർശിക്കേണ്ട ആവശ്യം ഇല്ല.\nഓൺലൈൻ രജിസ്ട്രേഷൻ പ്രക്രിയ പൂർത്തിയാക്കിയ ശേഷം,സേവിങ്സ് ബാങ്ക് അക്കൗണ്ട് പ്രവർത്തിപ്പിക്കാൻ ഉപഭോക്താവിനു കഴിയും.\nഒരു എസ്.ബി.ഐ. സേവിംഗ്സ് അക്കൌണ്ട് ഓൺലൈനിൽ തുറക്കുന്നതിന് മുമ്പായി നിങ്ങൾ അറിഞ്ഞിരിക്കേണ്ട ചില പ്രധാന വിശദാംശങ്ങൾ ഇതാ\nഅർഹത: എസ്.ബി.ഐ. ഇൻസ്റ്റാ സേവിംഗ്സ് അക്കൗണ്ട്, എസ്.ബി.ഐ. ഡിജിറ്റൽ സേവിംഗ്സ് അക്കൗണ്ട് എന്നിവ 18 വയസ്സിന് മുകളിലുള്ള ഏതൊരു ഇന്ത്യൻ പൗരനും തുറക്കാൻ സാധിക്കും .\nഓൺലൈൻ വഴി എസ്.ബി.ഐ. സേവിംഗ്സ് അക്കൌണ്ട് തുറക്കുന്നതിനുള്ള നടപടിക്രമം:\nസേവിംഗ്സ് അക്കൗണ്ട് ഓൺലൈനായി തുറക്കാനായി,നിങ്ങൾക്കു ബാങ്കിന്റെ വെബ്സൈറ്റ് sbiyono.sbi, അല്ലെങ്കിൽ എസ്.ബി.ഐ. യുടെ മൊബൈൽ ആപ്ലിക്കേഷൻ yono സന്ദർശിക്കാം.\nആവശ്യമുള്ള രേഖകൾ: എസ്. ബി.ഐ യുമായി ഓൺലൈൻ സേവിംഗ്സ് അക്കൌണ്ട് തുറക്കുന്നതിനു വേണ്ടി നിങ്ങൾ ആധാർ, പാൻ എന്നിവ കയ്യിൽ കരുത്തേണ്ടതാണ്.\nKYC അല്ലെങ്കിൽ നിങ്ങളുടെ കസ്റ്റമർ പ്രോസസ് അറിയുക:\nകെ.വൈ.സി. പരിശോധനയ്ക്കായി, ഓൺലൈനിൽ അക്കൗണ്ട് ഹോൾഡർ ബാങ്ക് ബ്രാഞ്ച് സന്ദർശിക്കേണ്ടതാണ്. ഇൻസ്റ്റാ സേവിംഗ്സ് അക്കൗണ്ടാണെങ്കിൽ, അക്കൌണ്ട് തുറന്ന് ഒരു വർഷത്തിനുള്ളിൽ വെരിഫിക്കേഷൻ പൂർത്തീകരിക്കേണ്ടതുണ്ട്.\nമിനിമം ബാലൻസ് : സാധാരണ സേവിങ്സ് അക്കൗണ്ട് ഹോൾഡറും , എസ്. ബി.ഐ ഇൻസ്റ്റാ ആൻഡ് സേവിംഗ്സ് അക്കൌണ്ട്\nഹോൾഡറും ,ബാങ്കിൻറെ പ്രതിമാസ ശരാശരി ബാലൻസ് (എം.എ.ബി.) മാനദണ്ഡങ്ങൾ പാലിക്കേണ്ടതാണ് .\nഹോം ബ്രാഞ്ച്: അപേക്ഷകൻ എസ്. ബി.ഐയുടെ ഓൺലൈൻ സേവിംഗ്സ് അക്കൌണ്ടിനായി അപേക്ഷിക്കുന്ന സമയത്ത്, അയാളുടെ / അവളുടെ ബ്രാഞ്ച് തിരഞ്ഞെടുക്കാം, അത് പുതിയ ഓൺലൈൻ സേവിംഗ്സ് അക്കൗണ്ട് ഹോൾഡറുടെ ഹോം ബ്രാഞ്ചായി കണക്കാക്കും.\nഎ.ടി.എമ്മും ഡെബിറ്റ് കാർഡും നൽകുമ്പോൾ സൌജന്യ ഡ്യൂബി കാർഡ് നൽകുന്നു.\nപ്രവർത്തന രീതി:ഈ രണ്ട് സേവിങ് അക്കൗണ്ടും പെട്ടന്ന് തന്നെ തുറക്കാനും പ്രവർത്തിക്കാനും കഴിയുന്നതാണ്.\nചെക്ക് സൗകര്യം: എസ്.ബി.ഐ ഡിജിറ്റൽ സേവിംഗ്സ് അക്കൗണ്ടിൽ ഈ സൗകര്യം ലഭ്യമാണ്.സാധാരണ സേവിങ്സ് അക്കൌണ്ടുകൾക്കൊപ്പം ഇതുപയോഗിക്കാം. എന്നിരുന്നാലും, ഇൻസ്റ്റാ സേവിംഗ്സ് അക്കൗണ്ടിൽ, ഉപഭോക്താക്കൾക്ക് അത്തരമൊരു സംവിധാനം വാഗ്ദാനം ചെയ്യുന്നില്ല.\nഎസ്.ബി.ഐ യുടെ കണക്കുകൾ പ്രകാരം, ഒരു ഡിജിറ്റൽ സേവിങ്ങ് അക്കൗണ്ട് മാത്രമേ ഒരു മൊബൈലിൽ നിന്ന് തുറക്കാനാകൂ\nRead more about: sbi online banking ഓൺലൈൻ ബാങ്കിംഗ്\nsbi online registration process\nAfter completing the online registration process, the customer can run the savings bank account


എൻഡോസൾഫാൻ ദുരിതബാധിതർക്കുള്ള പുനരധിവാസ ഗ്രാമം ഒരു വർഷത്തിനകം പൂർത്തിയാക്കുമെന്ന് മന്ത്രി എം വി ഗോവിന്ദൻ മാസ്റ്റർ പറഞ്ഞു. കാസർഗോഡ് എൻഡോസൾഫാൻ സെൽ യോഗത്തിന് ശേഷമായിരുന്നു\nഎൻഡോസൾഫാൻ പുനരധിവാസ ഗ്രാമം ഒരു വർഷത്തിനകം: മന്ത്രി എം വി ഗോവിന്ദൻ മാസ്റ്റർ\nBy Editor KeralaMon, 20 Jun 2022\nഎൻഡോസൾഫാൻ ദുരിതബാധിതർക്കുള്ള പുനരധിവാസ ഗ്രാമം ഒരു വർഷത്തിനകം പൂർത്തിയാക്കുമെന്ന് മന്ത്രി എം വി ഗോവിന്ദൻ മാസ്റ്റർ പറഞ്ഞു. കാസർഗോഡ് എൻഡോസൾഫാൻ സെൽ യോഗത്തിന് ശേഷമായിരുന്നു മന്ത്രിയുടെ പ്രതികരണം. തിരുവനന്തപുരത്ത് പ്രവർത്തിക്കുന്ന ഡിഫറൻസ് ആർട്ട്സ് സെന്ററിന്റെ മാതൃകയിൽ ലോക നിലവാരത്തിൽ മുളിയാർ പുനരധിവാസ ഗ്രാമത്തിൽ സംവിധാനം ഏർപ്പെടുത്തും. ഇതിനായി മജീഷ്യൻ ഗോപിനാഥ് മുതുകാടുമായി ചർച്ച നടത്തി. അദ്ദേഹം സഹകരിക്കാമെന്ന് സമ്മതിച്ചിട്ടുണ്ടെന്നും മന്ത്രി പറഞ്ഞു. മുളിയാറിൽ അനുവദിച്ച 25 ഏക്കർ ഭൂമിയിൽ പുനരധിവാസ ഗ്രാമം യാഥാർത്ഥ്യമാക്കുന്നതിനാണ് ലക്ഷ്യമിടുന്നത്.\nസുപ്രീം കോടതി ഉത്തരവ് പ്രകാരം ദുരിത ബാധിതർക്കുള്ള ധനസഹായ വിതരണം വളരെ വേഗം പൂർത്തിയാക്കും. ജൂലൈ അവസാനത്തോടെ ഭൂരിഭാഗം ദുരിത ബാധിതർക്കും സഹായം എത്തിക്കും. എൻഡോസൾഫാൻ ദുരിത ബാധിത പട്ടികയിലുൾപ്പെട്ട ഒരു രോഗിയുടെ വീട്ടിൽ അതേ രോഗാവസ്ഥയിലുള്ള മറ്റൊരാൾ കൂടി ഉണ്ടെങ്കിൽ ആ രോഗിക്ക് കൂടി സൗജന്യ ചികിത്സ ലഭ്യമാക്കും. ഇതിന് ആവശ്യമായ പരിശോധന നടത്താൻ പ്രത്യേക മെഡിക്കൽ ബോർഡ് രൂപീകരിക്കാനും തീരുമാനിച്ചതായി മന്ത്രി അറിയിച്ചു. എൻമകജെ, പുല്ലൂർ വില്ലേജുകളിൽ സാഫല്യം പദ്ധതി പ്രകാരം സായി ട്രസ്റ്റ് നിർമ്മിച്ച വീടുകളിൽ അവശേഷിക്കുന്ന 10 വീടുകൾ ജൂൺ 24 ന് നറുക്കെടുപ്പിലൂടെ ദുരിത ബാധിതർക്ക് അനുവദിക്കും. വീട് ആവശ്യമുള്ളവരുടെ വെയിറ്റിംഗ് ലിസ്റ്റും തയ്യാറാക്കും. വീടുകളിൽ വൈദ്യുതിയും റോഡ് സൗകര്യവും ഉടൻ ഏർപ്പെടുത്താനും യോഗം തീരുമാനിച്ചു.\nഎൻഡോസൾഫാൻ ദുരിത ബാധിതരുടെ പട്ടികയിൽ നിന്ന് ഒഴിവാക്കണമെന്നാവശ്യപ്പെട്ട് ആറു പേർ നൽകിയ അപേക്ഷ അംഗീകരിച്ച് അവരെ പട്ടികയിൽ നിന്നൊഴിവാക്കാനും യോഗം തീരുമാനിച്ചു. വ്യക്തിപരമായ പരാതികളിൽ പരിശോധിച്ച് നടപടി സ്വീകരിക്കാൻ ജില്ലാ കളക്ടറെ യോഗം ചുമതലപ്പെടുത്തി. ബഡ്സ് സ്കൂളുകളുടെ പ്രവർത്തനം കൂടുതൽ ഫല പ്രദമാക്കുന്നതിനായി എൻഡോസൾഫാൻ ദുരിത ബാധിതർക്ക് നിർമിച്ച ബഡ്സ് സ്കൂളുകൾ സർക്കാർ ഏറ്റെടുക്കണമെന്നാവശ്യപ്പെടാനും യോഗം തീരുമാനിച്ചു.\nഎൻഡോസൾഫാൻ സെൽ യോഗത്തിൽ സെൽ ചെയർമാൻ തദ്ദേശ സ്വയംഭരണ എക്സൈസ് വകുപ്പ് മന്ത്രി എം വി ഗോവിന്ദൻ മാസ്റ്റർ അധ്യക്ഷത വഹിച്ചു. എം എൽ എ മാരായ എം രാജഗോപാലൻ, ഇ ചന്ദ്രശേഖരൻ, സി എച്ച് കുഞ്ഞമ്പു, എൻ എ നെല്ലിക്കുന്ന്, എ കെ എം അഷറഫ്, ജില്ലാ പഞ്ചായത്ത് പ്രസിഡണ്ട് പി ബേബി ബാലകൃഷ്ണൻ, ജില്ലാ കളക്ടർ ഭണ്ഡാരി സ്വാഗത് രൺവീർ ചന്ദ്, സെൽ ഡപ്യൂട്ടി കളക്ടർ എസ് ശശിധരൻ പിള്ള, സബ് കളക്ടർ ഡി ആർ മേഘശ്രീ, മുൻ എം പി പി കരുണാകരൻ, മുൻ എം എൽ എ കെ പി കുഞ്ഞികണ്ണൻ, സെൽ അംഗങ്ങളായ തദ്ദേശ സ്വയം ഭരണ അധ്യക്ഷന്മാർ, ജില്ലാതല ഉദ്യോഗസ്ഥർ, എൻഡോസൾഫാൻ ദുരിത ബാധിതരുടെ പ്രതിനിധികൾ തുടങ്ങിയവർ യോഗത്തിൽ പങ്കെടുത്തു


സംസ്ഥാനത്ത് ഇന്ന് സമ്പൂർണ്ണ ലോക്ക്ഡൗൺ - കണ്ണൂരാൻ വാർത്ത\nHome Unlabelled സംസ്ഥാനത്ത് ഇന്ന് സമ്പൂർണ്ണ ലോക്ക്ഡൗൺ\nകൊവിഡ് വ്യാപനം രൂക്ഷമായി തുടരുന്ന സാഹചര്യത്തിൽ സംസ്ഥാനത്ത് ഇന്ന് സമ്പൂർണ്ണ ലോക്ക്ഡൗൺ. അവശ്യ സാധനങ്ങൾ വിൽക്കുന്ന കടകൾ, കൊവിഡുമായി ബന്ധപ്പെട്ട വകുപ്പുകൾ, മാലിന്യ നിർമ്മാർജ്ജന സ്ഥാപനങ്ങൾഎന്നിവയ്ക്ക് മാത്രമാണ് ഇന്ന് പ്രവർത്തനാനുമതി. ഹോട്ടലുകൾക്ക് ടേക് എവേ സൗകര്യത്തിൽ പ്രവർത്തിക്കാം. മെഡിക്കൽ ആവശ്യങ്ങൾക്കും കൊവിഡ് പ്രതിരോധ പ്രവർത്തനത്തിനായി പ്രവർത്തിക്കുന്നവർക്കും മാത്രമായിരിക്കും യാത്രാനുമതി. മറ്റുള്ളവർക്ക് പൊലീസിന്റെ പാസ് നിർബന്ധമായും കൈയ്യിൽ കരുതണം. അനാവശ്യമായി പുറത്തിറങ്ങുന്നവർക്കെതിരെ കർശന നടപടി സ്വീകരിക്കാനാണ് പൊലീസിന്റെ തീരുമാനം


February 3, 2009 at 3:57 PM Reply\n“എന്തൊരു കഷ്ട്ടമാ. ബികാരിക്കു പോലും സ്വന്തമായി തൊഴിലുണ്ട്. പിന്നെ എങ്ങനെ ബേകാരി തൊഴിലില്ലായ്മയാകും?”\nഇതും കൊണ്ട് ഞാന് പോകുന്നു.\nFebruary 3, 2009 at 6:02 PM Reply\nഭിക്കാരിയെന്നാല് സ്ഥിതിസമത്വം എന്നല്ലേ അര്‍ത്ഥം. ഉര്‍ദുവിന്റെ സ്വാധീനമുള്ള ചില സ്ഥലങ്ങളില് അങ്ങനാ.... ;)\nFebruary 3, 2009 at 7:09 PM Reply\nആ ക്ലാസ്സില് ചെന്നപ്പോള് ഞങ്ങളുടെ സ്കൂളില് എത്ര കുട്ടികള് ഉണ്ടെന്നുള്ളതിന്റെ ഏകദേശ എണ്ണം കിട്ടി. അവിടെ തോട്ടത്തില് ചെടി നനക്കാന് നിക്കുന്ന വേലായുധേട്ടന് വരെ മത്സരത്തിനുണ്ട്\nഇഷ്ടപ്പെട്ടു കേട്ടോ.. ചിരിപ്പിച്ചു...\nFebruary 3, 2009 at 10:38 PM Reply\nഅവസാനം ചിലവ് ചെയ്തു ശരിക്കും ഭികാരി ആയി അല്ലെ ?? :)\nFebruary 3, 2009 at 10:49 PM Reply\nസമ്മതിക്കില്ല്ല..ഇവിടെ നിന്നും ഒന്നും കൊണ്ട്പോകാന് ഞാന് സമ്മതിക്കില്ല.\nഈ ഉര്‍ദ്ദുവിന്റെ സ്വധീനമുള്ള പ്രദേശങ്ങള് ഏതൊക്കെയാണ്? കൊല്ലം വര്‍ക്കല കായംകുളം ആണോ?\nനന്ദി മാഷേ..നന്ദി വീണ്ടും വരിക\nFebruary 3, 2009 at 10:51 PM Reply\nശരിക്കും മാഷേ....... ഇപ്പോഴും വല്ല്യ മാറ്റങ്ങള് ഒന്നുമില്ല.. തനി പിച്ചക്കാരന് തന്നെ\nMay 21, 2010 at 7:55 PM Reply\nvery good congrads\nOctober 18, 2010 at 12:10 PM Reply\n“വാട്ട് ഈസ് യുവര് നെയിംസ്ലിപ്? മൈ നെയിം ഈസ് ദ കുഞ്ഞുണ്ണി.“ ഇത്രയും അറിയാവുന്ന കൊണ്ട് കുഞ്ഞുണ്ണി എന്തൊക്കെയോ എഴുതികൂ‍ട്ടി.


REPORT AGINST THOMAS CHANDI | ലേക്പാലസിൽ നടന്നത് കുറ്റകരമായ റവന്യു ചട്ട ലംഘനം; പാർക്കിങ്ങിന് സ്ഥലം ഒരുക്കിയത് നിലംനികത്തി; മാർത്താണ്ഡം കായലിൽ ഒന്നരമീറ്ററോളം പൊതുവഴി കയ്യേറി; ഗതാഗതമന്ത്രി തോമസ് ചാണ്ടിയെ വെട്ടിലാക്കി കളക്ടർ അനുപമയുടെ അന്വേഷണ റിപ്പോർട്ട്; കൈയേറ്റത്തിനെതിരെ നടപടിക്കും ശുപാർശ; ഇനിയെങ്കിലും ശതകോടീശ്വരനെ മുഖ്യമന്ത്രി കൈവിടുമോ? - MarunadanMalayalee.com\nOctober 22, 201710:56 AM IST Permalink\nആലപ്പുഴ: മന്ത്രി തോമസ് ചാണ്ടിയുടെ കായൽ കയ്യേറ്റവുമായി ബന്ധപ്പെട്ട് ആലപ്പുഴ ജില്ലാ കളക്ടർ റവന്യു മന്ത്രിക്ക് അന്തിമ റിപ്പോർട്ട് സമർപ്പിച്ചു. കളക്ടർ ടി വി അനുപമ ഇന്നലെ വൈകിട്ടാണ് റവന്യു പ്രിൻസിപ്പൽ സെക്രറിക്ക് റിപ്പോർട്ട് സമർപ്പിച്ചത്. റവന്യു ചട്ടങ്ങളുടെ ലംഘനം നടന്നിട്ടുണ്ടെന്നും നടപടി വേണമെന്നും റിപ്പോർട്ടിൽ ശുപാർശ ചെയ്യുന്നു. ഇതോടെ ഗതാഗത മന്ത്രി തോമസ് ചാണ്ടിയുടെ രാജിക്കായി പ്രതിഷേധവും ശക്തമാകും. തെറ്റ് കണ്ടുപിടിച്ചാൽ മന്ത്രിസ്ഥാനമല്ല എംഎൽഎ സ്ഥാനവും ഒഴിയുമെന്ന് മന്ത്രി അറിയിച്ചിരുന്നു. ഇതോടെ മുഖ്യമന്ത്രി പിണറായി വിജയന്റെ അടുത്ത നിലപാട് നിർണ്ണായകമാകും. കൈയേറ്റത്തിൽ കുടുങ്ങിയ മന്ത്രിയോടെ മുഖ്യമന്ത്രി രാജിവയ്ക്കാൻ ആവശ്യപ്പെടുമെന്നും സൂചനയുണ്ട്. എൻസിപിയിലെ ഒരുവിഭാഗവും മന്ത്രിയുടെ രാജിക്കായി രംഗത്തുണ്ട്. ഇതോടെ തോമസ് ചാണ്ടി വലിയ പ്രതിസന്ധിയിലുമായി.\nലേക് പാലസിലെയും മാർത്താണ്ഡം കായലിലെയും കയ്യേറ്റം സംബന്ധിച്ച അന്തിമ റിപ്പോർട്ടാണ് കളക്ടർ സമർപ്പിച്ചത്. മാർത്താണ്ഡം കായലിൽ ഒന്നരമീറ്ററോളം പൊതു വഴി കയ്യേറിയിട്ടുണ്ടെന്ന് റിപ്പോർട്ടിൽ പറയുന്നു. ഇതിൽ നടപടിയുണ്ടാവണമെന്നും റിപ്പോർട്ടിൽ ഉണ്ട്. റവന്യു ചട്ടങ്ങളുടെ ലംഘനം നടന്നിട്ടുണ്ടെന്നും കളക്ടർ റിപ്പോർട്ടിൽ പറഞ്ഞിട്ടുണ്ട്. ആലപ്പുഴ ലേക് പാലസ് റിസോർട്ടിൽ പാർക്കിങ്ങിനായി സ്ഥലം ഒരുക്കിയത് നിലം നികത്തിയാണെന്ന് പ്രാഥമിക അന്വേഷണത്തിൽ കണ്ടെത്തിയിരുന്നു. തുടർന്ന് നടന്ന അന്വേഷണത്തിൽ റിസോർട്ട് അധികൃതർ തന്നെ കയ്യേറ്റ വിവരം സമ്മതിച്ചിട്ടുണ്ട്. 50 സെന്റിനടുത്ത് നികത്തിയെന്നായിരുന്നു പ്രാഥമിക വിവരം. എന്നാൽ മന്ത്രിയുടെ പേരിലുള്ള ഭൂമിയിലല്ല സഹോദരിയുടെ പേരിലുള്ള ഭൂമിയിലാണ് നികത്തൽ നടന്നിട്ടുള്ളത്. നിലം നികത്തിയ വസ്തുവിന്റെ ഉടമക്കെതിരെ നടപടിയെടുക്കണമെന്ന് കളക്ടറുടെ റിപ്പോർട്ടിൽ ശുപാർശയുണ്ട്. ഇതിൽ അന്തിമ തീരുമാനമെടുക്കേണ്ടത് റവന്യു വകുപ്പാണ്.\n'കുറ്റകരമായ റവന്യു ലംഘനമാണ് ലേക്പാലസിൽ നടന്നത്. മാർത്താണ്ഡം കായൽ വിഷയത്തിലും നടപടിയുണ്ടാവണമെന്നും റിപ്പോർട്ടിൽ ശുപാർശ ചെയ്യുന്നു. നേരത്തേ, കലക്ടറുടെ നേതൃത്വത്തിൽ ലേക്ക് പാലസ് റിസോർട്ടിനു സമീപം പരിശോധന നടത്തി പ്രാഥമിക റിപ്പോർട്ട് നൽകിയിരുന്നു. ഉപഗ്രഹ ചിത്രങ്ങളുടെ സഹായത്തോടെയാണ് തോമസ് ചാണ്ടിയുടെ റിസോർട്ടിനായി ഭൂമി കയ്യേറിയതെന്നു കണ്ടെത്തിയത്. 2014നു ശേഷമാണ് ഭൂമി നികത്തൽ നടന്നിരിക്കുന്നതെന്നും റിപ്പോർട്ടിൽ പരയുന്നുണ്ട്. 2008ലെ തണ്ണീർത്തട സംരക്ഷണ നിയമം അനുസരിച്ച് അനുമതിയില്ലാതെ ഭൂമി മണ്ണിട്ടു നികത്തുന്നത് കുറ്റകരമാണ്. ഏതെങ്കിലും തരത്തിലുള്ള നടപടിക്കു റിപ്പോർട്ടിൽ ശുപാർശയുണ്ടോയെന്നു വ്യക്തമല്ല.\nലേക് പാലസ് റിസോർട്ടിന് മുന്നിലെ പാർക്കിംഗും അപ്രോച്ച് റോഡും നിയമവിരുദ്ധമാണെന്നും റിപ്പോർട്ടിൽ കടുത്ത നടപടിക്കും ശുപാർശയുണ്ട്. ബോയ സ്ഥാപിക്കാൻ ആർഡിഒ നൽകിയ അനുമതി അന്വേഷിക്കണമെന്നും റിപ്പോർട്ടിൽ പറയുന്നു. രേഖകളും ഉപഗ്രഹ ചിത്രങ്ങളും പരിശോധിച്ചാണ് റിപ്പോർട്ട് തയ്യാറാക്കിയത്. കൂടുതൽ നിയമലംഘനങ്ങൾ കണ്ടെത്തിയതായും റിപ്പോർട്ടിൽ കടുത്ത നടപടിക്ക് ശുപാർശയുണ്ടെന്നും സൂചന. അതിനിടെ തോമസ് ചാണ്ടിയുടെ മാർത്താണ്ഡം കായൽ കൈയേറ്റം സംബന്ധിച്ച് കലക്ടർ റവന്യൂ സെക്രട്ടറിക്ക് സമർപ്പിച്ച റിപ്പോർട്ട് കണ്ടിട്ടില്ലെന്ന് സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണൻ. റിപ്പോർട്ടിനെ കുറിച്ച് തനിക്ക് അറിയില്ല. റിപ്പോർട്ടിൽ പറയുന്ന ആരോപണങ്ങളെല്ലാം വസ്തുതകളാകണമെന്നില്ലെന്നും കോടിയേരി പറഞ്ഞു.\nഇടക്കാല റിപ്പോർട്ട് ശരിവക്കുന്നതാണ് കളക്ടറുടെ സമഗ്ര റിപ്പോർട്ട് എന്നാണ് വിവരം. നിയമലംഘനങ്ങൾ അക്കമിട്ട് നിരത്തിയാണ് റിപ്പോർട്ട് നൽകിയിരിക്കുന്നത്. മണ്ണിട്ട് നികത്തിയ സർക്കാർ ഭൂമി തിരിച്ചു പിടിക്കണമെന്നും റിപ്പോർട്ടിൽ ശിപാർശ ഉണ്ട്. ദേശീയ ജലപാത ആഴം കൂട്ടുന്നതിന്റെ ഭാഗമായി ഖനനം ചെയ്ത മണ്ണ് റിസോർട്ട് ഉടമകളുമായി ബന്ധമുള്ള വ്യക്തിയുടെ പാടശേഖരത്തിൽ നിക്ഷേപിച്ചു എന്നാണ് ആക്ഷേപം. ഭൂമി മണ്ണിട്ട് നികത്തിയത് വഴി നേരത്തെ ഉണ്ടായിരുന്ന ഭൂഘടനക്ക് മാറ്റം സംഭവിച്ചതായി പ്രാഥമിക റിപ്പോർട്ടിൽ കലക്ടർ വ്യക്തമാക്കുന്നുണ്ടെന്നാണ് സൂചന. മന്ത്രി ഇ. ചന്ദ്രശേഖരൻ എൽ.ഡി.എഫ് ജാഥയുമായി ബന്ധപ്പെട്ട് കാസർകോടാണ്. അതിനാൽ, മന്ത്രി റിപ്പോർട്ട് കണ്ടിട്ടില്ല. റിപ്പോർട്ട് പഠിച്ച ശേഷം പ്രതികരിക്കാമെന്നും മന്ത്രി മാധ്യമങ്ങളോട് പറഞ്ഞു.\nമാർത്താണ്ഡം കായലിൽ പുറമ്പോക്ക് വഴിയും സർക്കാർ മിച്ചഭൂമിയും അനധികൃതമായി നികത്തിയെന്നും ഇതിന് നേതൃത്വം നൽകിയത് വാട്ടർ വേൾഡ് ടൂറിസം കമ്പനിയാണെന്നും ചൂണ്ടിക്കാട്ടി തഹസിൽദാറും റിപ്പോർട്ട് നൽകിയിരുന്നു. മിച്ചഭൂമി 12 വർഷത്തിനുള്ളിൽ കൈമാറ്റം ചെയ്തുവെന്ന് വ്യക്തമാണ്. ചട്ടവിരുദ്ധമായി ഭൂമി കൈമാറ്റം നടന്നതിനാൽ പട്ടയം റദ്ദാക്കി ഭൂമി തിരിച്ചു പിടിക്കണമെന്ന് തഹസിൽദാർ ശിപാർശ ചെയ്തിരുന്നു. മാർത്താണ്ഡം കായലിൽ ഒരേക്കർ വീതമാണ് സർക്കാർ ഭൂരഹിത കർഷക തൊഴിലാളികൾക്ക് പതിച്ച് നൽകിയത്. താമസിക്കുന്നതിനായി ഇതിൽ അഞ്ച് സെന്റ് സ്ഥലം പുറംബണ്ടിൽ നൽകി.\nകായലിന്റെ അരികിലും ഉള്ളിലുമായി രണ്ട് നിരകളിലുള്ള ഹൗസ്‌പ്ലോട്ടുകൾക്കിടയിൽ ഒന്നര മീറ്റർ വീതിയിൽ പുറമ്പോക്ക് വഴിയുണ്ട്. ആകെ 33.5 മീറ്റർ നീളമുള്ള ഭൂമി റവന്യൂ രേഖകൾ പ്രകാരം പുരയിടമാണെങ്കിലും ഇതിൽ 23 മീറ്ററും ശിഥിലമായാണ് കിടക്കുന്നത്. വൻകിട റിസോർട്ടുകാർ വൻതോതിൽ ഭൂമി വാങ്ങിക്കൂട്ടിയതോടെ ഭൂരഹിതരായ കർഷകത്തൊഴിലാളികൾക്ക് നൽകിയ ഭൂമി അന്യാധീനപ്പെടുകയും ചെയ്തു. ആരോഗ്യ പ്രശ്നങ്ങൾ ചൂണ്ടിക്കാട്ടി ചികിത്സയുടെ ഭാഗമായി വിദേശത്ത് പോകുന്നതിന് ഗതാഗത മന്ത്രി തോമസ് ചാണ്ടി അവധി അപേക്ഷ നൽകിയിട്ടുണ്ട്. നവംബർ ആദ്യം മുതൽ 15 ദിവസത്തേക്കാണ് അവധി എടുത്തത്. ഇതിനിടെയാണ് കളക്ടർ റിപ്പോർട്ട് നൽകുന്നത്. സോളാർ കേസിൽ പ്രതിരോധത്തിലായ പ്രതിപക്ഷത്തിന് പുതിയൊരു ആയുധമാകും കളക്ടറുടെ റിപ്പോർട്ട്. അതുകൊണ്ട് മന്ത്രിയെ മുഖ്യമന്ത്രി കൈവിടുമെന്നാണ് സൂചന.\nപിണറായി സർക്കാർ അധികാരത്തിലെത്തിയ ശേഷം ബന്ധുത്വ നിയമന വിവാദത്തിൽ കുടുങ്ങി ഇപി ജയരാജൻ രാജിവച്ചു. പിന്നീട് ഹണിട്രാപ്പിൽ എകെ ശശീന്ദ്രനും കുടുങ്ങി. ഇതോടെയാണ് ശശീന്ദ്രന് പകരക്കാരനായി തോമസ് ചാണ്ടിയും എത്തുന്നത്. അതുകൊണ്ട് തന്നെ തോമസ് ചാണ്ടി രാജിവച്ചാൽ ഒന്നരക്കൊലത്തിനിടെ പിണറായി മന്ത്രിസഭയിൽ നിന്ന് പുറത്താകുന്ന മൂന്നാമനായി തോമസ് ചാണ്ടി മാറും.


കോടതിയില് ഹാജരാക്കാനിരിക്കെ മോന്‍സണ് മാവുങ്കല് ആശുപത്രിയില് ; രക്തസമ്മര്‍ദം ഉയര്‍ന്നതിനെ തുടര്‍ന്ന് നിരീക്ഷണത്തില് – Jaihind TV\nകോടതിയില് ഹാജരാക്കാനിരിക്കെ മോന്‍സണ് മാവുങ്കല് ആശുപത്രിയില് ; രക്തസമ്മര്‍ദം ഉയര്‍ന്നതിനെ തുടര്‍ന്ന് നിരീക്ഷണത്തില്\nകൊച്ചി : പുരാവസ്തു തട്ടിപ്പുകേസ് പ്രതി മോന്‍സന് മാവുങ്കലിനെ രക്തസമ്മര്‍ദം ഉയര്‍ന്നതിനെ തുടര്‍ന്ന് ആശുപത്രിയില് പ്രവേശിപ്പിച്ചു. ആരോഗ്യനില തൃപ്തികരമായാല് കോടതിയിലേക്ക് കൊണ്ടുപോകും. മോന്‍സന്റെ ജാമ്യാപേക്ഷയിലും കസ്റ്റഡി അപേക്ഷയിലും ഇന്ന് കോടതി വിധി പറയും.\nഅതേസമയം മോൻസന്‍റെ വീടുകൾക്ക് പൊലീസ് സുരക്ഷയൊരുക്കാന് ഡിജിപിയായിരിക്കെ ലോക്നാഥ് ബെഹ്റ നിർദേശം നല്‍കിയതിന് തെളിവുകള് പുറത്ത്. ഇതുസംബന്ധിച്ച് ആലപ്പുഴ എസ്പിക്കും കൊച്ചി സിറ്റി പൊലീസ് കമ്മീഷണർക്കും ലോക്നാഥ് ബെഹ്റ നല്‍കിയ കത്തുകളുടെ പകർപ്പ് പുറത്തുവന്നു.\nമോന്‍സന്‍റെ ചേര്‍ത്തലയിലെയും കൊച്ചിയിലെയും വീടുകളിലാണ് പൊലീസ് സുരക്ഷ ഒരുക്കിയത്. അമൂല്യമായ പുരാവസ്തു ശേഖരമുള്ള മോന്‍സണ് എഡിഷനെന്ന വീടിന് സുരക്ഷ ഒരുക്കാനാണ് ബെഹ്റ കത്തില് ആവശ്യപ്പെട്ടത്. നോര്‍ത്ത് പൊലീസ് സ്റ്റേഷന് പരിധിയിലാണ് കൊച്ചിയിലെ വീട്. ചേര്‍ത്തലയിലേക്കും സമാനമായ കത്ത് നല്‍കിയിരുന്നു. സുരക്ഷ ഒരുക്കിയെന്ന് ചൂണ്ടിക്കാട്ടി അതത് ജില്ലകളില് നിന്നും തിരിച്ചും ഡിജിപിക്ക് കത്തയച്ചു. കഴിഞ്ഞ ദിവസം ബെഹ്റ മോന്‍സനൊപ്പമുള്ള ചിത്രങ്ങള് പുറത്തുവന്നിരുന്നു.


Nitya to act in Tamil - Malayalam Filmibeat\nമലയാളത്തില് നിന്ന് മറ്റൊരു നടി കൂടി തമിഴിലേക്ക്. പറക്കും തളിക, കണ്‍മഷി എന്നീ ചിത്രങ്ങളില് ശ്രദ്ധേയമായ പ്രകടനം കാഴ്ചവെച്ച നിത്യാദാസാണ് തമിഴിലേക്ക് കുടിയേറുന്നത്. സംയുക്താവര്‍മ, ദിവ്യാ ഉണ്ണി, കാവ്യാ മാധവന്, അഭിരാമി, മീരാ ജാസ്മിന്, നവ്യാ നായര് എന്നിവര്‍ക്ക് പിന്നാലെ നിത്യയും തമിഴില് ഭാഗ്യം പരീക്ഷിക്കുകയാണ്.\nസംവിധാനരംഗത്ത് പുതുമുഖമായ ശക്തിചിത്രന് ഒരുക്കുന്ന ചിത്രത്തിലൂടെയാണ് നിത്യാദാസ് തമിഴിലെത്തുന്നത്. പൊന്‍മേഖലൈ എന്ന് പേരിട്ടിരിക്കുന്ന ചിത്രത്തില് നായിക വേഷത്തിലാണ് നിത്യ അഭിനയിക്കുന്നത്.\nജീവിതത്തില് പിടിച്ചുനില്‍ക്കാന് ആയാസപ്പെടുന്ന ഒരു പെണ്‍കുട്ടിയുടെ ജീവിതകഥയാണ് ചിത്രം പറയുന്നത്. സര്‍ക്കാര് ഉദ്യോഗസ്ഥനായ അച്ഛന് മരിച്ചതോടെ ജോലിയും ആനുകൂല്യങ്ങളും നേടാന് സര്‍ക്കാര് ഓഫീസുകളില് നിരന്തരമായി കയറിയിറങ്ങേണ്ടിവരുന്ന പെണ്‍കുട്ടിയുടെ അനുഭവങ്ങളാണ് സിനിമയുടെ പ്രമേയം.\nശരണ്‍രാജ്, അഭിനവ്, കാര്‍വര്‍ണന്, ചാരുഹാസന്, അനുമോന് എന്നിവരാണ് ചിത്രത്തിലെ അഭിനേതാക്കള്.


ഇ–ബുൾജെറ്റ് സഹോദരന്മാരുടെ ജാമ്യം റദ്ദാക്കണം; ഹര്ജി സമര്പ്പിക്കാന് പൊലീസ്\nകണ്ണൂര്: വ‍്‍ളോഗര്‍മാരായ ഇ–ബുൾജെറ്റ് സഹോദരന്മാരുടെ ജാമ്യം റദ്ദാക്കണമെന്ന് പൊലീസ്. ജില്ലാ സെഷൻസ് കോടതിയിൽ വെള്ളിയാഴ്‌ച്ച ഹർജി നൽകും. പബ്ലിക് പ്രോസിക്യൂട്ടർ അഡ്വ ബി പി ശശീന്ദ്രൻ മുഖേനയാണ് ഹർജി നൽകുക. കണ്ണൂർ ആർടിഒ ഓഫീസിൽ അതിക്രമിച്ചുകയറി പൊതുമുതൽ നശിപ്പിച്ച കേസിൽ ലിബിനും എബിനും ജാമ്യം ലഭിച്ചിരുന്നു. പൊതുമുതൽ നശിപ്പിച്ച വ‍്‍ളോഗര്‍മാര്‍ക്ക് ജാമ്യം അനുവദിച്ചാൽ തെറ്റായ കീഴ്വഴക്കമാകുമെന്ന് പ്രോസിക്യൂഷൻ വാദിച്ചെങ്കിലും പരിഗണിക്കാതെ ആയിരുന്നു കോടതി ജാമ്യം അനുവദിച്ചത്.\nജാമ്യം ലഭിച്ചതിന് പിന്നാലെ ബുധനാഴ്ച്ച ലിബിനെയും എബിനെയും നാല് മണിക്കൂറോളം അന്വേഷണ സംഘം ചോദ്യം ചെയ്തിരുന്നു. ഇവർ മുമ്പ് യൂട്യൂബിൽ പോസ്റ്റ് ചെയ്ത വീഡിയോയിലെ ഉള്ളടക്കത്തെ കുറിച്ചായിരുന്നു പ്രധാനമായും ചോദിച്ചറിഞ്ഞത്. തോക്കും, കഞ്ചാവ് ചെടിയും ഉയർത്തി പിടിച്ച് ഇവർ ചിത്രീകരിച്ച ദൃശ്യങ്ങൾ പൊലീസിന് കിട്ടിയിട്ടുണ്ട്. പലതും യാത്രക്കിടയിൽ കേരളത്തിന് പുറത്ത് ചിത്രീകരിച്ചതെന്നാണ് ഇവർ പറഞ്ഞത്. ലക്ഷക്കണക്കിന് ഫോളോവേഴ്സുള്ള ഇവരുടെ യൂട്യൂബ് ചാനൽ വഴി നിയമവിരുദ്ധ കാര്യങ്ങൾ പ്രോത്സാഹിപ്പിച്ചതായും പൊലീസ് പറയുന്നു. ഇവരുടെ കൈവശം നിന്ന് പിടിച്ചെടുത്ത മൊബൈൽ ഫോണും, ക്യാമറയും ഫൊറൻസിക് പരിശോധനക്കയച്ചു. സിറ്റി പൊലീസ് കമ്മീഷണറുടെ മേൽനോട്ടത്തിലാണ് അന്വേഷണം പുരോഗമിക്കുന്നത്. ഏഴ് വർഷം വരെ തടവ് ശിക്ഷ കിട്ടാവുന്ന കുറ്റങ്ങളാണ് ഇവർക്ക് മേൽ ചുമത്തിയിട്ടുള്ളത്.\nPrevious ഇ ബുൾ ജെറ്റ് സഹോദരന്മാരെ കോടതിയിൽ ഹാജരാക്കി; നാടകീയ രംഗങ്ങൾ\nNext ഭർത്താവിനെ അകറ്റുന്നു ; അയൽവാസിക്കെതിരെ ക്വട്ടേഷൻ നൽകിയ ബാങ്ക് ജീവനക്കാരി അറസ്റ്റിൽ


spreme-court-wants-free-covid-19-testing-at-private-labs | കൊവിഡ് പരിശോധന പൂർണമായും സൗജന്യമാക്കണം; സ്വകാര്യ ലാബുകൾക്കുള്ള പണം സർക്കാർ നൽകണമെന്നും സുപ്രീംകോടതി; ഉചിതമായ തീരുമാനം എടുക്കുമെന്ന് സൊളിസിറ്റർ ജനറൽ - MarunadanMalayali.com\nApril 08, 2020 | 04:34 PM IST | Permalink\nന്യൂഡൽഹി: കൊവിഡ്19 പരിശോധന പൂർണമായും സൗജന്യമാക്കണമെന്ന് സുപ്രീംകോടതി. സ്വകാര്യ ലാബുകൾ കൂടുതൽ ചാർജ് ഈടാക്കുന്നത് അവസാനിപ്പിക്കണം. സ്വകാര്യ ലാബുകളിൽ നടത്തുന്ന പരിശോധനയുടെ പണം സർക്കാർ നൽകണമെന്നും കോടതി നിർദ്ദേശിച്ചു. ഇതിന് എന്തെങ്കിലും പ്രത്യേക നടപടി എടുക്കാൻ കഴിയില്ലെയെന്ന് സുപ്രീംകോടതി സൊളിസിറ്റർ ജനറലിനോട് ചോദിച്ചു. ഇതിന് ഫലപ്രദമായ വഴി റീഇമ്പേഴ്‍സ്‍മെൻറുകൾ ഏർപ്പെടുത്തുകയാണ് - സുപ്രീംകോടതി നിർദേശിച്ചു. ഈ നിർദ്ദേശം സ്വീകരിച്ച സൊളിസിറ്റർ ജനറൽ സർക്കാർ ഇത് പരിശോധിക്കുമെന്നും കഴിയുന്ന തീരുമാനം എടുക്കുമെന്നും കോടതിയിൽ അറിയിച്ചു.\nകോവിഡ് ബാധിതരുടെ പരിശോധനക്ക് പണം ഈടാക്കരുതെന്ന് ആവശ്യപ്പെട്ട് അഭിഭാഷകനായ ശശാങ്ക് ദിയോസുധി നൽകിയ ഹരജിയിലാണ് കോടതി നടപടി. കോവിഡിനുള്ള പരിശോധനകൾ ചെലവേറിയതാണെന്നും ശശാങ്ക് ചൂണ്ടിക്കാട്ടി. പരിശോധനയ്ക്കായി സ്വകാര്യ ലാബുകളെയും തിരഞ്ഞെടുക്കണം. ഈ ലാബുകൾ ഉയർന്ന നിരക്ക് ഈടാക്കുന്നില്ലെന്ന് കേന്ദ്ര സർക്കാർ ഉറപ്പാക്കണം. ഇതിന് ഫലപ്രദമായ നടപടി സർക്കാർ സ്വീകരിക്കണമെന്നും സുപ്രീകോടതി വ്യക്തമാക്കി.\nതെരഞ്ഞെടുത്ത സ്വകാര്യ ലാബുകളിൽ പരിശോധന അനുവദിക്കണം. ഇക്കാര്യത്തിൽ ഉചിതമായ ഒരു ഉത്തരവ് ഇറക്കുമെന്നും സുപ്രീംകോടതി വ്യക്തമാക്കിയിട്ടുണ്ട്. കൊറോണ വൈറസ് പ്രതിരോധിക്കാൻ സർക്കാർ നടത്തുന്ന ശ്രമങ്ങൾ സൊളിസിറ്റർ ജനറൽ കോടതിയിൽ വിശദീകരിച്ചു. സർക്കാർ ഏറ്റവും ഫലപ്രദമായാണ് ഇടപെടുന്നതെന്ന് അദ്ദേഹം സുപ്രീംകോടതിയെ അറിയിച്ചു. ഡോക്ടർമാരാണ് കൊറോണ വൈറസ് യോദ്ധാക്കൾ. ഇവരുടെ സംരക്ഷണം ഉറപ്പാക്കുന്നുണ്ട്, അധികം പേരെയും ഹോട്ടലുകളിലാണ് താമസിപ്പിച്ചിരിക്കുന്നത് - സൊളിസിറ്റർ ജനറൽ അറിയിച്ചു.\nസർക്കാർ നിലപാട് വ്യക്തമാക്കിയ സോളിസിറ്റർ ജനറൽ തുഷാർ മേഹ്ത, പ്രതിദിനം 15,000 പരിശോധനകൾ നടത്താൻ സാധിക്കുന്ന 118 ലാബുകൾ രാജ്യത്തുണ്ടെന്ന് പറഞ്ഞു. ഇതിൽ 47 സ്വകാര്യ ലബോറട്ടറികളും ഉൾപ്പെടുന്നതായും അദ്ദേഹം കൂട്ടിച്ചേർത്തു.


യുഎസ് തെരഞ്ഞെടുപ്പ്; വോട്ടർമാരെ ഭീഷണിപ്പെടുത്തി ഇ-മെയിൽ സന്ദേശങ്ങൾ\nവാഷിങ്ടണ്: യുഎസ് പ്രസിഡൻ്റ് തെരഞ്ഞെടുപ്പിൽ വോട്ടർമാരെ ഭീഷണിപ്പെടുത്തി ഇ- മെയിൽ സന്ദേശങ്ങളെത്തുന്നതായി ബിബിസി റിപ്പോർട്ട് ചെയ്യുന്നു. ഡെമോക്രാറ്റിക് വോട്ടർമാരെ ഭീഷണിപ്പെടുത്തുന്ന ഇ-മെയിലുകൾ അയച്ചതിന്റെ ഉത്തരവാദിത്തം ഇറാനാണെന്ന് യുഎസ് ദേശീയ സുരക്ഷാ ഉദ്യോഗസ്ഥർ റിപ്പോർട്ട് ചെയ്തു.\nതീവ്ര വലതുപക്ഷ ട്രംപ് അനുകൂല ഗ്രൂപ്പാണ് ഇത്തരം ഇ-മെയിലുകൾ അയ്ക്കുന്നതെന്നും ഇത് അശാന്തിക്ക് കാരണമാകുന്നുവെന്നും ദേശീയ ഇന്റലിജൻസ് ഡയറക്ടർ ജോൺ റാറ്റ്ക്ലിഫ് പറഞ്ഞു. ഇറാനും റഷ്യയും ചില വോട്ടർമാരുടെ രജിസ്ട്രേഷൻ വിവരങ്ങൾ നേടിയതായി യുഎസ് ഉദ്യോഗസ്ഥർ കണ്ടെത്തിയെന്നും റാറ്റ്ക്ലിഫ് പറഞ്ഞു.\nവോട്ടർമാരെ ഭീഷണിപ്പെടുത്തിയുള്ള ഈ മെയിൽ സന്ദേശങ്ങളെത്തുന്നത് പ്രസിഡന്റ് തെരഞ്ഞെടുപ്പിന് 13 ദിവസം മുമ്പ് മാത്രമാണ്. അമേരിക്കൻ പ്രസിഡൻ്റ് തെരഞ്ഞെടുപ്പിൽ ബാഹ്യശക്തികൾ സജീവമായി ഇടപ്പെടുന്നുവെന്നതിൻ്റെ തെളിവാണിത്. ഇക്കാര്യത്തിൽ ഇന്റലിജൻസ് ഏജൻസികൾ ആശങ്കയിലാണ്.\nഅമേരിക്കൻ വോട്ടർമാരെ ഭീഷണിപ്പെടുത്താനും തെരഞ്ഞെടുപ്പിൽ അസ്വസ്ഥതകൾ സൃഷ്ടിക്കാനും തെരഞ്ഞെടുപ്പ് പ്രക്രിയയെ അലങ്കോലമാക്കാനും ലക്ഷ്യമിട്ട് പ്രവർത്തിക്കുന്ന പ്രൗഡ് ബോയ്സാണ് ഈ വ്യാജ മെയിലുകൾക്ക് പിന്നിലെന്നാണ് പ്രസിഡന്റ് ട്രംപിൻ്റെ വെളിപ്പെടുത്തൽ.\n2016 ൽ കനേഡിയൻ-ബ്രിട്ടീഷ് വലതുപക്ഷ പ്രവർത്തകൻ ഗാവിൻ മക്കിനെസാണ് പ്രൗഡ് ബോയ്സ് സ്ഥാപകൻ. കടുത്ത ഇടതുപക്ഷ എതിരാളികളാണ്. തീവ്ര വലതുപക്ഷ ആശയഗതിക്കാർ. കുടിയേറ്റ വിരുദ്ധർ. പുരുഷന്മാർ മാത്രം അംഗങ്ങൾ.


ഡിജിറ്റല് പേയ്മെന്റിൽ എസ്ബിഐ മുന്നില്|Digital Banking in Kerala|Manorama Online Sampadyam\nഡിജിറ്റല് പേയ്മെന്റിൽ എസ്ബിഐ മുന്നില്\nമനോരമ ലേഖിക March 10, 2021 02:43 PM IST\nഡിജിറ്റല് പ്ലാറ്റ്ഫോമില് 636 കോടിയുടെ ഇടപാടു നടത്തി സ്റ്റേറ്റ് ബാങ്ക് ഓഫ് ഇന്ത്യ\nഡിജിറ്റല് പേയ്മെന്റ സ്‌കോര്‍ബോര്‍ഡില് ഒന്നാം സ്ഥാനത്തെത്തി സ്റ്റേറ്റ് ബാങ്ക് ഓഫ് ഇന്ത്യ. ബാങ്കിന്റെ മൊത്തം ഇടപാടുകളുടെ 67 ശതമാനത്തോളം ഡിജിറ്റായിക്കഴിഞ്ഞു. മൊബൈല് ബാങ്കിങിൽ 25 ശതമാനം വിപണി വിഹിതവും ബാങ്കിനു സ്വന്തമാണ്. 64 കോടി രൂപയോളം വരുന്ന യുപിഐ ഇടപാട് രേഖപ്പെടുത്തി ഏറ്റവും മികച്ച റെമിറ്റര് ബാങ്കായി.\nഐടി മന്ത്രാലയത്തിന്റെ ഡിജിറ്റല് പേയ്മെന്റ് സ്‌കോര്‍ബോര്‍ഡില് തുടര്‍ച്ചയായി മൂന്നാം മാസമാണ് എസ്ബിഐ ഒന്നാം സ്ഥാനത്തെത്തുന്നത്. വാണീജ്യ ബാങ്കുകളുടെ വിവിധ ഡിജിറ്റല് പാരാമീറ്ററുകളാണ് സ്‌കോര്‍ബോര്‍ഡ് ട്രാക്ക് ചെയ്യുന്നത്. 13.5 കോടി ഉപയോക്താക്കളുടെ അടിത്തറയാണ് നിലവിൽ എസ്ബിഐയ്ക്കുള്ളത്.\nഎസ്ബിഐയുടെ ഇന്റര്‍നെറ്റ് ബാങ്കിങ് സര്‍വീസ് onlinesbi.sbi ബാങ്കിങ് ക്രെഡിറ്റ്, ലെന്‍ഡിങ് വിഭാഗത്തില് ഓണ്‍ലൈന് ട്രാഫിക്കില് ഒന്നാം സ്ഥാനത്ത് നില്‍ക്കുന്നു. 8.5 കോടി ഉപഭോക്താക്കളാണ് ഇത് ഉപയോഗിക്കുന്നതത്.\nഎസ്ബിഐയുടെ ഫ്ളാഗ്ഷിപ്പ് ഡിജിറ്റല് ലൈഫ്സ്‌റ്റൈല് പ്ലാറ്റ്ഫോമായ യോനോയും തടസമില്ലാതെ ഡിജിറ്റല് ലെന്‍ഡിങിന് സഹായിച്ചിട്ടുണ്ട്. 2020 ഏപ്രില്-ഡിസംബര് സാമ്പത്തിക വര്‍ഷം യോനോ വഴി 15,996 കോടി രൂപ വരുന്ന 10 ലക്ഷം പേഴ്സണല് വായ്പകളാണ് നല്‍കിയിട്ടുള്ളത്. യോനോ കൃഷിയിലൂടെ 12,035 കോടി രൂപ വരുന്ന 7.85 ലക്ഷം അഗ്രി വായ്പകള് (സാമ്പത്തിക വര്‍ഷം മൂന്നാം പാദത്തില്) അനുവദിച്ചു. 2020 ഓഗസ്റ്റ്-ഡിസംബര് കാലത്ത് 4,230 കോടി രൂപ വരുന്ന 2.42 ലക്ഷം കിസാന് ക്രെഡിറ്റ് കാര്‍ഡ് അവലോകനം ചെയ്തു.\nഏറ്റവും കൂടുതല് ഡെബിറ്റ് കാര്‍ഡുകള് നല്‍കിയതും എസ്ബിഐ ആണ്. 29 കോടിയിലധികം പേരാണ് ബാങ്കിന്റെ ഡെബിറ്റ് കാര്‍ഡുകള് ഉപയോഗിക്കുന്നത്. കാര്‍ഡ് ചെലവഴിക്കലില് 30ഉം ഇടപാടുകളില് 29ഉം ശതമാനം വിഹിതം എസ്ബിഐക്കാണ്.\nപേയ്മെന്റ് സ്വീകരിക്കല് സൗകര്യങ്ങള് വര്‍ധിപ്പിക്കുന്നതില് ബാങ്ക് സ്ഥിരമായ പുരോഗതി നേടിയിട്ടുണ്ട്. ഭിം യുപിഐ ക്യൂആര്, ഭാരത് ക്യൂആര്, ഭിം ആധാര്, പിഒഎസ് തുടങ്ങിയ പേയ്മെന്റ് മോഡുകളിലൂടെ 31 ലക്ഷം മെര്‍ച്ചന്റ് ടച്ച്പോയിന്റുകളുണ്ട്. ഇതില് 51 ശതമാനം പേയ്മെന്റ് സ്വീകരിക്കല് സൗകര്യവും ഗ്രാമീണ, സെമി അര്‍ബന് മേഖലകളിലാണ്. ബാങ്കിന്റെ എസ്ബിഐഇപേ-ഒരു ബാങ്കിന്റെ ഉടമസ്ഥതയിലുള്ള ഒരേയൊരു പേയ്മെന്റ് അഗ്രിഗേറ്റര് പ്ലാറ്റ്ഫോമാണ്.\nEnglish Summary: SBI Leads Digital Banking


മലബാര് ആല്‍ബം അസോസിയേഷന് ഐഡി കാര്‍ഡ് വിതരണവും പൊതുയോഗവും നടത്തി – Utharadesam\nകാസര്‍കോട്: മലബാര് ആല്‍ബം അസോസിയേഷന് (മാ) തിരിച്ചറിയല് കാര്‍ഡ് വിതരണവും പൊതു യോഗവും നടന്നു.\nകവിയും വ്യവസായിയുമായ അബ്ദുല്ല കളനാട് ഉദ്ഘാടനം ചെയ്തു. അഷ്‌റഫ് ബംബ്രാണി അധ്യക്ഷത വഹിച്ചു. അലി മാങ്ങാട് സ്വാഗതം പറഞ്ഞു. മേല്‍പറമ്പ് സി.ഐ ടി. ഉത്തംദാസ് മുഖ്യാതിഥിയായി.\nട്രഷറര് നിസാര് ഷിറിയ, വൈസ് പ്രസിഡന്റ് ഷെബി ബംബ്രാണി, ജോ. സെക്രട്ടറിമാരായ ശുഹൈബ് ഷാന്, അസി മോള്, എക്‌സിക്യുട്ടീവ് മെമ്പര്‍മാരായ കുദാ ശാഹുല്, മുനാസ് മുന്നു, ഹാരിഫ് റീമിക്‌സ്, റിയാസ് ഖാന്, രക്ഷാധികാരി പിഎ സിയാദ് സംസാരിച്ചു.\nമാര്‍ച്ചില് 2021-22 വര്‍ഷത്തെ ‘മാ’ ആല്‍ബം അവാര്‍ഡിന് തുടക്കം കുറിക്കാനും ജീവകാരുണ്യ പ്രവര്‍ത്തനങ്ങളില് സജീവമായി ഇറങ്ങി കലാകാരന്മാര്‍ക്ക് കൈ താങ്ങാവാനും യോഗം തീരുമാനിച്ചു.


Nithin , I Am.: വേനലവധിക്കാലം. ഷാര്‍ജാ പോട്ടങ്ങള് !!\nവേനലവധിക്കാലം. ഷാര്‍ജാ പോട്ടങ്ങള് !!\nനാട്ടില് മഴ തിമിര്‍ക്കുന്നു.. ഇവിടെയൊ കത്തുന്ന സൂര്യനും..!\nഅയലത്തെ പഠാണ് കുട്ടികള്.\nPosted by Nithin Shams at Tuesday, July 17, 2007\nനാട്ടില് മഴ തിമിര്‍ക്കുന്നു.. ഇവിടെയൊ കത്തുന്ന സൂര്യനും..! photo post\nഗംഭീരം, വാവേ :)\nവാവേ! എന്തുട്ടാ ഇത്? എന്ത് സെറ്റ് അപ്പ് പടങ്ങളാണീ എടുക്കുന്നെ? കലക്കന് ആണല്ലൊ. എത്ര പ്രശംസിച്ചാലും മതി വരാത്ത പോലെ!\nവെരി വെരി വെരി വെരി വെരി ഗുഡ് ആണ്! മിടുക്കന്!\nകലക്കീഡാ വാവേ! മാര്‍വെലൌസ്.\nഓടോ: ഇന്നാള് ഉമ്മല്‍ക്കുവൈനില് വച്ച് എന്നെ ചുള്ളനാക്കി ഒരു ഫോട്ടോ എടുത്തു തരാന് പറഞ്ഞപ്പോള് ഇവന് പറയുവാ, ഫ്ലാഷ് ഇല്ല എന്ന് :(\nരണ്ട് ചിത്രങ്ങളും എനിക്കിഷ്ടമായി വാവേ. മനോഹരം ആയിട്ടുണ്ട്.\nപിന്നെ ബ്ലോഗിലുള്ളവരോട് ഒരു വാക്ക്. ഈ വാവ ഇങ്ങിനെ ഫോട്ടോ എടുക്കുന്നത് കണ്ടിട്ട് ഞെട്ടാനൊന്നുമില്ല...\nകാരണം, ആജ്ജാതി മൊതലാണ് വാവേടേ അച്ഛന്!\nവിത്തുഗുണ് പത്ത് ഗുണ് എന്നല്ലേ വക്കാരി പറഞ്ഞിരിക്കുന്നത്!!\n(ഇരുപത്തഞ്ച് തരം കറികള് കൂട്ടി എനിക്ക് ഇവര് ചോറ് തന്നതുകൊണ്ടോ... ഫോട്ടോയെടുത്തപ്പോള് ഫോര്‍ക്കുകൊണ്ട് ഷേവ് ചെയ്ത പോലെയിരിക്കുന്ന എന്റെ മുഖം (കട്: പേരറിയാത്തൊരു വായനക്കാരന് ) നീറ്റാക്കി തന്നതുകൊണ്ടോ ആണ് ഇങ്ങിനെ പറഞ്ഞേന്ന് വിചാരിക്കരുത്!)\nഅടുത്ത ആഴ്ച്ച നാട്ടില് പോകുകയാ... ഇനി നാട്ടിലെ പോട്ടങ്ങള് ഇടാം\nവക്കാരി അങ്കിളും ഇഞ്ചി ആന്റിയും ഏതു നാട്ടിലാ???\nമണിയങ്കിളിന്റെ ഒരു ഫോട്ടൊ എടുക്കാന് ഞാന് വരുന്നുണ്ട്..\nസു ആന്റി കണ്ണൂരല്ലെ. കണ്ണൂര്‍ക്ക് വരുന്നുണ്ട്ട്ടൊ.....\n"നാട്ടില് മഴ തിമിര്‍ക്കുന്നു.. ഇവിടെയൊ കത്തുന്ന സൂര്യനും..!"\nഇതു കുറിക്കു കൊള്ളുന്നു.നാട്ടില് മഴ കനത്തപ്പോള് കിളിക്കൂട്ടില് വെള്ളം കയറുമെന്നു പറഞ്ഞു സാബിയും മക്കളും തറവാട്ടിലേക്കു താമസം മാറിയപ്പോള് ഇവിടെ ഞാന് കത്തുന്ന കരളുമായിരിക്കുകയായിരുന്നതിനാല് നെറ്റു തുറന്നില്ല.\nഅതിനാല് വാവയുടെ ഈ ചിത്രങ്ങള് കാണാന് വൈകി.\nവാവയുടെ ഈ ചോദ്യം കലക്കി!\n“വക്കാരി അങ്കിളും ഇഞ്ചി ആന്റിയും ഏതു നാട്ടിലാ???“\nമലയാളം-ഇംഗ്ലീഷ് ബ്ലോഗേര്‍സും ഇത്രയും കാലം സ്നേഹത്തോടെയും,പോലീസുകാരന്റെ ഭാഷയിലും ചോദിച്ചിട്ടു ഉത്തരം കിട്ടാത്ത ചോദ്യമാ അതു മോനെ!\nഅവരൊക്കെ വലിയ പര്‍ദ്ദക്കുള്ളിലാ..!\nഎന്നിട്ടു പര്‍ദ്ദയിട്ടവരെ കടിച്ചു കീറുകയും ചെയ്യും.\nകരീം മാഷേ, അടി ! അടി! :)\nവാവൂസേ ഇഞ്ചിയാന്റി ഇങ്ങ് അമേരിക്കയിലാണ്..\nവാവൂസിനെ കാണാന് നല്ല ചാന്‍സ് കുറവാണ്. പക്ഷെ എന്താ, ഫോട്ടോംസ് ഇങ്ങിനെ കാണാല്ലൊ? എല്ലാ ദിവസവും ഒരു ഫോട്ടോ ഇടൂ വാവൂസെ, എന്നും കാലത്തെ ഇവിടെ വന്ന് നോക്കാലൊ.\nഹ്ഹ്! സങ്കുചിതന് മാഷ്ക്ക് ഫ്ലാഷ് വേണംന്ന് പറഞ്ഞത് എനിക്ക് ഇഷ്ടപ്പെട്ടു.ഹ്ഹ്!:)\nകിടിലം പടങ്ങള്! ഇഞ്ചി പറഞ്ഞപോലെ വെരി വെരി വെരി വെരി വെരി ഗുഡ്, അതിന്റെ കൂടെ ഒരു5ഗുഡ് കൂടി :)\nഇനിയും നല്ല ചിത്രങ്ങള് എടുക്കൂ!\nD1X ക്യാമറ കൊണ്ടാണ് കളിക്കുന്നത് എന്ന് എക്സിഫ് പറയുന്നു, ഭാഗ്യവാന്!\nD1X എന്ന് കണ്ട് ഞെട്ടിത്തരിച്ചിരുന്ന ഞാന് വിശാലന്റെ കമന്റില് നോര്‍മലായി.\nഇന്നാദ്യമായിട്ടാണ് വാവയുടെ ബ്ളോഗ് കാണുന്നത്...വേനലവധിക്കാലം ഫോട്ടോസ് ഒരുപാടിഷ്ട്ടമായി...\nഇതടിപൊളി വാവേ... സുപ്പറായിട്ടുണ്ട്!!!\nനാട്ടില് നിന്നും അടിപൊടി പടങ്ങള് ഇടതടവില്ലാതെ പോസ്റ്റു...\nമിടുക്കന്... കീപ് ഇറ്റ് അപ്\nവാവേ തകര്‍പ്പന് ഫോട്ടോസ് ..പതിവ്വുപോലെ...\nവാവയുടെ കണ്ണില്‍കൂടി നാടുകാണാന് കാത്തിരിക്കുന്നു.\nVavoose, you play violin too? Please try to record and publish that too in your blog please?\nവെക്കേഷനൊക്കെ അടിച്ചു പൊളിച്ചോ വാവ?


ജ്യോതിഷപഠനം Jyothisham മലയാളം ജ്യോതിഷം Astrology malayalam horoscope kerala vivahaporutham: ശിവതത്ത്വത്തെ ആഘോഷിക്കാം\nശിവൻ ഒരു വ്യക്തിയോ രൂപമോ അല്ല. എല്ലാത്തിന്റെയും സത്തയായ ശാശ്വത തത്ത്വമാണ്. ആ തത്ത്വത്തിൽനിന്നാണ് എല്ലാം ജന്മം കൊള്ളുന്നത്; അതാണ് എല്ലാത്തിനെയും നിലനിർത്തുന്നത്; അതിലേക്കാണ് എല്ലാം വിലയം പ്രാപിക്കുന്നത്. ഒരേസമയം ഇത്രയ്ക്കധികം സൂക്ഷ്മവും എന്നാൽ, തൊട്ടറിയാൻ പറ്റുന്നതുമായ ഇതിനെ ഉൾക്കൊള്ളുകയും പ്രകാശിപ്പിക്കുകയും ചെയ്യുന്നതെങ്ങനെ എന്ന ചോദ്യം ഇവിടെ ഉയരുന്നു.\nഅതിവിശിഷ്ടവും അളക്കാൻ കഴിയാത്തതുമായ ഈ തത്ത്വത്തെ ഏകദേശം അതിന്റെ പൂർണതയോടെത്തന്നെ പ്രകാശിപ്പിക്കുന്നത് പ്രപഞ്ചനർത്തകനായ നടരാജനാണ്. സൃഷ്ടിയുടെ ഭൗതികവും ആത്മീയവുമായ മേഖലകൾ തമ്മിൽ ഇടകലർന്ന് സമ്മേളിക്കുന്ന ആകർഷകമായ പ്രതീകമാണ് നടരാജൻ.\nഈ ഭൂമിയിൽ ജനിച്ചു എന്ന തെറ്റിദ്ധാരണ ഉണ്ടെങ്കിലും അനാദിയും അനന്തവുമാണ് ശിവൻ. ശിവന് ജനനവും മരണവും ഇല്ല. കാലദേശങ്ങൾക്കുള്ളിൽ പരിമിതപ്പെടുത്തുമ്പോൾ ഈ ശാശ്വതസത്യം സർവവ്യാപിയും സർവജ്ഞവും സർവശക്തവും അല്ലാതായിത്തീരുന്നു. നൃത്തച്ചുവടുകൾവയ്ക്കുന്ന ശിവൻ മുകളിലേക്ക് പിടിച്ചിരിക്കുന്ന വലതുകൈയിലെ ഡമരുവിന് അനന്തതയുടെ ആകൃതിയാണ്. ശബ്ദത്തെയും ആകാശത്തെയും പ്രതിനിധാനം ചെയ്യുന്ന അത്, പ്രപഞ്ചത്തിന്റെ വികാസത്തെയും സങ്കോചത്തേയും സൂചിപ്പിക്കുന്നു. അനശ്വരതയിലേക്കെത്തുന്നത് നശ്വരമായ ശബ്ദത്തിലൂടെയാണ്.\nഏറ്റവും മുകളിലേക്ക് പിടിച്ചിരിക്കുന്ന ഇടതുകൈ പ്രപഞ്ചത്തിന്റെ ആദിമ ഊർജത്തെ പ്രതിനിധാനം ചെയ്യുന്നു. ആനന്ദം ഊർജത്തെ നിലനിർത്തുമ്പോൾ സുഖഭോഗങ്ങൾ അതിനെ കുറയ്ക്കുകയാണ് ചെയ്യുക. അഭയമുദ്രയോടുകൂടി താഴേക്കു പിടിച്ചിരിക്കുന്ന വലതുകൈ സംരക്ഷണവും ക്രമനിബദ്ധതയും ഉറപ്പുവരുത്തുന്നു. പാദങ്ങളിലേക്ക് ചൂണ്ടുന്ന മറ്റേ കൈയാകട്ടെ, അനന്തമായസാധ്യതകളെയാണ് സൂചിപ്പിക്കുന്നത്. ശിവന്റെ പാദങ്ങൾക്കു കീഴിലുള്ള അപസ്മാര എന്ന അസുരൻ അജ്ഞതയെ പ്രതിനിധാനം ചെയ്യുന്നു. ശരീരത്തിന്റെയും ജീവോർജത്തിന്റെയും മുകളിലുള്ള നിയന്ത്രണം വിട്ടുപോകുന്ന അപസ്മാരാവസ്ഥയെയാണ് അത് സൂചിപ്പി ക്കുന്നത്.\nഅജ്ഞതയുടെ ബന്ധനത്തിൽനിന്ന് മോചനം നേടാൻ മനുഷ്യചേതനയ്ക്കു കഴിയുമ്പോൾ അതിന് ശരീരത്തിന്റെയും മനസ്സിന്റെയും മുകളിൽ ആധിപത്യം ലഭിക്കുന്നു. അപ്പോഴാണ് ജീവിതത്തിൽ ആനന്ദനടനം ആരംഭിക്കുന്നത്. പ്രപഞ്ചത്തിൽ നടക്കുന്ന സൃഷ്ടിസംഹാരങ്ങളുടെ ചാക്രികതയാണ് ആനന്ദതാണ്ഡവം പ്രതിനിധാനം ചെയ്യുന്നത്.\n‘സർവം ശിവമയം ജഗത്’ - ശിവന്റെ പ്രകാശനമാണ് ഈ പ്രപഞ്ചം മുഴുവൻ എന്ന് പുരാണങ്ങളിൽ പറയുന്നു.\nഭൗതികതയിൽനിന്ന് ഉയർന്ന് അനന്തവും നിഷ്കളങ്കവും ആനന്ദകരവുമായ ശിവതത്ത്വത്തിന്റെ പരമപ്രഭാവത്തിൽ മുങ്ങാൻ പറ്റുന്ന ഏറ്റവും ശ്രേഷ്ഠമായ സമയമാണ് ശിവരാത്രി. ബാഹ്യമായി ഒട്ടേറെ ചടങ്ങുകളും പൂജകളും ശിവാരാധനയിൽ ഉണ്ടെങ്കിലും ശിവന് നൽകാവുന്ന ഏറ്റവും മനോഹരമായ പൂക്കളാണ് ജ്ഞാനം, സമചിത്തത, ശാന്തി എന്നിവ. നമ്മളിൽത്തന്നെയുള്ള ശിവതത്ത്വത്തെ ആഘോഷിക്കുന്നതാണ് ശരിയായ ശിവരാത്രി.


Friday 13 July 2018 2:41 pm IST\nകോട്ടയം : വീട്ടമ്മയെ പീഡിപ്പിച്ച കേസില് ഒന്നാം പ്രതി ഫാ.എബ്രഹാം വര്‍ഗീസിന്റെ മുണ്ടയാപ്പള്ളിയിലെ വീട്ടില് ക്രൈംബ്രാഞ്ച് പരിശോധന നടത്തി. ഡിവൈഎസ്‌പി ജോസി ചെറിയാന്റെ നേതൃത്വത്തിലായിരുന്നു പരിശോധന. എബ്രഹാം വര്‍ഗീസ് ഒളിവില്‍പോയ സാഹചര്യത്തിലാണ് പരിശോധന.\nകഴിഞ്ഞ ദിവസം കറുകച്ചാല് കരുണഗിരി ആശ്രമത്തിലെ ഫാ. ജോബ് മാത്യു കൊല്ലത്തു ക്രൈംബ്രാഞ്ച് അന്വേഷണസംഘത്തിനു മുന്‍പാകെ കീഴടങ്ങിയിരുന്നു. വൈദികനെ മജിസ്‌ട്രേട്ട് കോടതി രണ്ടാഴ്ച റിമാന്‍ഡ് ചെയ്തു പത്തനംതിട്ട സബ് ജയിലിലേക്ക് അയച്ചു.\nകേസില് ഫാ. ജോബ് ഉള്‍പ്പെടെ മൂന്ന് ഓര്‍ത്തഡോക്‌സ് പാതിരിമാരുടെ മുന്‍കൂര് ജാമ്യാപേക്ഷ ബുധനാഴ്ച ഹൈക്കോടതി തള്ളിയിരുന്നു.


പ്രകൃതി ഒരുക്കിയ അത്ഭുതപ്രതിഭാസമായി മഴവിൽ മേഘങ്ങൾ, കാരണമിതാണ് -\nHome Gallery പ്രകൃതി ഒരുക്കിയ അത്ഭുതപ്രതിഭാസമായി മഴവിൽ മേഘങ്ങൾ, കാരണമിതാണ്\nമലനിരകൾക്ക് മുകളിലൂടെയുള്ള മഴവില്ലുകൾ കണ്ണിനും മനസ്സിനും കുളിർമയേകുന്ന കാഴ്ചകളാണ്. ഇത്തരത്തിൽ മനോഹരമായ കാഴ്ചകൾ സമ്മാനിക്കുകയാണ് സൈബീരിയയിലെ ഏറ്റവും ഉയർന്ന കൊടുമുടിയായ ബലൂഖ. മലനിരകൾക്ക് മുകളിലെ മഞ്ഞുപാളികളിലാണ് മനോഹരമായ മഴവിൽ വർണ്ണങ്ങൾ വിരിഞ്ഞത്. സൂര്യന് വളരെ അടുത്തായി വളരെ ഉയരത്തിൽ രൂപപ്പെട്ട മേഘങ്ങളിൽ സൂര്യപ്രകാശം ഏൽക്കുന്നതാണ് ഇത്തരത്തിൽ മേഘങ്ങളിൽ മഴവിൽ വർണ്ണങ്ങൾ ഉണ്ടാകാൻ കാരണമെന്നാണ് പറയുന്നത്.\nപൊതുവെ സൂര്യനോ ചന്ദ്രനോ അടുത്ത് നിൽക്കുന്ന മേഘങ്ങളിലാണ് ഈ പ്രതിഭാസം ഉണ്ടാകുന്നത്. സാധാരണ മഴവില്ലുകൾ ഉണ്ടാകുന്നതുപോലെ തന്നെയാണ് മേഘങ്ങളിലെ മഴവില്ലുകളും. അതേസമയം മേഘങ്ങൾ വളരെ ഉയരത്തിൽ ആയതിനാൽ ഇവയിൽ മഞ്ഞുകണങ്ങളും ഈർപ്പവും കൂടുതലായി കാണുന്നുണ്ട്. ഇവയിൽ പ്രതിഫലിക്കുന്ന സൂര്യപ്രകാശത്തിനനുസരിച്ചാണ് മേഘങ്ങളിൽ നിറം മാറ്റം സംഭവിക്കുന്നത്.\nമലമുകളിൽ പ്രകൃതി ആസ്വദിക്കാൻ എത്തിയ സ്വെറ്റ്ലാന കാസിന എന്ന ഫോട്ടോഗ്രാഫർ ഇത്തരത്തിൽ മനോഹരമായ ദൃശങ്ങൾ കണ്ടിരുന്നു. അദ്ദേഹം തന്റെ കാമറയിൽ പകർത്തിയ മേഘങ്ങളിലെ മഴവിൽ വർണ്ണങ്ങളുടെ ചിത്രങ്ങൾ സമൂഹമാധ്യമങ്ങളിൽ പങ്കുവയ്ക്കപ്പെട്ട ഈ ചിത്രങ്ങൾക്ക് മികച്ച സ്വീകാര്യതയാണ് ലഭിച്ചതും. കഴിഞ്ഞ ഡിസംബറിലാണ് കാസിന ഈ ചിത്രങ്ങൾ പകർത്തിയത്.\nStory Highlights: Reason Behind Cloud rainbow


കലാകാരന്മാരെ സഹായിക്കാൻ ഗിന്നസ് പക്രു ഇന്ന് ലൈവിൽ; പാട്ടുമായി രതീഷും | us news\nകലാകാരന്മാരെ സഹായിക്കാൻ ഗിന്നസ് പക്രു ഇന്ന് ലൈവിൽ; പാട്ടുമായി രതീഷും\nമനോരമ ലേഖകൻ August 01, 2020 10:26 AM IST\nടൊറന്റോ∙ കലാലോകത്തെ പ്രിയപ്പെട്ട ഗിന്നസ് പക്രു എന്ന അജയൻ ഇ ന്യൂസ് ഡൈജസ്റ്റ് ഫെയ്സ്ബുക്ക് ലൈവിൽ എത്തുന്നു. ഇന്ന് (ഓഗസ്റ്റ് ഒന്ന് ) ടൊറന്റോ സമയം ഉച്ചയ്ക്ക് 12:30ന് ആണ് (ഇന്ത്യൻ സമയം രാത്രി പത്ത്) ലൈവ്. കൊച്ചുവർത്തമാനവുമായി എത്തുന്ന അജയനൊപ്പം അനുഗ്രഹീത ഗായകൻ രതീഷ് കണ്ടടുക്കവും ചേരുന്നത് ലൈവ് ഷോയെ സംഗീതസാന്ദ്രമാക്കും.\nഏറ്റവും ഉയരംകുറഞ്ഞ നായകനടനും സംവിധായകനുമുള്ള ഗിന്നസ് റെക്കോർഡിന് ഉടമയായ ഗിന്നസ് പക്രു കാഴ്ചക്കാരുടെ ചോദ്യങ്ങൾക്ക് മറുപടി നൽകും. കോവിഡ് കാലത്ത് ബുദ്ധിമുട്ടനുഭവിക്കുന്ന അഞ്ചു കലാകാരന്മാരെ സഹായിക്കുക എന്ന ലക്ഷ്യത്തോടെയാണ് ഈ സംരംഭം എന്നതിനാലാണ് ഗിന്നസ് പക്രു ലൈവിൽ എത്തുന്നത്. കാഴ്ചക്കാർക്കും ഈ സംരംഭത്തിൽ പങ്കാളികളാകാൻ അവസരമുണ്ടെന്നു സംഘാടകർ അറിയിച്ചു.\nസംഗീതലോകത്തെ അതിശയിപ്പിച്ച പ്രകടനത്തിലൂടെ ശ്രദ്ധേയനായ ഗായകനാണ് കാസർകോട് സ്വദേശിയായ രതീഷ്. ഗിന്നസ് പക്രുവും രതീഷും ഒന്നിച്ചെത്തുന്നു എന്നതാണ് ഷോയുടെ പ്രത്യേകത.


സോളാര് കേസ് വിധി: താന് പണം ആവശ്യപ്പെട്ടെന്നോ വാങ്ങിയെന്നോ പറയുന്നില്ല; നിരപാരാധിത്വം തെളിയിക്കാന് നിയമ നടപടിയെടുക്കും: ഉമ്മന് ചാണ്ടി\nതിരുവനന്തപുരം: സോളര് സാമ്പത്തിക തട്ടിപ്പ് കേസില് തന്‍െറ നിരപരാധിത്വം തെളിയിക്കാന് നിയമനടപടി സ്വീകരിക്കുമെന്ന് ഉമ്മന് ചാണ്ടി . ദുബൈയില് ആയിരുന്നതിനാലാണ് നേരിട്ടുള്ള പ്രതികരണം വൈകിയത്.\nപരാതിക്കാരനായ കുരുവിളയുടെ മുന് പരാതികളിലും എഫ്.ഐ.ആറിലും തന്‍െറ പേരില് ചിലര് കബളിപ്പിച്ചുവെന്നല്ലാതെ തനിക്കെതിരെ ഒന്നും പറഞ്ഞിട്ടില്ല. താന് പണം ആവശ്യപ്പെട്ടെന്നോ വാങ്ങിയെന്നോ പറയുന്നില്ല.\nമുഖ്യമന്ത്രിയായിരുന്ന കാലത്ത് കുരുവിള പരാതി നല്‍കിയപ്പോള്‍തന്നെ അന്വേഷണത്തിന് ഡി.ജി.പിക്ക് നിര്‍ദേശം നല്‍കിയിരുന്നു. പ്രതികളുമായി കുരുവിളയ്ക്ക് അതിനു മുമ്പും സാമ്പത്തിക ഇടപാടുകള് ഉണ്ടായിരുന്നതായി കണ്ടെത്തിയിട്ടുണ്ട്. സോളാര് പാനലിന് സാങ്കേതിക വിദ്യയും സബ്സിഡിയും വാഗ്ദാനം ചെയ്ത് പണം കൈക്കലാക്കിയെന്ന പരാതിയില് അഞ്ചാം പ്രതി ഉമ്മന് ചാണ്ടി അടക്കം ആറു പ്രതികളും ചേര്‍ന്ന് 1.6 കോടി ആറു മാസത്തിനകം പരാതിക്കാരന് നല്‍കണമെന്നാണ് കഴിഞ്ഞയാഴ്ച ബംഗളൂരു കോടതി വിധിച്ചത്.\nആദ്യതവണ സമന്‍സ് അയച്ചിരുന്നതായി കോടതി പറയുന്നുണ്ടെങ്കിലും അതു കിട്ടിയിട്ടില്ല. രണ്ടാമത്തെ സമന്‍സ് ഏപ്രില് 24ന് ലഭിക്കുകയും തൊട്ടുത്ത ദിവസം അഭിഭാഷകന് കോടതിയില് ഹാജരാകുകയും ചെയ്തിരുന്നു. ജൂണ് 30ന് കേസ് പരിഗണനക്ക് വന്നപ്പോള് സമയം ചോദിച്ചെങ്കിലും അനുവദിച്ചില്ല. മറ്റു പ്രതികള് സമന്‍സ് കൈപ്പറ്റാത്തതിന്‍െറ പേരില് എല്ലാ പ്രതികളെയും എക്സ്പാര്‍ട്ടിയാക്കി വിധി പറയുകയായിരുന്നു.\n2016 ഏപ്രില് 24ന് സമന്‍സ് ലഭിച്ചിട്ടും ഏപ്രില് 29ന് നല്‍കിയ നിയമസഭാ തെരഞ്ഞെടുപ്പിനു നാമനിര്‍ദേശ പത്രിക നല്‍കിയപ്പോള് അക്കാര്യം മറച്ചുവെച്ചത് സിവില് കേസായതിനാലാണെന്ന് ഉമ്മന് ചാണ്ടി പറഞ്ഞു.


ഒരിടവേളക്ക് ശേഷം ബോളിവുഡിൽ തരംഗമാവാൻ ബാബു ആന്റണി ! - metromatinee.com Lifestyle Entertainment & Sports\nഒരിടവേളക്ക് ശേഷം ബോളിവുഡിൽ തരംഗമാവാൻ ബാബു ആന്റണി !\nമലയാള ചലചിത്രങ്ങളിലെ സംഘട്ടനരം‌ഗങ്ങൾക്ക് ഒരു പുതിയ മാനം നൽകിയ ഒരു നടനാണ് ബാബു ആന്റണി. ഭരതൻ സം‌വിധാനം ചെയ്ത ചിലമ്പ് എന്ന സിനിമയിലൂടെയാണ് ബാബു മലയാള സിനിമയിലേക്ക് എത്തുന്നത്. ആദ്യം വില്ലൻ വേഷങ്ങളിൽ പ്രത്യക്ഷപ്പെട്ട ബാബു ആന്റണി പിന്നീട് കുറേ ചിത്രങ്ങളിൽ നായകനായും അഭിനയിച്ചു.എങ്ങനെ ആയാലും മലയാള സിനിമാലോകത്ത് ഇദ്ദേഹത്തിന് എന്നും വലിയൊരു സ്ഥാനം തന്നെയാണ് എന്നും വഹിക്കുന്നത്.വില്ലൻ കഥാപാത്രവും നായക കഥാപാത്രവും ഇദ്ദേഹത്തിന്റെ കയ്യിൽ ഭദ്രമാണ് . ഇപ്പോൾ ഇതാ സോഷ്യൽ മീഡിയയിൽ ബാബു ആന്റണിയുടെ പുതിയ ചിത്രത്തെ കുറിച്ചുള്ള വിവരങ്ങളാണ് വൈറലായിക്കൊണ്ടിരിക്കുന്നത് .\nനടന് ബാബു ആന്റണി ബോളിവുഡിലേക്ക്. അക്ഷയ് കുമാര് നായകനാകുന്ന ചിത്രത്തിലാണ് അദ്ദേഹം വേഷമിടുന്നത്. ഒരു പ്രധാനവേഷമായിരിക്കും താന് കൈകാര്യം ചെയ്യുക എന്ന് ബാബു ആന്റണി ഫെയ്‌സ്ബുക്കില് കുറിച്ചു. സിനിമയുടെ മറ്റു വിവരങ്ങള് വരും ദിവസങ്ങളില് പുറത്ത് വിടുമെന്നും അദ്ദേഹം വ്യക്തമാക്കി.\nബാബു ആന്റണിയുടെ ആറാമത്തെ ബോളിവുഡ് ചിത്രമാണിത്. 1988 ല് പുറത്തിറങ്ങിയ ഹത്യ എന്ന സിനിമയിലൂടെയാണ് അദ്ദേഹം ബോളിവുഡില് അരങ്ങേറ്റം കുറിച്ചത്. 2012 ല് പുറത്തിറങ്ങിയ എക് ദിവാനാ ഥാ എന്ന ചിത്രത്തിലാണ് അവസാനമായി വേഷമിട്ടത്. ഗൗതം മേനോന് സംവിധാനം ചെയ്ത വിണ്ണെത്താണ്ടി വരുവായ എന്ന ചിത്രത്തിന്റെ ഹിന്ദി റീമേക്കായിരുന്നു ഈ ചിത്രം. തമിഴ് പതിപ്പിലും അദ്ദേഹം തന്നെയാണ് ആ കഥാപാത്രത്തെ കൈകാര്യം ചെയ്തത്.\nകോട്ടയം ജില്ലയിലെ പൊൻകുന്നം എന്ന പട്ടണത്തിലാണ് അദ്ദേഹത്തിന്റെ ജനനം.അദ്ദേഹത്തിന്റെ ഉയരവും ശരീര പ്രകൃതിയും അദ്ദേഹം ചെയ്തിരുന്ന വില്ലൻ വേഷങ്ങളെ തന്റേതായ ഒരു ശൈലിയിൽ അനശ്വരമാക്കിയിരുന്നു. വൈശാലി, സായാഹ്നം, അപരാഹ്നം എന്നിവ പ്രധാന ചിത്രങ്ങളാണ്.യഥാത്ഥ ജീവിതത്തിൽ അദ്ദേഹം ഷോട്ടോക്കാൻ കരാട്ടെയിൽ 5th ഡാൻ ബ്ലാക് ബെൽറ്റ് ആണ്.\nBabu Antony to act in Bollywood movie Akshay kumar, power star


KK Shailaja Covid Vaccine Kerala Health Department ആരോഗ്യമന്ത്രി കെ.കെ.ശൈലജ കോവിഡ് വാക്‌സിന് സ്വീകരിച്ചു\nകടന്നപ്പള്ളി രാമചന്ദ്രനാണ് മന്ത്രിമാരിൽ ആദ്യമായി കോവിഡ് വാക്‌സിൻ സ്വീകരിച്ചത്\nUpdated: March 2, 2021 4:58:47 pm\nതിരുവനന്തപുരം: ആരോഗ്യമന്ത്രി കെ.കെ.ശൈലജ കോവിഡ് വാക്‌സിൻ സ്വീകരിച്ചു. തിരുവനന്തപുരം മെഡിക്കൽ കോളേജിലെ കോവിഡ്-19 വാക്‌സിനേഷൻ കേന്ദ്രത്തിൽ നിന്നാണ് ആരോഗ്യമന്ത്രി വാക്‌സിൻ സ്വീകരിച്ചത്. ഇതുവരെ നാല് ലക്ഷത്തിലധികം പേർ വാക്‌സിനെടുത്തെന്നും മുഖ്യമന്ത്രിയും മറ്റ് മന്ത്രിമാരും വരും ദിവസങ്ങളിൽ വാക്‌സിൻ സ്വീകരിക്കുമെന്നും ആരോഗ്യമന്ത്രി പറഞ്ഞു.\nവാക്‌സിൻ സ്വീകരിച്ച ആർക്കും തന്നെ ഗുരുതര പാർശ്വഫലങ്ങൾ റിപ്പോർട്ട് ചെയ്തിട്ടില്ല. ആയിരത്തിലധികം സെന്ററുകൾ വാക്‌സിനെടുക്കാൻ വിവിധ ജില്ലകളിൽ തയ്യാറാക്കിയിട്ടുണ്ട്. ഇതുകൂടാതെ പരീക്ഷണാടിസ്ഥാനത്തിൽ തിരുവനന്തപുരത്ത് മാസ് വാക്‌സിനേഷൻ കേന്ദ്രം സംഘടിപ്പിച്ചിരുന്നു. അതുപോലെ മാസ് വാക്‌സിനേഷൻ കേന്ദ്രങ്ങളുടെ സാധ്യതയും നോക്കുന്നതാണെന്ന് മന്ത്രി പറഞ്ഞു. ഇതോടെ കൂടുതൽ ആളുകൾക്ക് ഒരേസമയം വാക്‌സിൻ നൽകാൻ സാധിക്കും. മുൻഗണനാക്രമം അനുസരിച്ച് എല്ലാവരും വാക്‌സിൻ എടുക്കേണ്ടതാണ്. പേര് റജിസ്റ്റർ ചെയ്തുവേണം വാക്‌സിൻ എടുക്കാനെന്നും ശൈലജ ടീച്ചർ പറഞ്ഞു.\nRead Also: കോവിഡ് 2021ഓടെ അവസാനിക്കുമെന്ന് കരുതുന്നത് അപക്വം: ലോകാരോഗ്യ സംഘടന\n“വാക്‌സിന്റെ ആദ്യ ഡോസ് എടുത്ത് കഴിഞ്ഞാൽ പ്രതിരോധമായെന്ന് കരുതരുത്. 28 ദിവസം കഴിഞ്ഞ് രണ്ടാമത്തെ ഡോസ് എടുക്കണം. അതുകഴിഞ്ഞ് 14 ദിവസം കഴിഞ്ഞേ പ്രതിരോധശേഷി കൈവരികയുള്ളൂ. അത്രയും ദിവസം ജാഗ്രത തുടരേണ്ടതാണ്. മുഖ്യമന്ത്രിയും മറ്റ് മന്ത്രിമാരും തൊട്ടടുത്ത ദിവസങ്ങളിൽ വാക്‌സിൻ എടുക്കുന്നതാണെന്ന് അറിയിച്ചിട്ടുണ്ട്,” മന്ത്രി പറഞ്ഞു. കടന്നപ്പള്ളി രാമചന്ദ്രനാണ് മന്ത്രിമാരിൽ ആദ്യമായി കോവിഡ് വാക്‌സിൻ സ്വീകരിച്ചത്.\nWeb Title: Kk shailaja covid vaccine kerala health department


'മിന്നൽ മുരളി' പഠിച്ച സ്കൂൾ വൈറലാകുന്നു; രണ്ടാം നിലയിലെ ക്ലാസിലെത്താൻ പറക്കണം|school build second floor without staircase in Nilambur – News18 Malayalam\n'മിന്നൽ മുരളി' പഠിച്ച സ്കൂൾ വൈറലാകുന്നു; രണ്ടാം നിലയിലെ ക്ലാസിലെത്താൻ പറക്കണം\nക്ലാസിൽ കയറാൻ കുട്ടികൾ പറന്നു വരണോ എന്നാണ് രക്ഷിതാക്കളും നാട്ടുകാര‍ും ചോദിക്കുന്നത്.\nLast Updated : January 05, 2022, 14:09 IST\nമലപ്പുറം: നിലമ്പൂർ ചോക്കാട് പഞ്ചായത്തിലെ മാളിയേക്കൽ ജിയുപി സ്കൂളിലെ (Maliyekkal GUP School) കുട്ടികൾക്കും അധ്യാപകർക്കും ക്ലാസിലെത്തണമെങ്കിൽ 'മിന്നൽ മുരളി' (Minnal Murali)ആവേണ്ടി വരും. സൗകര്യം കുറവായ സ്കൂളിൽ നാട്ടുകാരുടെ പിന്തുണയോടെയാണ് രണ്ട് നില കെട്ടിടം പണിതത്. എന്നാൽ സ്കൂളിന്റെ രണ്ടാം നില കാണാൻ പോലും കഴിയാത്ത അവസ്ഥയിലാണ് കുട്ടികൾ. കാരണം മറ്റൊന്നുമല്ല, സ്കൂളിന്റെ രണ്ടാം നിലയിലേക്ക് കയറാൻ കോണിപ്പടി ഇല്ല!\nAlso Read-Dowry death| മരുമകളുടെ ആത്മഹത്യ: നടൻ രാജൻ പി ദേവിന്റെ ഭാര്യ ശാന്തമ്മ അറസ്റ്റിൽ\nക്ലാസിൽ കയറാൻ കുട്ടികൾ പറന്നു വരണോ എന്നാണ് രക്ഷിതാക്കളും നാട്ടുകാര‍ും ചോദിക്കുന്നത്. കുട്ടികൾക്ക് ഇരുന്ന് പഠിക്കാൻ ആവശ്യത്തിന് ക്ലാസ് മുറികൾ ഇല്ലാതിരുന്നതിനാലാണ് നാട്ടുകാർ പിരിവെടുത്തും ഫുട്ബോൾ ടൂർണമെന്റ് നടത്തിയും പണം സ്വരുക്കൂട്ടിയത്. നാല് ലക്ഷം രൂപ നാട്ടുകാർ പഞ്ചായത്തിന് കൈമാറി. പഞ്ചായത്ത് ഫണ്ടായ അഞ്ച് ലക്ഷം അടക്കം ഒമ്പത് ലക്ഷം രൂപ ചെലവഴിച്ചാണ് രണ്ടാം നില പണിതത്. ഒടുവിൽ ആർക്കും ഉപകാരമില്ലാതേയുമായി.\nപ്രീ പ്രൈമറി കെട്ടിടത്തിനു മുകളിലായാണ് കെട്ടിടം പണിതത്. മുകളിലേക്ക് കയറാൻ കോണിപ്പടി നിർമിച്ചതുമില്ല. ഇതെന്ത് കഥയെന്ന് നാട്ടുകാർ ചോദിക്കുമ്പോൾ എസ്റ്റിമേറ്റിൽ കോണിയില്ലെന്നാണ് കരാറുകാരന്റെ മറുപടി. കോണിപ്പടിയില്ലാതെ ആരെങ്കിലും രണ്ടാം നില പണിയുമോ എന്ന ചോദ്യത്തിന് ഇവിടെ പ്രസക്തിയില്ല! പഞ്ചായത്ത് എഞ്ചിനീയർക്ക് എന്തിനാണ് ഈ കെട്ടിടം ഉണ്ടാക്കുന്നത് എന്ന് ബോധമുണ്ടായിരുന്നില്ലേ എന്നാണ് നാട്ടുകാർ ചോദിക്കുന്നത്.\nAlso Read-Bus Ticket for Chick | 10 രൂപയുടെ കോഴിക്കുഞ്ഞിനെ കൊണ്ടുപോകാൻ കുടുംബത്തിന് നൽകേണ്ടി വന്നത് 52 രൂപ ബസ് ചാർജ്\nഇനി പുതുതായി കോണിപ്പടി കെട്ടാനുള്ള തയ്യാറെടുപ്പിലാണ് അധികൃതർ. ഇതിനു വേണ്ടി ഒരു ലക്ഷം രൂപ വകയിരുത്തി. സംരക്ഷണ ഭിത്തിയോടുചേർന്ന് ശൗചാലയത്തിന്റെ മുകളിലേക്കു ചവിട്ടുപടിയുണ്ടാക്കാനാണ് തീരുമാനം.\nFirst published: January 05, 2022, 14:08 IST


ലോക് ഡൌണ് നിയന്ത്രണങ്ങളെ ചൊല്ലി കണ്ണൂരിൽ കലക്ടറും പോലീസും തമ്മില് ഭിന്നത\nഇതോടെ പോലീസ് നടപടിക്കെതിരെ കലക്ടര് എസ്.പിയെ രേഖാ മൂലം പ്രതിഷേധം അറിയിച്ചു. എന്നാല് കാര്യങ്ങള് നിശ്ചയിക്കുന്നത് ഐ.ജിമാരാണന്നും പുതിയ നടപടികളില് തനിക്ക് പങ്കില്ലെന്നുമായിരുന്നു എസ്.പിയുടെ മറുപടി\n29 Apr, 2020 at 04:21 PM\nലോക് ഡൌണ് നിയന്ത്രണങ്ങളെ ചൊല്ലി കണ്ണൂരിൽ കലക്ടറും പോലീസും തമ്മില് ഭിന്നത. പോലീസ് ഏകപക്ഷീയമായി പ്രവര്‍ത്തിക്കുന്നതില് അതൃപ്തി അറിയിച്ച് കലക്ടര് എസ്.പിക്ക് കത്തയച്ചു. ഗ്രാമീണ മേഖലയിൽ റോഡുകളടച്ച നടപടി ശരിയല്ലെന്നാണ് കലക്ടറുടെ നിലപാട്.\nരോഗികളുടെ എണ്ണത്തില് വര്‍ദ്ദനവുണ്ടായ പശ്ചാത്തലത്തിലായിരുന്നു ഐ.ജിമാരായ വിജയ് സാഖറെക്കും അശോക് യാദവിനും ജില്ലയുടെ നിയന്ത്രണ ചുമതല നല്‍കിയത്. പിന്നീട് പക്ഷെ പോലീസ് ഏകപക്ഷീയമായാണ് പെറുമാറുന്നതെന്നും ജില്ലാ ഭരണകൂടവുമായി കൂടിയാലോചനകള് നടത്തുന്നില്ലന്നും പരാതി ഉയര്‍ന്നിരുന്നു. മാത്രവുമല്ല, കലക്ടര് വിളിച്ച് ചേര്‍ക്കുന്ന യോഗങ്ങളില് ഉയര്‍ന്ന പോലീസ് ഉദ്യോഗസ്ഥരുടെ സാന്നിധ്യമുണ്ടാകാത്തതും വിമര്‍ശനത്തിനിടയാക്കി. ജില്ലയില് നിരീക്ഷണത്തില് കഴിയുന്നവരുടെ വീടുകളില് പോലീസ് പരിശോധന നടത്തിയതിനെതിരെ ആരോഗ്യ വകുപ്പ് കലക്ടറെ പരാതി അറിയിച്ചിരുന്നു.\nഇതിനിടെ പോലീസ് തയ്യാറാക്കിയ ആപ്പില്‍നിന്നും രോഗികളുടെയും സമ്പര്‍ക്ക പട്ടികയിലുളളവരുടെയും വിവരങ്ങള് ചോര്‍ന്നതും വിവാദമായി. സംഭവത്തില്‍പോലീസിന് വീഴ്ച പറ്റിയെന്ന് കാട്ടി കലക്ടര് ചീഫ് സെക്രട്ടറിക്ക് റിപ്പോര്‍ട്ട് നല്‍കുകയും ചെയ്തു. ഇതിന് പിന്നാലെയാണ് ജില്ലയുടെ മുക്കിനും മൂലയിലുമുളള റോഡുകള്‍പോലീസ് ബാരിക്കേഡ് കെട്ടി അടച്ചത്. ജനപ്രതിനിധികളടക്കമുളളവര് പരാതിയുമായി രംഗത്തെത്തിയിട്ടും റോഡുകള് തുറക്കാന് പോലീസ് തയ്യാറായില്ല. ഇതോടെ പോലീസ് നടപടിക്കെതിരെ കലക്ടര് എസ്.പിയെ രേഖാ മൂലം പ്രതിഷേധം അറിയിച്ചു. എന്നാല് കാര്യങ്ങള് നിശ്ചയിക്കുന്നത് ഐ.ജിമാരാണന്നും പുതിയ നടപടികളില് തനിക്ക് പങ്കില്ലെന്നുമായിരുന്നു എസ്.പിയുടെ മറുപടി. പിന്നാലെ ഹോട്ട് സ്പോട്ടുകളല്ലാത്ത സ്ഥലങ്ങളില്‍കെട്ടിയടച്ച റോഡുകള് തുറക്കാന് കലക്ടര് ഉത്തരവിടുകയായിരുന്നു. ഇതിനിടെ പോലീസും കലക്ടറും തമ്മിലുളള ഭിന്നത ജില്ലയിലെ ചില സി.പി.എം എം.എല്.എമാര് മുഖ്യമന്ത്രിയുടെ ശ്രദ്ധയില്‍പെടുത്തിയതായും സൂചനയുണ്ട്


കര്‍ണാടകയില് നടന്നത് കാലിക്കച്ചവടം രുക്ഷ വിമര്‍ശനവുമായി ശശി തരൂര് - IBC Live\nകര്‍ണാടകയില് നടന്നത് കാലിക്കച്ചവടം രുക്ഷ വിമര്‍ശനവുമായി ശശി തരൂര്\nന്യൂഡല്‍ഹി: കര്‍ണാടകയില് നടന്നത് കാലിക്കച്ചവടമാണെന്ന് കോണ്‍ഗ്രസ് നേതാവ് ശശി തരൂര്. മോദി സര്‍ക്കാര് ഈയടുത്ത് കാലിക്കച്ചവടം നിരോധിച്ചെങ്കിലും കര്‍ണാടകയില് കച്ചവടം നടന്നതായി അദ്ദേഹം വിമര്‍ശിച്ചു. അതേസമയം വശീകരണ ശ്രമങ്ങളിലൊന്നും വീഴാതിരുന്ന ഡികെ ശിവകുമാറിനും മറ്റ് കോണ്‍ഗ്രസ് എംഎല്‍മാര്‍ക്കും എന്റെ അഭിനന്ദനവും ശശീ തരൂര് രേഖപ്പെടുത്തി.\n‘കാലി ലേലം നിരോധിച്ച പാര്‍ട്ടി കര്‍ണാടകയില് ഇപ്പോള് നടത്തിയിരിക്കുകയാണ്. വശീകരണ ശ്രമങ്ങളിലൊന്നും വീഴാതിരുന്ന ഡികെ ശിവകുമാറിനും മറ്റ് കോണ്‍ഗ്രസ് എംഎല്‍മാര്‍ക്കും എന്റെ അഭിനന്ദനം. നിങ്ങള് ശക്തമായി തന്നെ നിലകൊണ്ടു. നമ്മള് ഇതിനെ അതിജീവിക്കും,’ ശശി തരൂര് വ്യക്തമാക്കി.\nരാജ്യം കണ്ട ഏറ്റവും ഹീനമായ രാഷ്ട്രീയ അട്ടിമറിയാണ് കര്‍ണാടകത്തില് ബിജെപി നടത്തിയതെന്ന് കര്‍ണാടകയുടെ ചുമതലയുള്ള എഐസിസി ജനറല് സെക്രട്ടറി കെ.സി വേണുഗോപാലും വിമര്‍ശിച്ചു. കേന്ദ്രസര്‍ക്കാരും ഗവര്‍ണറും മഹരാഷ്ട്രാ സര്‍ക്കാരും ബിജെപി നേതൃത്വവും സംയുക്തമായി നടത്തിയ കുതിരക്കച്ചവടത്തിലൂടെയാണ് കോണ്‍ഗ്രസ്-ജെഡിഎസ് സര്‍ക്കാരിനെ വീഴ്ത്തിയതെന്നും അദ്ദേഹം പറഞ്ഞു.\nസര്‍ക്കാരിനെ വീഴ്ത്താന് കോടിക്കണക്കിന് കള്ളപ്പണമാണ് ബിജെപി ഒഴുകിയത്. പണത്തോടൊപ്പം മന്ത്രിസ്ഥാനവും അവര് കൂറുമാറിയ എംഎല്‍എമാര്‍ക്ക് വാഗ്ദാനം ചെയ്തു. ഇതോടൊപ്പം ആദായനികുതി വകുപ്പ്, എന്‍ഫോഴ്സമെന്റ് തുടങ്ങിയ കേന്ദ്ര ഏജന്‍സികളേയും വിലപേശലിനും ബ്ലാക്ക് മെയിലിംഗിനുമായി ബിജെപിയും കേന്ദ്രസര്‍ക്കാരും ഉപയോഗപ്പെടുത്തിയെന്നും വേണുഗോപാല് പ്രസ്താവനയില് കുറ്റപ്പെടുത്തി.\nകണ്ണൂര്, കാസര്‍കോട് ജില്ലകളിലെ റെഡ് അലര്‍ട്ട് പിന്‍വലിച്ചു ഇനി യെല്ലോ അലേര്‍ട്ട്\nമുംബൈയില് വീണ്ടും കനത്ത മഴ; നിരവധി വാഹനങ്ങള് കൂട്ടിയിടിച്ചു


ഇന്ന് 8,850 പേര്‍ക്ക് കൊവിഡ്; രോഗമുക്തി 17,007; മരണം 149\nകേരളത്തില് ഇന്ന് 8,850 പേര്‍ക്ക് കൊവിഡ്-19 സ്ഥിരീകരിച്ചു. തിരുവനന്തപുരം 1134, തൃശൂര് 1077, എറണാകുളം 920, കോഴിക്കോട് 892, മലപ്പുറം 747, കൊല്ലം 729, കണ്ണൂര് 611, കോട്ടയം 591, പാലക്കാട് 552, ആലപ്പുഴ 525, പത്തനംതിട്ട 499, ഇടുക്കി 376, വയനാട് 105, കാസര്‍ഗോഡ് 92 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 74,871 സാമ്പിളുകളാണ് പരിശോധിച്ചത്. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ (WIPR) പത്തിന് മുകളിലുള്ള 368 തദ്ദേശ സ്വയംഭരണ പ്രദേശങ്ങളിലായി 745 വാര്‍ഡുകളാണുള്ളത്. ഇവിടെ കര്‍ശന നിയന്ത്രണമുണ്ടാകും.\nസംസ്ഥാനത്തെ വിവിധ ജില്ലകളിലായി 4,15,489 പേരാണ് ഇപ്പോള് നിരീക്ഷണത്തിലുള്ളത്. ഇവരില് 3,99,228 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 16,261 പേര് ആശുപത്രികളിലും നിരീക്ഷണത്തിലാണ്. 1019 പേരെയാണ് പുതുതായി ആശുപത്രിയില് പ്രവേശിപ്പിച്ചത്.\nനിലവില് 1,28,736 കൊവിഡ് കേസുകളില്, 11.2 ശതമാനം വ്യക്തികള് മാത്രമാണ് ആശുപത്രി/ഫീല്‍ഡ് ആശുപത്രികളില് പ്രവേശിപ്പിക്കപ്പെട്ടിട്ടുള്ളത്. കഴിഞ്ഞ ദിവസങ്ങളിലുണ്ടായ 149 മരണങ്ങളാണ് കൊവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 25,526 ആയി.\nഇന്ന് രോഗം സ്ഥിരീകരിച്ചവരില് 42 പേര് സംസ്ഥാനത്തിന് പുറത്ത് നിന്നും വന്നവരാണ്. 8368 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 390 പേരുടെ സമ്പര്‍ക്ക ഉറവിടം വ്യക്തമല്ല. 50 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 17,007 പേര് രോഗമുക്തി നേടി. തിരുവനന്തപുരം 1731, കൊല്ലം 1104, പത്തനംതിട്ട 847, ആലപ്പുഴ 974, കോട്ടയം 1094, ഇടുക്കി 866, എറണാകുളം 3566, തൃശൂര് 1273, പാലക്കാട് 920, മലപ്പുറം 1360, കോഴിക്കോട് 1734, വയനാട് 656, കണ്ണൂര് 754, കാസര്‍ഗോഡ് 128 എന്നിങ്ങനേയാണ് രോഗമുക്തിയായത്. ഇതോടെ 1,28,736 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 45,74,206 പേര് ഇതുവരെ കോവിഡില് നിന്നും മുക്തി നേടി.\nകൊവിഡ് 19 വിശകലന റിപ്പോര്‍ട്ട്\n· വാക്‌സിനേഷന് എടുക്കേണ്ട ജനസംഖ്യയുടെ 92.8 ശതമാനം പേര്‍ക്ക് ഒരു ഡോസ് വാക്‌സിനും (2,47,88,585), 42.1 ശതമാനം പേര്‍ക്ക് രണ്ട് ഡോസ് വാക്‌സിനും (1,12,55,953) നല്‍കി.\n· ഇന്ത്യയില് ഏറ്റവും കൂടുതല് വാക്‌സിനേഷന്/ ദശലക്ഷം ഉള്ള സംസ്ഥാനം കേരളമാണ് (10,09,666)\n· 45 വയസില് കൂടുതല് പ്രായമുള്ള 97 ശതമാനത്തിലധികം ആളുകള്‍ക്ക് ഒറ്റ ഡോസും 60 ശതമാനം പേര്‍ക്ക് രണ്ട് ഡോസും വാക്‌സിനേഷന് സംസ്ഥാനം നല്‍കിയിട്ടുണ്ട്.\n· ഇന്നത്തെ റിപ്പോര്‍ട്ട് പ്രകാരം, 8850 പുതിയ രോഗികളില് 7435 പേര് വാക്‌സിനേഷന് അര്‍ഹരായിരുന്നു. ഇവരില് 2519 പേര് ഒരു ഡോസ് വാക്‌സിനും 2372 പേര് രണ്ടു ഡോസ് വാക്‌സിനും എടുത്തിരുന്നു. എന്നാല് 2544 പേര്‍ക്ക് വാക്‌സിന് ലഭിച്ചതായി റിപ്പോര്‍ട്ട് ചെയ്യപ്പെട്ടിട്ടില്ല. കൊവിഡ് വാക്‌സിനുകള് ആളുകളെ അണുബാധയില് നിന്നും ഗുരുതരമായ അസുഖത്തില് നിന്നും സംരക്ഷിക്കുകയും ആശുപത്രിവാസത്തിന്റെയും മരണത്തിന്റെയും സാധ്യത ഗണ്യമായി കുറയ്ക്കുകയും ചെയ്യുന്നു.\n· സെപ്റ്റംബര് 27 മുതല് ഒക്‌ടോബര്3വരെയുള്ള കാലയളവില്, ശരാശരി 1,44,748 കേസുകള് ചികിത്സയിലുണ്ടായിരുന്നതില്2ശതമാനം പേര്‍ക്ക് മാത്രമാണ് ഓക്‌സിജന് കിടക്കകളും ഒരു ശതമാനം പേര്‍ക്ക് മാത്രമാണ് ഐസിയുവും ആവശ്യമായി വന്നത്. ഈ കാലയളവില്, കഴിഞ്ഞ ആഴ്ചയുമായി താരതമ്യം ചെയ്യുമ്പോള് റിപ്പോര്‍ട്ട് ചെയ്യപ്പെടുന്ന പുതിയ കേസുകളില് ഏകദേശം 31,104 കുറവ് ഉണ്ടായി. പുതിയ കേസുകളുടെ വളര്‍ച്ചാ നിരക്കില് മുന് ആഴ്ചയുമായി താരതമ്യപ്പെടുത്തുമ്പോള് 26 ശതമാനവും കുറവ് ഉണ്ടായിട്ടുണ്ട്. നിലവില് രോഗം സ്ഥിരീകരിച്ച് ചികിത്സയിലുള്ള രോഗികള്, ആശുപത്രികള്, ഫീല്‍ഡ് ആശുപത്രികള്, ഐസിയു, വെന്റിലേറ്റര്, ഓക്‌സിജന് കിടക്കകള് എന്നിവിടങ്ങളിലെ രോഗികളുടെ എണ്ണം എന്നിവ മുന് ആഴ്ചയുമായി താരതമ്യപ്പെടുത്തുമ്പോള് ഈ ആഴ്ചയില് യഥാക്രമം 11%, 12%, 24%, 10%, 9%, 13% കുറഞ്ഞു. ആശുപത്രിവാസത്തിന്റെ നിരക്കും ഗുരുതരമായ കേസുകളും കുറയുന്ന പ്രവണതയാണ് കാണിക്കുന്നത്.\n· ജൂണ്, ജൂലൈ, ആഗസ്റ്റ് മാസങ്ങളില് കോവിഡ് ബാധിതരായ വ്യക്തികളില്6ശതമാനം പേര് കൊവിഡ് വാക്‌സിന്റെ ഒരു ഡോസ് എടുക്കുകയും, 3.6 ശതമാനം കൊവിഡ് വാക്‌സിന്റെ രണ്ട് ഡോസുകള് എടുക്കുകയും ചെയ്തിരുന്നു. അണുബാധ തടയാന് വാക്‌സിനേഷന് ശേഷമുള്ള രോഗപ്രതിരോധശേഷി ഫലപ്രദമാണെന്നും, എന്നാല് വാക്‌സിനേഷന് എടുത്ത ആളുകള്‍ക്ക് കുറഞ്ഞ അളവിലെങ്കിലും രോഗബാധ ഉണ്ടായേക്കാം എന്നുമാണ് ഇത് സൂചിപ്പിക്കുന്നത്. അതിനാല് അനുബന്ധ രോഗങ്ങള് ഉള്ളവര് രോഗം വരാതിരിക്കാന് വേണ്ട മുന്‍കരുതലുകള് സ്വീകരിക്കേണ്ടതാണ്.\nRead more on: Covid 19 | Covid death | Covid test | Veena George\nസംസ്ഥാനത്ത് ഇന്ന് 6676 പേര്‍ക്ക് കൊവിഡ്; ടിപിആർ 9.72 %,60 മരണം\nരാജ്യത്ത് 13,596 പേര്‍ക്ക് കൊവിഡ്; എട്ടുമാസത്തിനിടെ ഏറ്റവും കുറഞ്ഞ പ്രതിദിന വർദ്ധനവ്\nസംസ്ഥാനത്ത് ഇന്ന് 7555 പേർക്ക് കൊവിഡ് സ്ഥിരീകരിച്ചു; ടിപിആർ 10.32 %\nഇന്ന് 7955 പേര്‍ക്ക് കൊവിഡ്; രോഗമുക്തി 11,769; ടി പി ആർ 9.97\nമഴക്കെടുതി; നിയമസഭാ സമ്മേളനം പുനഃക്രമീകരിക്കും\nകൂട്ടിക്കലിൽ നിന്ന് മൃതദേഹാവശിഷ്ടം ലഭിച്ചു; കാണാതായ അലന്റേതെന്ന് സംശയം\nപമ്പ ഡാം നാളെ തുറക്കും\nഇടുക്കി ഡാം നാളെ തുറക്കും; തീരങ്ങളിൽ അതിവ ജാഗ്രത; റെഡ് അലേർട്ട് പ്രഖ്യാപിച്ചേക്കും; മുൻ കരുതലുകൾ സ്വീകരിച്ചിട്ടുണ്ടെന്നും മന്ത്രി റോഷി അഗസ്റ്റിൻ\nപൊന്നാനിയില് കാണാതായ മത്സ്യത്തൊഴിലാളികള്‍ക്കുവേണ്ടിയുളള തെരച്ചില് ഇന്നും തുടരും\nഇടുക്കി ഡാം ഇന്ന് തുറക്കും\nടി-20 ലോകകപ്പ്: ശ്രീലങ്കയ്ക്ക് അനായാസ ജയം; ത്രില്ലർ മത്സരത്തിൽ ന്യൂസീലൻഡിനെതിരെ ഓസ്ട്രേലിയക്ക് ആവേശ ജയം\nഎല്ലാവരും സുരക്ഷിത സ്ഥലത്തേക്ക് മാറണം, നല്ല ജാഗ്രത പുലർത്തണം; മന്ത്രി സജി ചെറിയാൻ


കട്ടപ്പന ബാങ്ക് ജീവനക്കാരി കുഞ്ഞിനെ കൊലപ്പെടുത്തിയ കേസിൽ റിമാൻഡിൽ; | നേര്‍രേഖ24X7\nകട്ടപ്പന ബാങ്ക് ജീവനക്കാരി കുഞ്ഞിനെ കൊലപ്പെടുത്തിയ കേസിൽ റിമാൻഡിൽ;\nകട്ടപ്പന ∙ ഹോസ്റ്റൽ മുറിയിൽ ജന്മം നൽകിയ ശിശുവിനെ ശ്വാസം മുട്ടിച്ച് കൊലപ്പെടുത്തിയ കേസിൽ അറസ്റ്റിലായ മൂലമറ്റം വടക്കേടത്ത് അമലു ജോർജിനെ റിമാൻഡ് ചെയ്തു. തൃശൂരിലെ കോവിഡ് ചികിത്സാകേന്ദ്രത്തിലേക്കു മാറ്റിയ യുവതിയെ കോവിഡ് പരിശോധനയ്ക്കു വിധേയമാക്കും. രോഗം ഇല്ലെന്നു സ്ഥിരീകരിച്ചാൽ കാക്കനാട് ജയിലിലേക്കു മാറ്റും. കൊലപാതകത്തിൽ മറ്റാർക്കും പങ്കില്ലെന്നാണ് യുവതി പൊലീസിനു നൽകിയ മൊഴി.\nഎന്നാൽ കുട്ടിയുടെ അച്ഛനെ തിരിച്ചറിയാൻ പൊലീസ് ശ്രമിക്കുന്നുണ്ട്. കൂടെ ജോലി ചെയ്യുന്നയാളാണ് അച്ഛൻ എന്നാണ് യുവതി നൽകിയ മൊഴി എന്നാണ് സൂചന. ഇക്കാര്യത്തിൽ സ്ഥിരീകരണം വരുത്താനാണ് പൊലീസിന്റെ ശ്രമം. കട്ടപ്പന സി.െഎ. വിശാൽ ജോൺസൺ, എസ്.െഎ. സന്തോഷ് സജീവ് തുടങ്ങിയവരുടെ നേതൃത്വത്തിലാണ് അന്വേഷണം.\nഅവിവാഹിതയായ യുവതി കട്ടപ്പനയിൽ വനിതാ ഹോസ്റ്റലിലെ മുറിയിലാണ് പ്രസവിച്ചത്. ഹോസ്റ്റൽ അധികൃതരും അന്തേവാസികളും മുറിയിലെത്തുമ്പോൾ കുഞ്ഞ് മരിച്ചനിലയിലായിരുന്നു. പ്രസവിച്ചപ്പോൾ കുഞ്ഞ് മരിച്ച നിലയിലായിരുന്നെന്ന് യുവതി പൊലീസിൽ മൊഴിയും നൽകി. അസ്വാഭാവികത തോന്നിയ പൊലീസ് കേസെടുത്ത് അന്വേഷണം തുടങ്ങി. ഞായറാഴ്ച നടന്ന പോസ്റ്റ്മോർട്ടത്തിൽ, കുഞ്ഞിന്റെ മരണം കൊലപാതകമാണെന്ന് കണ്ടെത്തിയിരുന്നു. ശ്വാസംമുട്ടിയാണ് കുട്ടി മരിച്ചതെന്നും തലയിൽ പരിക്കുണ്ടെന്നും റിപ്പോർട്ടിലുണ്ടായിരുന്നു. ആരോഗ്യനില മോശമായതിനെത്തുടർന്ന് യുവതിയെ കോട്ടയം മെഡിക്കൽ കോളേജ് ആശുപത്രിയിൽ പ്രവേശിപ്പിച്ചിരുന്നു. ബുധനാഴ്ച ആശുപത്രിവിട്ട യുവതിയെ കട്ടപ്പന പൊലീസ് അറസ്റ്റ് ചെയ്യുകയായിരുന്നു.\nബാങ്കിൽ കാഷ്യറായി ജോലി നോക്കുകയായിരുന്നു അവിവാഹിതയായ യുവതി. ഇതേ ബാങ്കിലെ ഉദ്യോഗസ്ഥനായ സഹപ്രവർത്തകനിൽ നിന്നാണ് യുവതി ഗർഭിണിയായത്.\nഇവർ തമ്മിൽ പ്രണയത്തിലായിരുന്നു. എന്നാൽ മൂന്നു മാസം കഴിഞ്ഞാണ് താൻ ഗർഭിണിയാണെന്ന് യുവതി തിരിച്ചറിഞ്ഞത്. അബോർഷൻ ചെയ്യാനുള്ള സാധ്യത മങ്ങിയതോടെ ഗർഭിണിയാണെന്ന വിവരം വീട്ടുകാരിൽ നിന്നും സഹ പ്രവർത്തകരിൽ നിന്നും മറച്ചു വച്ചു.\nഹോസ്റ്റലിൽ ഒപ്പം താമസിച്ചിരുന്ന മൂത്ത സഹോദരിയോടും ഇക്കാര്യം പറഞ്ഞിരുന്നില്ല. കഴിഞ്ഞ 21ന് പുലർച്ചെ പ്രസവ വേദന എടുത്തതോടെ ഒപ്പമുണ്ടായിരുന്ന സഹോദരിയെ പുറത്തേക്ക് പറഞ്ഞു വിടുകയായിരുന്നു. തുടർന്ന് ഹോസ്റ്റലിലെ കുളിമുറിയിൽ യുവതി പ്രസവിച്ചു.\nകുഞ്ഞ് പുറത്തു വന്നതോടെ പൊക്കിൾ കൊടി അറുത്തുമാറ്റി തുണിയിൽ പൊതിഞ്ഞ് ശ്വാസം മുട്ടിച്ച് കൊല്ലുകയായിരുന്നുവെന്നാണ് പോലീസിനു നൽകിയ മൊഴി.\nപ്രസവ സമയത്ത് കുഞ്ഞിന് ജീവനില്ലായിരുന്നെന്നാണ് യുവതിയുടെ ആദ്യ മൊഴി. എന്നാൽ ഇത് തെറ്റാണെന്ന് പോസ്റ്റ് മോർട്ടത്തിൽ തെളിഞ്ഞിരുന്നു . ഈ റിപ്പോർട്ടാണ് കേസിൽ നിർണായകമായത്. യുവതി ഗർഭിണിയാണെന്ന് വിവരം കാമുകനും അറിയാമായിരുന്നു.\nനേര്‍രേഖ24X7: കട്ടപ്പന ബാങ്ക് ജീവനക്കാരി കുഞ്ഞിനെ കൊലപ്പെടുത്തിയ കേസിൽ റിമാൻഡിൽ;


Bengalore FC | | Southlive Malayalam: Kerala News, Malayalam News, Breaking News, Movie News, Political News\nAll posts tagged "Bengalore FC"\nകിരീടം തിരിച്ചു പിടിക്കാന് ചെന്നൈ ; കന്നിക്കിരീടം തേടി ബംഗളൂര്; ഇന്നറിയാം ചാമ്പ്യന്‍മാരെ\nഇന്നറിയാം ഫുട്‌ബോള് മാമാങ്കത്തില് ആര് വിജയികളാകുമെന്ന്. ഇന്ത്യന് സൂപ്പര് ലീഗിലെ ഫൈനല് ബംഗളൂരിലെ ശ്രീ കണ്ഠീരവ സ്റ്റേഡിയത്തില് നടക്കുമ്പോള് ഇന്ത്യന് ഫുട്‌ബോള്‍ലോകം ആവേശത്തിലമരും. ആതിഥേയരായ ബംഗളൂരും ചെന്നൈയും തമ്മില് ഫൈനലില് ഏറ്റുമുട്ടുമ്പോള് ആരാധകര് പ്രതീക്ഷിക്കുന്നതും ഒരു...\nബംഗളൂരു എഫ്‌സിയിലേക്ക് മുന് റയല് യുവതാരം!\nഐഎസ്എല്ലില് ഒന്നാം സ്ഥാനത്ത് നില്‍ക്കുന്ന ബംഗളൂരു എഫ്‌സിയിലേക്ക് പുതിയ പ്രതിരോധ താരം. സ്പാനിഷ് ഡിഫന്‍സീവ് മിഡ്ഫീല്‍ഡറായ വിക്ടര് പെരേസ് അലോണ്‍സോ ആണ് ബംഗളൂരുവുമായി കരാറിലേര്‍പ്പെട്ടിരിക്കുന്നത്. ചൈനീസ് ക്ലബ് എഡു ഗര്‍സിയയിലേക്ക് കൂറുമാറിയ അലോണ്‍സോയ്ക്ക് പകരമായിട്ടാണ് സ്പാനിഷ്...\nപ്ലേ ഓഫ് പ്രതീക്ഷകളൊക്കെയും തകര്‍ന്ന് നില്‍ക്കുന്ന ബ്ലാസ്റ്റേഴ്‌സിന് ഇന്നത്തെ ബാംഗ്ലൂര് എഫ്.സിയ്‌ക്കെതിരായ മത്സരം ഒരു പ്രസക്തിയുമില്ല. എങ്കിലും ബ്ലാസ്റ്റേഴ്‌സ് തങ്ങളുടെ അവസാന മത്സരം ജയിച്ച് സൂപ്പര് ലീഗിലേക്ക് യോഗ്യത നേടി സീസണ് അവസാനിപ്പിക്കും എന്നാണ് ആരാധകര്...\nബ്ലാസ്‌റ്റേഴ്‌സിന് മാത്രമല്ല; മഞ്ഞ ജേഴ്‌സി ഇനി ബാംഗ്ലൂരിനും സ്വന്തം\nമഞ്ഞയെന്നാല് ബ്ലാസ്റ്റേഴ്‌സ് എന്നായിരുന്നു. സ്റ്റേഡിയത്തില് മഞ്ഞക്കടല് സൃഷ്ടിച്ചുകൊണ്ട് മഞ്ഞപ്പടയുടെ ആരാധകര് ഹര്‍ഷാരവം മുഴക്കിയിരുന്നത് ബാക്കിയുള്ള ഐ എസ് എല് ടീമുകള് അസൂയയോടെയാണ് നോക്കിയിരുന്നത്. എന്നാല് ഇനി മഞ്ഞ ജേഴ്‌സിയുടെ കുത്തക ബ്ലാസ്‌റ്റേഴ്‌സിന് മാത്രമല്ല.ബാംഗ്ലൂരിനും സ്വന്തം ബാംഗ്ലൂര്...\nബാംഗ്ലൂരിന് തകര്‍പ്പന് ജയം; ഒന്നാം സ്ഥാനം നിലനിര്‍ത്തി\nഏകപക്ഷീയമായ2ഗോളുകള്‍ക്ക് കൊല്‍ക്കത്തയെ തോല്‍പ്പിച്ച് ബെംഗളൂരു എഫ്.സി. ഇതോടെ ലീഗില് ഒന്നാം സ്ഥാനം ഭദ്രമാക്കി. അവസാന 20 മിനിറ്റ് 10 പേരായി കളിച്ചാണ് ബെംഗളൂരു വിജയം സ്വന്തമാക്കിയത്. മത്സരത്തിന്റെ 69ആം മിനുട്ടില് രാഹുല് ബേക്കേ...\nഛേത്രിയുടെ മിന്നും ഗോളില് ബെംഗളൂരുവിന് ജയം; പോയിന്റ് പട്ടികയില് ഒന്നാമത്\nഐ.എസ്.എല്ലില് ഒമ്പതാം വിജയവുമായി ബെംഗളൂരു എഫ്.സി. പോയിന്റ് പട്ടികയില് ഒന്നാമതെത്തി ശ്രീ കണ്ഠീരവ സ്റ്റേഡിയത്തില് നടന്ന മത്സരത്തില് കൊല്‍ക്കത്തയെ എതിരില്ലാത്ത ഗോളിനാണ് ബെംഗളൂരു പരാജയപ്പെടുത്തിയത്. 39-ാം മിനിറ്റില് സുനില് ഛേത്രിയീലുടെയാണ് ബെംഗളൂരുവിന്റെ വിജയഗോള് പിറന്നത്്. കൊല്‍ക്കത്തയുടെ...


തങ്കശ്ശേരി കോട്ട - വിക്കിപീഡിയ\nതങ്കശ്ശേരിയിലെ ഡച്ച് കോട്ടയുടെ അവശിഷ്ടങ്ങൾ\n1504 ലെ മാപ്പ്\n1503 ൽ കൊല്ലവുമായി കച്ചവടം നടത്തുവാനുള്ള കൊല്ലം റാണിയുടെ അഭ്യർത്ഥനയോട് കൂടിയാണ് പോർട്ടുഗീസുകാർ കൊല്ലത്ത് എത്തുന്നത്. 1552 ൽ റൊഡ്രിഗ്സ് എന്ന പോർട്ടുഗീസ് ഉദ്യോഗസ്ഥൻ ഇവിടെ എത്തുകയും തങ്കശ്ശേരിയിലെ പണ്ടകശ്ശാല പുതുക്കി പണിയുവാനുള്ള അനുവാദം നേടിയെടുക്കുകയും ചെയ്തു. പക്ഷേ ഇതിന്റെ മറവിൽ അവർ ഒരു കോട്ടതന്നെ നിർമ്മിക്കുകയാണ് ചെയ്തത്. 1659 ഡിസംബർ 29 ന് ഡച്ചുകാർ കൊല്ലത്ത് എത്തുകയും തങ്കശ്ശേരി കോട്ട പിടിച്ചടക്കുകയും തകർത്ത് തരിപ്പണമാക്കുകയും ചെയ്തു. 1669 ൽ ഡച്ചുകാർ തങ്കശ്ശേരികോട്ട പുനർ നിർമിച്ചു. 1741 ൽ മാർത്താണ്ഡവർമ്മ കുളച്ചൽ യുദ്ധത്തിൽ പരാജയപ്പെടുത്തിയതോടെ ഡച്ചുകാർ ഇവിടെനിന്നും പിന്മാറുകയും 1742 ൽ തങ്കശ്ശേരി കോട്ട, ഇംഗ്ലീഷ് ഈസ്റ്റിന്ത്യാകമ്പനിയുടെ ആധിപത്യത്തിലാവുകയും ചെയ്തു.\nതെക്കൻ കേരളത്തിലെ രാജാക്കന്മാരുമായി കരാർ ഉണ്ടാക്കാനായി നിയുക്തനായ ഡച്ച് ചീഫ് ഡയറക്ടർ ന്യൂഹാഫ് തങ്കശ്ശേരി കോട്ടയുടെ കേടുപാടുകൾ തീർക്കാൻ ശ്രമം നടത്തി. 1552-ൽ ഹെക്ടർ ഡിലാകാസയാണ് ഈ കോട്ട പണിതതെന്ന് ന്യൂഹാഫ് രേഖപ്പെടുത്തിയിട്ടുണ്ട്.\n↑ "കൊല്ലം ചരിത്രം". തദ്ദേശ സ്വയം ഭരണ വകുപ്പ്. ശേഖരിച്ചത് 2013 ഒക്ടോബർ 9. Check date values in: |accessdate= (help)\n↑ "തങ്കശ്ശേരി കോട്ടയിൽ ഡച്ച് പതാക". www.dutchinkerala.com. മൂലതാളിൽ നിന്നും 2016-03-04-ന് ആർക്കൈവ് ചെയ്തത്. ശേഖരിച്ചത് 2013 ഒക്ടോബർ 9. Check date values in: |accessdate= (help)\nവിക്കിമീഡിയ കോമൺസിലെ St. Thomas Fort, Tangasseri എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\n"https://ml.wikipedia.org/w/index.php?title=തങ്കശ്ശേരി_കോട്ട&oldid=3633515" എന്ന താളിൽനിന്ന് ശേഖരിച്ചത്


Hollywood News | Keralaonlive | Online News from Kerala\nലൈംഗിക അതിക്രമം; പ്രമുഖ നിര്‍മാതാവ് ഹാര്‍വി വെയ...\nWednesday6June 2018 07:59:36 PM\nസിനിമയിലെ കാസ്റ്റിംഗ് കൗച്ചിംഗിനെ പറ്റി എപ്പോഴും വാര്‍ത്തകള് വരാറുണ്ട്. ഹോളിവുഡ്, ബോളിവുഡ് തുടങ്ങി ലോക സിനിമാ ചരിത്രം മുഴുവന് പീഡനം നിറഞ്ഞിരിക്കുകയാണ്. പ്രമുഖരായ നടിമാരെല്ലാം ഇതിനെതിരെ രംഗത്തെത്തിയിരുന്നു. അമേരിക്കയിലെ പ്രമുഖ നിര്‍മാതാവായ ഹാര്‍വി വെയ്ന്‍സ്റ്റീനെതിരെയായിരുന്നു ഹോാളിവുഡിലെ മുന്‍നിര നായികമാരായ ആഞ്ജലീന ജോളി, വെയ്ന്‍ത്ത് പാല്‍ട്രോ, മെറില് സ്ട്രീപ്, ജെന്നിഫര് ലോറന്‍സ്, കേറ്റ് വിന്‍സ്ലെറ്റ്, തുടങ്ങി നടിമാരെല്ലാം എത്തിയത്.\nഇപ്പോള് ഹാര്‍വി വെയ്ന്‍സ്റ്റീനെതിരെ വീണ്ടും പരാതി ഉയര്‍ന്നിരിക്കുകയാണ്. മെലിസ തോമസന് എന്ന താരമാണ് ഹാര്‍വിക്കെതിരെ പുതിയ പരാതിയുമായി എത്തിയിരിക്കുന്നത്. 2011 ല് വെയിന്‍സ്റ്റനില് നിന്നും ലൈംഗിക അതിക്രമം തനിക്ക് നേരിടേണ്ടി വന്നിട്ടുണ്ടെന്നായിരുന്നു മെലിസ പറഞ്ഞത്. ഇതോടെ ഹാര്‍വിയുടെ പീഡനകഥകള് തീര്‍ന്നിട്ടില്ലെന്നുള്ള കാര്യത്തില് വ്യക്തത വന്നു.\nബിസിനസ് ആവശ്യങ്ങള്‍ക്ക് വേണ്ടിയെന്ന രീതിയില് സ്ത്രീകളെ ഹോട്ടലിലേക്ക് ക്ഷണിക്കുകയാണ് ഹാര്‍വി ആദ്യം ചെയ്യുന്നത്. അവരെ നഗ്‌നമായി ഹോട്ടല് റൂമിലേക്ക് പ്രവേശിപ്പിക്കാനുള്ള ശ്രമങ്ങള് അദ്ദേഹം നടത്തുകയും ചെയ്യും. മാത്രമല്ല അവരെ കൊണ്ട് ഉഴിച്ചില് നടത്തിക്കുകയോ, അവരുടെ മുന്നില് നഗ്നനായി നിന്ന് കുളിക്കുകയോ ചെയ്യുന്നതെല്ലാമാണ് ഹാര്‍വിയുടെ ഇഷ്ടങ്ങള്.\n1979 മുതല് കഴിഞ്ഞ വര്‍ഷം വരെ ഹാര്‍വി വെയ്ന്‍സ്റ്റീന് സിനിമയില് സജീവമായി പ്രവര്‍ത്തിച്ചിരുന്നു. ഒരിക്കല് ലോകസുന്ദരി ഐശ്വര്യ റായിയോടും ഹാര്‍വി വെയ്ന്‍സ്റ്റീന് താല്‍പര്യം ഉണ്ടായിരുന്നതായി റിപ്പോര്‍ട്ടുകള് വന്നിരുന്നു. ഐശ്വര്യയുടെ ഇന്റര്‍നാഷണല് ടാലന്റ് മാനേജര് സിമോണ് ഷെഫീല്‍ഡ് ആയിരുന്നു ഇത് പുറംലോകത്ത് എത്തിച്ചത്.\nRead more topics: # ഹോളിവുഡ്,# ബോളിവുഡ്,# harvey weinstein\nHarvey Weinstein's fate could rest on judge's ruling on other accusers\nവാതുവയ്പ്പ് കേസില് ബോളിവുഡ് നടന് അര്‍ബാസ് ഖാന് കുറ്റം സമ്മതിച്ചു